
Sub acest titlu publicam în Telegraful Român de la Sibiu 
No 33-36/1991 un articol, care a avut ecouri pozitive atît la noi 

în ţară cît ṣi printre monahii români de la Schitul Prodromul din 
Sfîntul Munte Athos. Părinţii de la Prodromu mi-au cerut bine- 
cuvîntarea de a însera acest articol în cartea “Despre deasa 


împărtăşire” a Sf. Nicodim Aghioritul, care se publică acum 
pentru prima dată în româneşte, prin generozitatea Editurii 


“Orthodoxos Kypseli” din Tesalonic. Reticenţa avută la înce- 

put, datorită evlaviei deosebite faţă de acest mare sfînt, artizan 
al reînnoirii vieţii filocalice și liturgice de la sfîrşitul veacului al 

XVIII-lea - despre care mi s-a dat să scriu (vezi “Le renouveau 


philocalique du XVIIle siècle et son influence sur la vie liturgi- 
que” în Liturgie, Conversion et vie monastique, Roma, 1989, p. 
159-183) - mi-a fost spulberată de sentimentul comuniunii cu 
Sfîntul Nicodim pe linia aceloraşi străduinţe de înrădăcinare a 
credincioșilor în viața liturgică a Bisericii, care este temelia şi 
sporirea vieții creştine. Căci fără înţelegerea şi trăirea cu ade- 
vărat a Sf. Liturghii - care presupune împărtăşirea cu Sf. Taine, 
dar numai cu pregătirea necesară - viaţa creştină nu poate fi au- 
tentică şi nu poate spori. Un creştinism fără Euharistie nu-i de- 


cît o iluzie şi o Euharistie la care nimeni nu se împărtășește, un 
non sens. Astăzi tot mai mulţi sînt aceia care cred că pot fi cre- 
dincioşi şi fără Biserică, deci fără Euharistie (căci Euharistia 
face Biserica), sau că pot participa la Liturghie (Euharistie) ca 
simpli spectatori, fără pregătirea necesară pentru a se apropia 

de Sf. Taine. Viaţa creştină se reduce astfel la un pietism dezin- 
carnat și un invidualism ucigător al comuniunii reale şi vii a tu- 
turor credincioşilor cu Dumnezeu - Treimea, care se realizează 
numai prin “Unul din Treime”: Hristos, Cuvîntul lui Dumnezeu 
întrupat, prezent în Euharistie şi împartăşit tuturor spre unirea 
cu Dumnezeu. Fără Hristos euharistic, care ne dă certitudinea 
credinţei (Sf. Irineu al Lyonului (sec. II) zice că “credinţa 
noastră este conformă cu Euharistia, iar Euharistia confirmă 
credința” (Adv. Haer. IV, 18, 5), creştinismul se transformă 
într-um sentimentalism neluminat, capabil oricînd să schimbe 
credința după bunul plac al unuia sau altuia. Toate rătăcirile 
sectare, care reclamă fiecare pe seama ei adevărul Scripturii, au 
apărut atunci cînd s-a slăbit legătura cu Euharistia, cînd Cuvîn- 
tul lui Dumnezeu n-a mai fost înţeles şi trăit liturgic, ci scos din 
contextul său natural care este Biserica, deci Liturghia. Căci Bi- 
blia nu este a fiecăruia, ci a Bisericii, şi nu poate fi înțeleasă de- 
cît de cel care se află în Biserică, în comuniune şi unire cu 
Hristos din Euharistie. 

Nu se poate imagina o renaștere duhovnicească a credin- 
ciosului şi a obştei bisericeşti decît pornind de la Liturghie, care 
ne constituie în Trupul lui Hristos, făcîndu-ne deci mădularele 
Sale şi mădulare unii altora prin împărtăşirea din aceeaşi pîine 
U Cor, 10, 17;12). Numai uniţi cu Hristos, care ni se face mîn- 
care şi băutură permanentă, și uniţi unii cu alții prin El, putem 
avansa pe drumul comuniunii tot mai desăvirsite cu Dumnezeu 
ŞI cu toţi oamenii, care este esenţa vieţii creștine. Și cum de 
Hristos nu ne putem apropia oricum, ci numai cu conștiința cu- 
rată, fiecare Liturghie ar însemna un urcus duhovnicesc: pe de 
o parte prin pregătirea pentru primirea St. Tai 


e, iar pe de alta, 


prin însăşi această primire, care se face în noi izvor de şi mai 

multă curăție, de şi mai multă osteneală pentru o viață tot mai 
sfîntă. Dar dacă la Liturghie participăm oricum, fără exigența 
pregătirii pe care o reclamă primirea Sf. Taine, e de înțeles că 
Liturghia devine o slujbă printre altele, iar viața noastră va lîn- 
cezi. 

Asfel se pune problema desei sau rarei împărtăşiri. 


1. Este o întrebare legitimă - frecventă azi mai cu seamă în 
rîndurile celor mai buni credincioși -, dar care primeşte, spre 
mirarea dacă nu spre sminteala multora, cele mai contradictorii 
şi derutante răspunsuri. Adepții înnoirii vieţii creștine în Bise- 
rică prin accentul pus pe Sf. Taine promovează împărtăşirea 
deasă, chiar regulată. Aceştia sînt în general acuzaţi de influ- 
ente eterodoxe: catolice sau protestante. Într-adevăr, la catolici 
şi la protestanți se practică împărtăşirea tuturor credincioșilor 
prezenţi la fiecare Misa sau Cină a Domnului fără exigenţa unei 
pregătiri prealabile codificate ca la ortodocși: spovedanie, post 
ŞI ajun euharistic, canon special de rugăciune... De unde teama 
legitimă de a nu se ajunge la o “banalizare” a Împărtășaniei. 
“Conservatorii”, adică cei atașați “tradiției” împărtășirii rare: l- 
4 ori pe an, potrivit “poruncii bisericeşti”, nu vor să cedeze în 
nici un chip împărtășirii mai dese de şase săptămîni (4o de zile) 
şi aceasta numai pentru călugări. Alţii, ca să evite un răspuns 
direct, zic: “nici deasă, nici rară împărtăşire, ci cu “vrednicie”. 
Răspuns, care pare a satisface pe cei mai mulţi, ca fiind pru- 
dent şi înțelept. Dar numai la prima vedere. Care înșeală. Privit 
mai îndeaproape, constaţi că de fapt el nici nu este un răspuns, 
ci o ocolire subtilă a întrebării. Căci problema “vredniciei” este 
inclusă în întrebarea însăşi, subînțelegîndu-se. Într-adevăr, ar fi 
un non-sens să ne întrebăm dacă cel ce se află sub osînda ca- 


12 


noanelor pentru păcate de moarte trebuie să se împărtășească 
des sau rar! Evident, cel ce persistă în păcat nu se poate îm- 
părtăşi niciodată atîta timp cît trăieşte în păcat. Atunci, se 
înţelege de la sine, că problema desei sau rarii împărtăşiri se re- 
feră la cei ce nu trăiesc în păcate de moarte, care frecventează 
regulat biserica şi care se silesc să ducă o viaţă creştină cît mai 
autentică. Mai sînt și unii care la întrebarea ce ne preocupă aici 
răspund: deasa sau rara împărtăşire este la atitudinea credincio- 
sului, potrivit dorinţei sale. Alţii, mai înţelepţi, spun că este de 
competenţa duhovnicului. Dar cum duhovnici sînt toţi cei care 
dau răspunsurile de mai sus ne putem imagina subiectivismul 
care operează într-o problemă atît de importantă pentru viaţa 
creştină. 


2. Cauzele acestei diversităţi de păreri sînt multiple şi de 
diferite ordine: istoric, teologic, canonic- disciplinar, sentimen- 
tal... 

În antichitatea creștină, toți credincioşii care participau la 
Sf. Liturghie se împartăşeau cu Sf. Taine. Fapt firesc, căci sco- 
pul Liturghiei este constituirea Bisericii prin adunarea laolaltă 
a tuturor credinciosilor, rugăciunea comună și împărtăşirea 
lor cu Hristos prezent în Euharistie sub forma pîinii şi a vinu- 
lui. Liturghia era socotită şi trăită ca “Masă a Domnului” la 
care sînt invitaţi toţi cei ce au primit botezul şi se numesc cre- 
ştini. lar această “Masă” sau “Cină” devenea “Memorial al 
Domnului” căci în cursul ei credincioşii, în frunte cu episcopul 
sau preotul, comemorau şi retrăiau împreună cu Hristos toate 
actele Sale mîntuitoare: Naşterea, propovăduirea Evangheliei, 
Patimile, Moartea, Invierea, Inălţarea la Cer, Pogorîrea Duhului 
Sfînt. Împărtăşirea cu Sfintele Taine la fiecare Liturghie repre- 

zenta pentru primii creştini punctul culminant al adunării euha- 

ristice, sensul însuși al ei, care este unirea cu Hristos, pentru “a 

trăi în Hristos” (cf. Gal. 2, 20). Era de neconceput participarea 

la Euharistie fără împărtășirea cu Sf. Taine. Căci atunci Litur- 

ghia nu se împlineşte, nu-şi atinge scopul: unirea cu Hristos, şi 

se transformă într-un fel de spectacol sacru în care, e adevărat, 

se pot trăi emoţii sfinte și înălţătoare dar care rămîn departe de 

realitatea unirii concrete cu Hristos, realizată numai prin împă- 
rtășire. E adevărat că primii creştini erau foarte conştienţi de 
împărtășirea cu Sf. Taine şi nu se apropiau de ele oricum, ci cu 
conștiința împăcată cu Dumnezeu și cu semenii lor. Ei știau 
mai bine ca noi “că oricine va mînca pîinea aceasta şi va bea 
paharul Domnului cu nevrednicie va fi vinovat faţă de trupul şi 
sîngele Domnului” (1 Cor. 11, 27). De aceea, cînd cineva păcă- 
tuia de moarte prin lepădarea de Hristos, ucidere (inclusiv avor- 
tul), desfrînare, hoţie sau alte fapte grave făcea mai întîi peni- 
tenţă cîţiva ani de zile şi numai după aceea era reintegrat în co- 
munitatea cuharistică și se împărtășea cu Sf. Taine. Pe timpul 
penitenţei, un astfel de creştin nu avea voie să participe la “Li- 
turghia credincioşilor” (euharistică) ci doar la “Liturghia cate- 
humenilor”, trebuind să părăsească biserica odată cu cei ce se 
pregăteau pentru primirea botezului, la cuvintele preotului “Cei 
chemaţi ieşiţi...”. Așadar, păcatuirea gravă îl face pe creștin să 
cadă din starea de har primită la Botez și confirmată și întărită 
în fiecare Euharistie și-l desparte de obştea Bisericii, nemai- 
fiind vrednic să participe la jertfa euharistică şi să se împărtă- 
șească cu Sf. Taine. Căci Biserica se identifică cu Euharistia 
care o constituie și o manifestă. De aceea Sf. loan Gură de Aur 
zice că cel ce nu este vrednic să se împărtășească acela nu este 
vrednic nici să participe la jertfa liturgică. El trebuie să pără- 

sească biserica odată cu “cei chemaţi”. Aşadar, în vechime, rîn- 
duiala împărtăşirii regulate a celor care nu erau sub osînda ca- 
noanelor sau a excluderii de la împărtăşirea cu Sf. Taine a celor 
cu păcate grave era strict observată. Pentru că această disciplină 
este singura conformă cu teologia euharistică, adică cu sensul 
însuşi al Liturghiei. 

Această rînduială însă va fi tot mai mult neglijată, începînd 
cu secolul al IV-lea, odată cu îmulurea creştinilor prin converti- 
rea în masă, fără pregătirea necesară, a păgînilor, după edictul 
de libertate a creştinismului (Milano, 313) si mai ales după ce 
acesta devine religie de stat sub Teodosie cel Mare. Sensul pro- 
fund al Liturghiei, ca masă euharistică în care prin împărtăşirea 
cu Trupul şi Sîngele lui Hristos a tuturor celor prezenţi se reali- 
zează Biserica însăşi şi se manifestă Împărăţia lui Dumnezeu. se 
pierde încetul cu încetul la tot mai mulţi creștini. Din act comu- 
nitar, privind întreaga obste a Bisericii adunată într-un loc pen- 
tru celebrarea Euharistiei, împărtăşirea devine un act privat, in- 
dividual; Fiecare se împărtășește cînd vrea sau cînd se crede 
pregătit. Faţă de primele manifestări de acest gen. deosebit de 
grave, autoritatea bisericească se simte obligată să reamintească 
prin canoane disciplina tradiţională a împărtăşirii. Astfel cano- 
nul 8, atribuit Sfinților Apostoli, spune: “Dacă vreun episcop, 
preot sau diacon ori cineva din cler nu se împărtășeste în tim- 
pul jertfei liturgice care se aduce, să spună motivul şi dacă 
acesta este justificat să fie iertat. lar dacă nu, să fie excomuni- 
cat ca unul care produce sminteală...” Canonul 9 apostolic se 
referă în aceeaşi problemă la credincioşi: “Toți credincioşii 
care intră în biserică şi ascultă citirea Sfintelor Scripturi dar 
nu Stau la împărtăşire să fie excomunicati”. Acelaşi lucru îl 


spune în principiu şi canonul 2 al sinodului din Antiohia (341); 

“Cei ce vin la biserică şi ascultă citirea Sfintelor Cărti dar nu 
vor să ia parte la rugăciunea liturgică cu poporul, sau care 
prin indisciplină refuză împărtăsirea cu Sf. Euharistie toți 
aceia trebuie excluși din Biserică pînă ce, recunoscîndu-si gre- 
seala şi împlinind canonul rînduit aduc roade de pocăință...” 
Hotărîrile şi canoanele acestui sinod local vor fi adoptate pentru 
întreaga Biserică de sinoadele VI (can. 2) şi VII (can. 1) ecu- 
menice. 

Părinții bisericeşti recomandă şi ei împărtăşirea deasă. Ast- 
fel Sf. Vasile cel Mare zice în Scrisoarea 33: “Este bine şi folo- 
sitor a se împărtăşi în fiecare zi şi a primi Sfintele Taine căci 
însuşi Hristos a zis: “Cel ce mănîncă şi bea sîngele Meu are 
viață veşnică” (In. 6, 54). Noi însă ne împărtăşim de patru ori 
pe săptămînă: duminica, miercurea, vinerea şi sîmbăta, ca si în 
alte zile cînd se face pomenirea vreunui sfint...” Evident, Sf. 
Vasile şi călugării săi se împărtășeau de patru ori pe săptămînă 
pentru că slujeau Sf. Liturghie de patru ori, în zilele menţio- 
nate. Impărtășirea deasă, chiar zilnică o recomandă şi Sfîntul 
loan Gură de Aur, care deplînge faptul că mulți credincioși din 
vremea sa nu se mai împărtăşeau decît o dată pe an. În același 
sens vorbesc şi Sf. loan Casian (sec. 1V-V) şi Sf. Teodor Studi- 
tul (Sec. IX). În celebrele sale Epitimii (Reguli), Sf. Teodor in- 
sistă asupra obligaţiei monahilor de a se împărtăşi regulat. lată 
cîteva: “Dacă într-o zi cînd se face Liturghie un călugăr nu se 
împărtășește să spună motivul, altfel să rămînă nemîncat pînă 
seara” (n. 31). “Cel ce din proprie inițiativă nu se Împărtă- 
șeşte, acela trebuie să se separe de obşte pentru o zi” (n. 10). 
Sau “Cel ce nu se împărtășește mai mult de 40 de zile, dacă nu 
este oprit de canoane, va trebui să spună motivul. Si dacă se 

constată că din pricina neglinjentei nu s-a împărtăşit să fie su- 
pus unei pedepse de 40 de zile” (n. 6). 

3. E adevărat că la pierderea sensului profund al Împărtă- 
şaniei ca act comunitar, deci privind pe toţi cei ce participă la 
Sf. Liturghie, a contribuit şi problema “vredniciei” personale 
accentuată de toți Părinţii şi îndeosebi de călugări într-o vreme 
în care Creștinismul a devenit pentru mulți doar un nume. 
Fireşte, la împărtăşire nu poate avea acces cel ce trăieşte indife- 
rent sau în păcate grave. Aşa au apărut canoanele care interzic 
împărtășirea un anumit timp, mai lung sau mai scurt, potrivit 
gravităţii păcatului. Dar degrabă, insistența Părinților şi a ca- 
noanelor pe “vrednicia” necesară pentru împărtăşire a fost rău 
înţeleasă, încât cu timpul nu s-au mai împărtășit nici cei ce nu 
erau sub osînda canoanelor, socotindu-se singuri nevrednici de 
împărtășirea deasă. Deşi Sf. Ioan Gură de Aur spune că cel ce 
nu-i zilnic, acela nu-i vrednic să se împărtășească nici o dată pe 
an, la Paști. De altă parte, insistența pe pregătirea pentru 
împărtășanie - legitimă în sine căci Sf. Taine nu lucrează auto- 
mat, fără colaborarea omului prin efortul propriu de despătimi- 
re - a dus la o altă atitudine greşită: credința că împărtăşirea 
este o recompensă pentru virtute, pentru efortul împlinit în ve- 
derea primirii ei. “Cu cft mai rezonabil este, zice Sf. loan Ca- 
sian, să primim Sf. Taine în fiecare duminică, cu inimă smerită, 
ca un remediu pentru slăbiciunile noastre crezînd si mărturi- 
sind că nu merităm acest har, decît să ne înălțăm în noi înşine 
prin convingerea deşartă că cel puțin vom fi vrednici odată pe 
an” (Conv. 23, 21). 

Sf. Chiril al Alexandriei (+444) constată în vremea sa şi 
alte atitudini greşite față de Sf. Împărtășanie. “Sînt unii, zice el, 
care după ce au gustat din harul dumnezeiesc nu mai merg la 

biserică din neglijență şi amînă primirea Sfintei Impărtăşanii 
sub pretextul respectului şi al pietății, în realitate însă din lipsă 
de evlavie și din răceală. Acest refuz care pare a porni din pie- 
tate nu este decît o cursă şi o pricină de sminteală care duce la 
cădere” (Comentar la loan 1, 3). De aceea, mai multe sinoade 
locale: Elvira (can. 21), Sardica (343) sau ecumenice: Constan- 
tinopol (în Trulan, 692, can 80) se văd nevoite de a ameninţa cu 
excomunicarea pe cei care timp de trei săptămîni nu participă la 
Liturghie şi nu se împărtășesc. În Occident, unde situaţia era şi 
mai gravă, diferite sinoade locale insistă pentru împărtăşirea cel 
puţin de trei ori pe an: Paşti, Crăciun şi Rusalii. Tîrziu, un sinod 
din Latran (Roma 1215) fixează datoria împărtășirii cel puţin o 
dată pe an. Dar deja aceste hotărîri nu mai sînt conforme cu spi- 
ritul Liturghiei ca jertfă şi ca Taină a comuniunii care constituie 
Biserica. Teologia euharistică a primelor veacuri creştine va fi 
tot mai mult uitată, accentul mutîndu-se acum pe pietatea indi- 
viduală în fața Sfintei Împărtăşanii (care în Apus va fi expusă 
în afara Liturghiei spre adorare) şi pe interpretarea simbolică a 
tuturor actelor şi gesturilor liturgice. 


4. Renaşterea isihastă, din sec. XIV va atrage după sine 
cum este firesc și o renaștere liturgică îndeosebi prin Sfinții Ni- 
colae Cabasila și Simion al Tesalonicului (sec. XV). 

Pentru Nicolae Cabasila, euharistia (împărtăşania) este iz- 
vorul și desăvîrșirea vieţii în Hristos. lar “celelalte taine nu sînt 
desăvîrşite şi nici nu pot da roade... dacă nu luăm parte la 
ospățul dumnezeiesc”. “In schimb dacă ne apropiem cu zdrobi- 
re de inimă şi ne mărturisim păcatele înaintea preotului, Sf. 
Împărtășanie este cea care ne scapă de orice păcat... de unde 
urmează că nimic n-am făcut numai mărturisindu-ne, fără a 

gusta din bunătățile euharistice” (Despre viaţa în Hristos, 4). 
El arată că de Sfînta Împărtășanie trebuie să ne apropiem “me- 
reu”. “Căci e nevoie ca Făcătorul lumii să rămînă tot timpul în 
lutul nostru ca să îndrepteze chipul, Său în noi de cîte ori dă 
Semne că vrea să se strice...” (Ibidem). “Viaţa în Hristos” este 
de neconceput fără participarea regulată la Sf. Liturghie şi 
Împărtăşirea cu Sfintele Taine. Căci nu noi ne transformăm pe 
noi înșine prin efortul nostru ascetic, ci Hristos euharistic lu- 
crează în noi şi dă valoare și sens la tot ceea ce facem pentru 
mântuirea noastră. Neglijenţa Sfintei Împărtășanii poate veni și 
dintr-o spiritualizare dezincarnată care nu pune accentul pe 
Sfintele Taine ci pe voinţa şi efortul omului, concepţie proprie 
atitor secte din vechime (pelagianism, priscilianism, bogomi- 
lism) condamnate de Biserică. 

La rîndul său, Sfîntul Simeon al Tesalonicului, unul din cei 
mai mari liturgisti ai Bisericii Răsăritene, insistă și el asupra 
necesităţii împărtăşirii dese. În cartea sa “Tratat asupra tuturor 
dogmelor” el zice: “Drept aceea Tainele acestea ni le-a lăsat 
lisus pentru ca să fim una cu Dumnezeu. Noi arhiereii şi preoții 
adesea cu socotință şi cu spovedanie slujind Liturghia să ne 
împărtăşim cu înfricoşătoarele Taine; iar ceilalți şi ei adesea 
prin Spovedanie, prin sfărîmarea inimii şi cucernicia sufletului 
să se cuminece. Și nimeni din cei ce se tem de Domnul să nu 
treacă peste 40 de zile (neimpărtăşiți), şi dacă cei ce vor păzi 
pe cît vor putea să se apropie și mai curînd de cuminecătura 
lui Hristos si dacă se va putea și în toate duminicile, mai ales 
cei bătrîni şi cei bolnavi”. 

În secolul al XVIII-lea a avut loc la Muntele Athos o mare 
frămîntare în jurul problemei desei sau rarii împărtășiri Sf. Ni- 
codim Aghioritul protagonistul desei împărtășiri, autor a peste 

o sută de lucrări, între care şi al Filocaliei (culegere de texte din 
Părinţii ascetici), a scris în acest sens şi această “Carte foarte 


folositoare pentru suflet. Despre împărtăşirea deasă cu Sfintele 


Taine ale lui Hristos” în care el argumentează cu texte din 
Sfinţii Părinţi nevoia împărtăşirii dese şi combate pe cei ce 
susțin contrariul. Poziţia apărată de Sf. Nicodim și de cei din 
jurul său va fi aprobată şi de Patriarhii ecumenici; Teodosie, în 
1773 şi Grigore al V-lea, în 1807 şi 1819. 

Renașterea liturgică din Grecia contemporană cu accentul 
pus pe înţelegerea Sf. Liturghii de către credincioși prin citirea 
de către preot cu voce tare a rugăciunilor din Anaforaua litur- 
gică şi pe împărtăşirea deasă, renaştere promovată de mai multe 
frăţii religioase, a fost inspirată de mișcarea isihastă de la St. 
Munte și de scrierile Sf. Nicodim Arghioritul. 

În Rusia, împărtăşirea mult mai deasă a credincioşilor în 
ultimele decenii s-a impus din partea acestora ca o evidenţă a 
participării lor la Sf. Liturghie. Persecuţiile grave şi lipsa orică- 
rei literaturi religioase a făcut să se nască dorinţa credincioşilor 
de a se uni cu Hristos euharistic mult mai des decît recomanda 
oficialitatea bisericească, potrivit unei “tradiţii” venită din A- 
pus. Căci nu trebuie să uităm că “porunca” de a se împărtăşi de 
patru ori pe an sau cel puţin o dată este de influenţă apuseană şi 
nu are nici o justificare teologică. Dimpotrivă, ea este contrară 
spiritului Liturghiei ca jerfă adusă de tot poporul lui Dumnezeu 
şi cină comună. Nimeni din cei invitaţi la o masă nu merge nu- 
mai ca să se întreţină cu gazda și cu cei prezenţi, fără să mănîn- 
ce efectiv. E adevărat că ambianța creată în jurul unei mese este 
ea însăși o hrană spirituală pentru cei invitați, dar nimeni nu 
renunță să mănînce, săturîndu-se numai cu ea. Sf. Nicodim 
Aghioritul spune că sînt mai multe feluri de a ne împărtăşi cu 

Hristos: prin Sf. Taine, prin rugăciune, prin auzul citirilor şi 
cîntările sfinte, prin contemplarea tainelor lui Dumnezeu, prin 
facerea de bine. Dar ele nu se exclud una pe alta. Dimpotrivă. 
Cel ce îl primeşte pe Hristos euhatistic îl va păstra în inima sa 
rugîndu-se mult, citind din Sf. Scripturi, lucrînd numai binele... 

Dar nimeni nu poate neglija Sf. Taine pe motiv că se îm- 
părtăşește duhovniceşte cu Hristos sub formele amintite. Căci 
altfel Mîntuitorul nu s-ar mai fi întrupat şi nu s-ar mai fi jerfit 
pe cruce ca să ne lase Trupul şi Sîngele Său ca “adevărată mîn- 
care și adevărată băutură” (In. 6, 55). Cel ce neglijează Sf. 
Împărtășanie, neglijează fără să-și dea seama întruparea şi jertfa 
însăși a Domnului. Căci Euharistia este taina prin excelenţă a 
Noului Testament. Fără Euharistie nu există nici Întrupare, nici 
jertfă. Protestanţii şi cultele neoprotestante care pun accent uni- 
lateral pe Cuvîntul lui Dumnezeu în detrimentul Euharistiei în 
care nu mai văd prezenţa reală a lui Hristos, uită că “Cuvîntul 
trup s-a făcut” (In. 1, 14), că în Noul Testament, Dumnezeu nu 
numai vorbeşte oamenilor ca în Vechiul Testament, ci se şi 
unește cu ei prin Trupul și Sîngele Fiului Său jertfit şi înviat 
pentru mîntuirea lor. 


5. Cum am putea reveni astăzi la o practică normală a Eu- 
haristiei? Desigur că numai printr-o înțelegere justă a sensului 
ŞI rostului ei pentru viaţa creştină. Aceasta presupune însă pre- 
oţi şi creştini responsabili şi luminaţi, angajaţi conştient în 
trăirea maximală a Evangheliei și nu oameni “căldicei”, dispuși 
oricînd la orice compromis. Aprofundarea teologiei euharistice 
a primelor veacuri creştine ca şi cunoașterea evoluției de-a lun- 
gul istoriei a practicilor privitoare la împărtășire, mai mult sau 
mai puţin conforme cu această teologie, practici devenite ade- 

seori “tradiţie”, ne va ajuta să exorcizăm mintea noastră de o 
mulţime de prejudecăţi sau chiar superstiții cu privire la Sf. 
Taină a Împărtăşaniei. Trebuie să fim conştienţi că nu toate 
“tradiţiile” impuse la un moment dat în istorie au şi o justificare 
teologică. Pot exista “tradiţii” cum este și cea cu privire la 
împărtăşirea o dată sau de patru ori pe an şi chiar la șase săptă- 
mîni, care nu pot fi justificate teologic, ci cel mult sentimental. 
În ce priveşte “vrednicia” pentru primirea Euharistiei trebuie să 
ştim că nimeni nu poate vreodată pretinde că e vrednic să se 
împărtășească. Căci “toţi greşim în multe chipuri” (lac. 3, 2). 
Iar “dacă zicem că păcat nu avem, ne amăgim pe poi înşine şi 
adevărul nu este întru noi” (I In. 1, 8). “ Ştim, zicea Sf. loan 
Gură de Aur, că nimeni dintre noi nu este scutit de greşeli, ni- 
meni nu se poate lăuda că ar avea o inimă curată. Îngrozitor 
este, nu atît a nu avea inima curată, cît că neavînd-o astfel nu 
alergăm la Cel ce poate să o curăţească...”. Desigur că sînt 
păcate grave și păcate mai puţin grave. “ Orice nedreptate este 
păcat, dar este şi păcat care nu e de moarte” (| In. 5, 17). În ca- 
zul păcatului de moarte (crimă, inclusiv avortul, desfrînare sau 
alte păcate trupeşti, ură, hoţie, drog, magie, erezie...), trebuie să 
împlinim canonul rînduit la spovedanie și să nu ne împărtăşim 
o vreme. Dar dacă nu sîntem în păcate de moarte să îndrăznim 
să ne împărtășim cît mai des. Bineînţeles cu inimă înfrîntă și 
smerită, cu lacrimi (Sf. Simeon Noul Teolog spune că nimeni 
să nu se apropie fără lacrimi de Sf. Împărtășanie) și cu con- 
ştiinţa păcătoşeniei, dar și cu donrința de a primi prin Sfînta 
Împărtășanie ajutor în lupta pentru despătimire și îmbunătățire. 
Căci fără Împărtășanie deasă nu putem deveni mai buni, mai iu- 
bitori, mai asemenea cu Hristos. Împărtășania deasă, primită cu 
pregătirea necesară ne transformă în Hristos însuși. “Firea celui 

mai tare schimbă firea celui mai slab” zice Sf. Maxim Mărturi- 
sitorul. Fiinţa noastră încălzită de focul dumnezeirii devine ea 
însăși foc, ca fierul introdus în foc care devine foc păstrîndu-și 
totodată natura sa proprie. Și fiindcă se pune în mod justificat 
problema pregătirii pentru Sf. Împărtășanie trebuie să spunem 
că nu există o regulă pentru preoți și alta pentru mireni. Toţi 
trebuie să se pregătească cu post după putere (cel rînduit de Bi- 
serică, adică: miercurea şi vinerea ca şi cele patru posturi mari), 
cu înfrinare conjugală pentru cei căsătoriţi, cu rugăciune 
înmulțită şi mai ales prin cunoaşterea propriei nevrednicii. Pos- 
tul trupesc ne va ajuta să adîncim în noi foamea după “Pîinea 
vieţii” care este Hristos din Euharistie. Noi trebuie să dorim 
Împărtășania, să nu putem trăi fără ea. lar dacă la o Liturghie 
nu ne-am împărtăşit, să avem conștiința păcatului că l-am refu- 
zat pe Hristos pentru că nu ne-am pregătit ca să-l primim, pre- 
ferînd mai bine mîncarea, odihna, plăcerile lumii, lucrul... 
Împărtăşirea deasă nu înseamnă nici pe departe obişnuinţă și 
devalorizare a ei. Dimpotrivă. Cu cît te rogi mai mult cu atît te 
rogi mai bine, cu cît te împărtășeşti mai des, cu atît îți creşte 
dorinţa şi rîvna pentru Hristos. Obişnuiţa rea poate interveni 
numai la cel ce nu are credinţă și frică de Dumnezeu. 

Trebuie să mai ştim și aceea că pregătirea pentru împărtă- 
şire nu este numai de o zi sau de două, ci de toată vremea. În 
toată vremea sîntem datori să ne reținem de la păcat, să avem 
gîndul la Hristos, să fim împăcaţi cu toţi semenii noştri, să fim 
aplecaţi spre săvîrşirea binelui. Ea culminează cu participarea 
la Vecernie și Utrenie ca şi la Liturghia propriu-zisă. Toată Li- 
turghia este de fapt o pregătire pentru împărtășire. 

Ţinînd seama de situaţia deosebit de gravă existentă în Bi- 
serica noastră în privinţa împărtășirii credincioșilor, îndemnăm 

şi pe această cale pe cucernicii preoți să explice îndelung cre- 
dincioşilor nevoia împărtăşirii mai dese cu Sf. Taine. O Litur- 
ghie la care nimeni nu se împărtăşeşte este aproape un non-sens 
ŞI în contradicție totală cu conţinutul rugăciunilor și cîntărilor 
ei. Cum să cîntăm “Să se umple gurile noastre de lauda Ta, 
Doamne... că ne-ai învrednicit pe noi să ne împărtăşim cu Sfin- 
tele, dumnezeieştile... şi de viață făcătoarele Tale Taine...” sau 
“Drepţi primind Dumnezeieştile, sfintele... lui Hristos Taine...” 
cînd nimeni nu s-a împărtăşit? Cu ce constiință putem refuza 
sistematic chemare Mîntuitorului de la fiecare Liturghie: “Cu 


frică de Dumnezeu, cu credință și cu dragoste, apropiaţi-vă” ? 


Hristos care a venit să vindece pe cei bolnavi şi să dea iertare 
celor păcătoşi vrea să ne vindece şi să ne ierte și pe noi împăr- 
tăşindu-ni -se în Sf. Taine. lar noi să-L refuzăm? Cu adevărat, 
nu ne dăm seama de ce ne lipsim evitînd sau amînînd Sf. 
Împărtășanie! Cucernicii părinţi ar trebui să încurajeze în pri- 
mul rînd pe copii (care pînă la 7 ani pot să se împărtășească 
fără spovedanie și fără ajun) şi pe bătrîni să participe regulat la 
împărtăşire. Astfel nu va mai fi Liturghie fără împărtăşire. De 
asemenea, pentru o participare cît mai conştientă a credin- 
cioşilor la Sf. Liturghie, în care aceştia să poată urmări caracte- 
rul ei de jertfă se impune citirea cel puțin a rugăciunilor din 
canonul euharistic cu voce tare. Să nu uităm că în vechime 
aceste rugăciuni, care formează miezul Liturghiei şi de care de- 
pinde înţelegerea şi trăirea ei se citeau cu voce tare. Pînă şi Epi- 
cleza, și mai ales ea, se rostea cu voce tare. Preotul, invocînd 
Duhul Sfînt peste obşte şi peste Darurile puse înainte, primea 
răspunsul şi întărirea credincioşilor de prefacerea lor în Trupul 
şi Sîngele Domnului prin acele Amin-uri pe care acum le ro- 
steşte tot el, ceea ce este cu totul nefiresc. Şi aceasta în timp ce 

credincioşii stau pasivi, mulţi fără să ştie ce se petrece în acele 
momente! Or, dacă preotul, după ce strana termină cîntarea, 
citeşte cu voce tare canonul euharistic, credincioşii vor urmări 
continuitatea rugăciunilor, își vor da seama de sensul lor pro- 
fund şi se vor simţi implicaţi în ele. Liturghia se va prelungi cu 
lo minute, însă cu ce efecte! 

Credem că numai printr-o renaștere liturgică cu accentul 
pus pe Sf. Împărtăşanie primită regulat, cu pregătirea necesară, 
putem nădăjdui la o renaştere duhovnicească trainică şi cu roa- 
dele cele mai frumoase pentru Biserica și neamul nostru. Căci 
atunci Hristos va lucra în noi şi ne va schimba El însuşi după 
chipul și asemănarea Sa. 


+ SERAFIM FAGARASANUL 


Episcop-vicar la Archiepiscopia 
Sibiului 

CUVANT INAINTE 


Cu adevărat avea dreptate poporul lui Israil din vechime să 
se laude că s'a învrednicit să se hrănească cu mana cea dulce, 
pe care o ploua cerul cu preaslăvită minune. Si avea dreptate să 
sc mândrească că s'a adăpat cu acea apă ca nectarul, pe care 
mai presus de fire o izvora piatra cea vârtoasă. 

Dar cu mult mai multă dreptate trebue să se laude binecre- 
dinciosul popor al Harului celui nou, pentrucă s'a învrednicit să 
aibă ca hrană Preacuratul Trup al Dumnezeu-Omului lisus. Si 
cu mult mai multă dreptate se poate mândri, având băutură, 
Sângele cel de viaţă făcător şi Preasfânt al lui Dumnezeu. 

Si ce era acea mană faţă de Preasfântul Trup? Si ce era acea 
apă faţă de izvoritorul de viaţă Sângele acesta? Acelea erau 
umbră, acestea sunt adevărul; acelea erau chip întunecos, ace- 
stea sunt însăşi lucrul; acelea icoane întunecoase, acestea proto- 
tipurile celor închipuite. In scurt, cei ce au mâncat şi au băut 
din acelea mai pe urmă au murit; dar din acestea cine mânâncă 
ŞI bea cu vrednicie, se face nestricăcios, se îndumnezeeşte, nu 
moare ci trăeşte în veac. “Părinţii voştri au mâncat mană în 
pustie şi au murit; dar de va mânca cineva din Pâinea aceasta 
valtrăi în veci” (Ioan 6,49). 

Acesta este adevărul. Nici o asemănare nu este între cele 
vechi şi aceste noi. Deosebirea este aşa de mare, că nici nu se 
poate spune prin cuvânt. Dar între prototipuri şi închipuirile lor 
este deplină asemănare. 

Deci, după cum atunci Dumnezeu a dat Israiltenilor mana 
ca să o mânânce adeseori și apa ca să o bea deasemenea, tot așa 
şi acum a dat creştinilor Trupul şi Sângele Său, ca să se îm- 
părtăşească cu ele adeseori. 

Cu toate acestea, eu văd că acelea, așa de mici, erau mult 
folosite de evrei, pe când acestea, așa de mari, la creştini au 
puţină întrebuințare. Dupăce s-au îzbăvit din robia Egiptului, 
evreii au început să mânânce mana și să bea apa și le-au folosit 
atât de des, în tot timpul celor patruzeci de ani, cât au petrecut 
în pustie, încât aproape nici o zi nu a trecut ca să nu le folo- 
sească, până când au intrat în hotarele Ierusalimului. 

Pe când creştinii din vremea noastră, dimpotrivă, dupăce s- 
au izbăvit de amara robie a Egiptului, adică a păcatului și a 
gânditorului Faraon, a diavolului, şi au trecut prin marea cea 
duhovnicească a Sfântului Botez, foarte puţin se folosesc de 
Preacuratul Trup şi Sânge al Domnului. Astfel, unul stăpânit de 
un rău obiceiu, altul de lenevire, unul făţărnicind o mincinoasă 
evlavie, unul găsind o pricină, altul alta, afară de puţini, aproa- 
pe toți se împărtăşesc cu Sfintele Taine numai de două sau de 
trei ori pe an, deşi nu sunt opriţi nici de Dumnezeu, deoarece El 
îi chiamă, nici de părintele lor duhovnicesc, neavând păcate ca- 
re să-l oprească. 

Mare păcat! Căci dacă pun alături darurile care au fost date 
evreilor: mana şi apa, cu darurile pe care Trupul și Sângele 
Domnului le dau creștinilor, le găsesc aşa de slabe, cum este 
umbra faţă de lucru; şi dacă voi asemăna deasa întrebuințare a 
acelora, pe care o practicau evreii, cu puţina întrebuințare a 
acestora de cătră creştini, o găsesc aşa de vie, cum sunt lucruri- 
le faţă de umbră. 

Dar creştinii din vechime nu făceau aşa. Aceia foloseau 
Sfintele Taine tot aşa de des, cum foloseau evreii Mana. Fiind- 
că dupăce se botezau, se împărtășcau cu multă râvnă şi des, 
uneori de trei şi de patru ori pe săptămână, cum zice Marele 
Vasile, alteori în fiecare zi, după spusa Sfântului loan Gură de 
Aur, şi toţi împreună, în tot timpul cât se aflau în nemernica pu- 
stie a acestei vieţi. Numai atunci conteneau când intrau în hota- 
rele Ierusalimului, când, adică, după moarte, intrau în patria cea 
de obşte a cerescului Ierusalim, ca să se împărtășească cu Pâi- 
nea pământului aceluia, fără mijlocire şi desăvârşit. 

Noi creştinii de acum, însă, urmăm nu pe evreii cei buni, ci 
pe cei nemulţumitori, care din pricina lăcomiei lor lăsau mana 
cea cerească şi doreau cărnurile şi celelalte mâncări ale Egip- 
tului, Pentrucă și noi alegând mai mult dulcețile lumii şi plăce- 
rile trupului, ne lenevim sau mai bine zis, nesocotim duhovni- 
ceasca şi cereasca hrană a Sfintei Impărtăşiri. Din pricina ace- 
stei nesocotințe, lipseşte sfinţenia dela noi, s'a împuţinat virtu- 
tea, a crescut răutatea. Deaceea s'a mâniat Dumnezeu și ne pe- 
depseşte cu feluri de nenorociri, precum: cutremure, boli, moar- 
te şi cu alte mii de rele, aşacum şi atunci a pedepsit pe evrei, 
pentru nesocotinţa ce o arătase faţă de mană, cu moarte, cu 
ciumă și cu alte plăgi. 

Deaceea, un iubitor de Hristos creștin, văzând această 
multă lenevire sau mai bine zis, nesocotire, pe care creştinii de 
acum o au faţă de Sfintele Taine şi deci şi folosul cel mare de 
care se păgubesc, cu râvnă din inimă şi cu creştinească drago- 
ste, s'a nevoit cu multă osteneală şi a alcătuit această cărticică. 
Pe care, cu cheltuiala unor iubitori de credinţă creştini, o dă 
acum la lumina tiparului pentru prima dată, străduindu-se să 
reînoiască binecuvântatul obiceiu al vechilor creştini şi dove- 


28 


dind cu mărturiile Sfintei Scripturi, ale Apostolilor şi ale 
Părinților cum că este de trebuinţă și de suflet mântuitor, ca tot 
creştinul dreptcredincios să se împărtășească adesea, dacă nu 
are piedici. 

Primiţi-o deci cu bucurie, o iubitorilor de bună credinţă ci- 
tori şi hrănindu-vă mereu din cetirea ei, vă rog cu frățească 
dragoste, aprindeţi-vă inimile de râvnă şi urmaţi pilda și obi- 
ceiul creștinilor sfinţi din vechime, a strămoşilor noștri și, cu 
cuvenită pregătire, împărtăşiți-vă adesea cu Sfintele Taine ale 
Preadulcelui nostru lisus Hristos. Pentruca prin Harul Sfintei 
Impărtăşanii să vă întăriți în lupta impotriva răului, să lucraţi 
toată fapta bună, să vă sfinţiţi cu împărtăşirea celor sfinte, să vă 
îndumnezeiţi prin gustarea celor dumnezeești, să vă faceţi ne- 
stricăcioşi prin împărtăşirea cu cele nestricăcioase. 

In scurt, ca şi aici, cu ajutorul făcătoarelor de viaţă Taine, 
să aveţi o viaţă pașnică, cu bucurie, împreunată cu toate 
bunătăţile, iar dicolo să vă învredniciţi de dumnezeeasca și ne- 
sfârşita viaţă a veacului ce va să fie. 

Aceste bunătăţi dobândindu-le, nu slăbiţi a ruga pe Dom- 
nul cel iubitor de oameni pentru mântuirea Și iertarea păcatelor 
mele, a ostenitorului și a celor ce au cheltuit cu tipărirea. 

PARTEA I 


IMPARTAȘIREA DEASA ESTE DE MARE FOLOS 


CAPITOLUL 1 


Binecredincioşii creştini trebue să se împărtășească des cu 
Dumnezeescul Trup şi Sânge al Domnului. 


Toţi binecredincioşii creştini sunt îndatoraţi să se împărtă- 
şească des. Acest lucru îl poruncesc 1) Stăpâneştile porunci ale 
Domnului nostru lisus Hristos, 2) Faptele şi Canoanele Sfinţilor 
Apostoli şi ale Sfintelor Sinoade şi mărturiile locale ale Sfinți- 
lor Părinţi, 3) Cuvintele, rânduiala şi sfinţita lucrare a Sfintei 
Liturghii şi 4) însăşi rânduiala Sfintei Impărtăşiri. 


1. Domnul nostru lisus Hristos, înainte de a ne preda Taina 
Sfintei Impărtăşiri, a zis: “Pâinea pe care Eu o dau este Trupul 
Meu, pe care Eu îl dau pentru viața lumii” (loan 6,51). Ceeace 
însemnează că dumnezeeasca Impărtăşire este pentru credin- 
cioşi absolut trebuitoare pentru viața duhovnicească în Hristos. 
Si pentrucă viaţa duhovnicească în Hristos nu trebue să se 
împuţineze nici să înceteze, precum zice Apostolul: “Duhul să 
nu-l stingeți” (I Tes. 5,19), ci să fie neîntreruptă, pentruca cei 
vii, după acelaşi Apostol, să nu mai trăiască viaţa lor trupească, 
ci viaţa lui Hristos, Care a murit şi a înviat pentru ei, este de 
trebuinţă ca să fie deasă şi întrebuințarea Sfintei Impărtăşiri. 

In altă parte, Domnul zice hotărît: “Amin, amin zic vouă, 
de nuveți mânca Trupul Fiului Omului şi de nu veți bea Sânge- 

le Lui, nu veți avea viaţă întru voi” (loan 6,53). Din aceste cu- 
vinte se vede limpede că Sfânţa Impărtăşanie este pentru creștin 
tot aşa de necesară ca şi Sfântul Botez. Fiindcă aceeași hotărîre 
pe care a dat-o pentru Botez,a dat-o şi pentru Sfânta Impăr- 
tăşanie. Despre Botez a zis: “Amin, amin zic vouă, de nu se va 
naște omul din apă şi din Duh, nu poate intra întru împărăția 
lui Dumnezeu” (loan 3,5); iar despre Dumnezeeasca Impărtă- 
şanie a zis deasemenea: “Amin, amin zic vouă, de nu veţi mân- 
ca Trupul Fiului Omului și de nu veţi bea Sângele Lui nu veți 
avea viaţă întru voi”. Aşa dar, dupăcum fără botez este cu 
neputinţă ca omul să trăiască viaţă duhovnicească şi să se mân- 
tuiască, tot aşa este cu neputinţă să trăiască fără Dumnezeeasca 
Impărtăşire. Si fiindcă aceste două Taine au aceste însuşiri: Bo- 
tezul se săvârşeşte o singură dată iar Taine Sfintei Impărtăşiri 
se săvârşeşte des şi în fiecare zi, rezultă în chip firesc că este 
absolut necesar ca şi Dumnezeeasca împărtăşire să se facă des. 

Apoi, când Domnul a predat această taină ucenicilor Său, 
nu a dat-o ca un sfat, ca adică să mânânce Trupul Meu cine 
vrea şi să bea Sângele Meu cine vrea, așa cum a zis că “cine 
vrea să vină după Mine” şi “dacă vrei să fii desăvârşit”, ci a zis 
poruncitor: “Luaţi, mâncaţi, acesta este Trupul Meu și Beţi din- 
tru acesta Toţi, acesta este Sângele Meu”; adică neapărat trebue 
să mâncaţi Trupul Meu şi neapărat trebue să beţi Sângele Meu. 
Si iarăşi zice: “Acasta să o face întru pomenirea Mea” (Luca 
22,19). Adică, această taină pe care Ei v-o predau, să o săvârșiţi 
nu numai odată, de două sau de trei ori (precum tâlcuește Sf. 
loan Gură de Aur) ci zilnic, întru pomenirea patimilor mele. A 
morții şi a întregei Mele rânduieli. 

lată deci să şi aceste cuvinte ale Domnului recomandă lim- 
pede cele două lucruri necesare Sfintei Impărtăşiri: neapărata ei 

săvârşire şi săvârșirea adeseori. Adică nu numai să ne împărtă- 
şim, ci să ne împărtăşim şi des. De unde înţelegem că drept cre- 
dinciosul, în orice stare socială s-ar afla, este îndatorat şi trebue 
negreşit să primească şi să păzească aceste porunci stăpâneșşti. 


2. Dumnezeeştii Apostoli urmând această hotărîtoare po- 
runcă a Domnului nostru, la începutul propoveduirii, cu orice 
prilej adunau pe toţi creincioşii în loc ascuns de frica iudeilor, îi 
învățau, se rugau împreună și săvârșind Taina, se împărtăşeau 
şi ei şi toţi cei adunaţi, precum mărturisește Sf. Ap. Luca, în 
Faptele Apostolilor, zicând că cei trei mii, care crezuseră în 
Hristos la ziua Cincizecimii şi se botezaseră, erau împreună cu 
Apostolii, ca să audă învăţătura lor și să se folosească şi să se 
împărtăşească cu Sfintele Taine, pentruca să se sfinţească şi să 
se întărească mai bine în credinţa lui Hristos. “Erau, zice, 
aştepiând învățătura Apostolilor, în împărtăşire, în frângerea 
Pâinii şi în rugăciuni” (F. Ap. 2,42). 

Si pentruca să se păstreze această necesară Predanie a Do- 
mnului şi de cătră creștinii de după ei, să nu se uite adică, cu 
trecerea mulţimii anilor, ceeace Apostolii au făcut atunci, au 
scris-o în al 8-lea și al 9-lea din canoanele lor, poruncind, cu 
pedeapsa afuriseniei, ca să nu rămână nimeni neîmpărtăşit cu 
Dumnezeeştile Taine, când se săvârşeşte Sfânta Liturghie, 
“Dacă cineva nu se împărtășește când se săvârşeşte Liturghia 
să spună pricina pentru care nu se împărtășește și de va fi bi- 
necuvântată să se ierte, iar dacă nu o va spune, să se afuri- 
sească (Can 8). 

Iar în canonul al 9-lea zic: “Biserica trebue să afurisească 
pe toţi acei creştini, care merg la biserică, ascultă cetirea Sfinte- 

lor Scripturi şi nu stau nici la rugăciune, nici la Sfânta Impărtă- 
şire, ca unii care produc sminteală în Biserică”. 

Pe acest canon tâlcuindu-l Valsamon zice: “Hotărirea ace- 
stui canon este foarte aspră, căci afuriseşte pe cei ce mergând la 
biserică, nu stau până la sfârşit şi nici nu se împărtăşesc. In chip 
asemănător, şi alte canoane ale Sinoadelor poruncesc ca toți să 
fie gata şi vrednici pentru Sfânta Impărtăşire. 

Sinodul din Antiohia, urmând Sfinţilor Apostoli, mai întâi 
întăreşte canonul de mai sus, apoi adaogă: “Se cuvine ca toți 
cei care intră în Biserică şi ascultă Sfintele Scripturi, dar nu 
stau să se roage cu celălalt popor şi se îndepărtează de Sfânta 
Impărtășanie, să fie afurisiți pânăcând se vor spovedi şi vor 
arăta roduri de pocăință și se vor ruga şi atunci să fie iertați” 
(Can. 2). 

Vedeţi fraţilor, că toţi creştinii sunt supuși afuriseniei şi că 
trebue să se împărtășească adesea? Că sunt îndatoraţi să facă 
aceasta la fiecare Liturghie, ca să nu fie afurisiţi de Sfinţii Apo- 
stoli şi de Sfintele Sinoade? 


3. De vom lua aminte cu atenţie la Sfânta şi Dumnezeeasca 
Liturghie, vom vedea că dela început şi până la sfârşit un singur 
scop are: să ducă la împărtăşire pe credincioșii creştini adunaţi. 
Pentrucă şi rugăciunile pe care preotul le citeşte în taină, şi ec- 
fonisele şi în scurt toate sfintele rugăciuni, toate sfintele lucrări 
şi rânduielile care se săvărşeșsc aci, acest lucru arată. 

La rugăciunea, care se numeşte a celor credincioşi, se spu- 
ne: “Dă-le lor (adică credincioşilor) ca totdeauna să-Ti slu- 
jească cu frică şi cu dragoste şi fără de păcat şi neosândiţi să se 
împărtășească cu Sfintele Tale Taine”. In rugăciunea care ur- 
mează după săvărşirea Sfintelor Taine zice: “Ca să fie celor ce 

se vor împărtăși spre trezirea sufletului şi spre iertarea păcate- 
lor”, adică Sfintele acestea să se facă credincioșilor, care se 
împărtăşesc, spre curățirea sufletului şi spre iertarea păcatelor. 
Rugăciunea dinaintea Sfintei Impărtăşanii zice: “Si ne învredni- 
ceşte prin mâna Ta cea preacurată să ni se dea Preacuratul Tău 
Trup, şi Preacinstitul Tău Sânge şi prin noi la tot poporul Tău”. 
Iar la ecfonise deasemenea, când strigă cătră popor, ca din 
partea Domnului: “Luaţi, mâncaţi, acesta este Trupul Meu şi beti 
din acesta toţi, acesta este Sângele Meu;” şi când, ţinând în mâini 
sfântul Potir cu deviaţă făcătorul Trup şi Sânge, iese în sfintele 
uși şi arătându-l poporului îl chiamă la Sfânta Impărtă-şanie stri- 
gând cu mare glas: “Cu frica lui Dumnezeu, cu credin-ţă și cu 
dragoste apropiaţi-vă” adică veniţi cu frică de Dumnezeu, cu 
credinţă şi cu dragoste să vă împărtăşiţi cu Dumnezeeştile Taine. 
După Sfânta Impărtăşire, preotul şi poporul mulţumesc lui 
Dumnezeu pentru acest mare Har de care s'au învrednicit. Si 
poporul mulțumesște: “Să se umple gurile noastre de lauda Ta, 
Doamne, că ne-ai învrednicit a ne împărtăși cu Sfintele, Nemu- 
ritoarele și Preacuratele Tale Taine”. lar preotul zice: “Drepţi, 
împărtăşindu-ne cu dumnezeeştile, Sfintele, Preacuratele şi de 
viaţă făcătoarele Taine, cu vrednicie să mulţumim Domnului”. 
Dar şi cântarea Heruvicului, care se cântă de popor, dacă 
iai aminte, este o pregătore pentru Impărtăşire, fiindcă zice: 
“Noi, care în chip tainic închipuim pe Heruvimii cei cu ochi 
mulți şi cântăm cântarea cea întreit sfântă, să lepădăm dela 
mintes noastră toată grija acestei lumi, pentruca să primim în 
sufletele noastre şi să ne împărtăşim cu Împăratul tuturor, Cel 
ce este nevăzut înconjorat de cetele cereşti ale îmgerilor. 
Acelaşi lucru însemnează şi Rugăciunea Domnească, care 
se zice după prefacerea Sfintelor Taine. Căci prin aceasta creş- 

tinii cer dela Dumnezeu şi Tatăl să le dea Pâinea cea spre fiinţă, 
care este cu adevărat Sfânta Impărtăşanie. Insuși numele cu ca- 
re Sfânta Liturghie se numeşte în sprecial: comuniune şi aduna- 
re, obligă la deasa împărtăşire. Deoarece comuniune şi adunare 
însemnează că prin împărtășirea cu Trupul și cu Sângele lui 
Hristos, toţi credincioșii se adună, se împărtăşeşsc și se unesc 
cu Hristos şi se fac un Trup şi un Duh cu El. 

Deci din toată sfânta rânduială a Sfintei Liturghii, nu se ve- 
de oare că sunt îndatorați creştinii, care merg la Sfânta Litur- 
ghie să se împărtășească adesea? Nu sunt oare îndatoraţi să facă 
acest lucru, ca să arate că Impărtăşirea este adunare şi cină şi să 
nu fie călcători ale acelora pe care le cred şi le mărturisesc? lar 
dacă nu se împărtăşesc preaum o mărturisesc, mă tem, mă tem 
ca nu cumva să fie călcători. Ci şi preotul care îi chiamă și cele- 
lalte cuvinte și sfinţite lucrări şi rândueli, care se fac la Sfânta 
Liturghie, nu ştiu dacă îşi mai au adevărata lor rânduială şi cu- 
venitul lor rost. Fiindcă toți, până la unul se leapădă şi nu se 
găseşte nici un creştin, care să le împlinească şi să asculte chie- 
marea preotului sau mai bine zis a lui Dumnezeu, ci se întorc 
acasă neîmpărtășiţi cu cele Sfinte, fără să fi binevoit cineva să 
se apropie şi să se împărtășească. 

Deaceea şi dumnezeescul Hrisostom, urmând Sfintelor ca- 
noane ale Sfinților Apostoli şi ale Sfântului Sinod pomenit mai 
înainte şi mai ales socotind că toate sfintele lucrări ale Sfintei 
Liturghii au în vedere împărtășirea credincioşilor, socoteşte ne- 
vrednici chiar şi de intrarea în biserică, pe cei ce merg la Sfânta 
Liturghie şi nu se împărtăşeşc. 

“Văd, zice, că mulţi se împărtăşesc mai mult din obicei şi 
nu după dreapta judecată. Pentrucă atunci când vine Postul Ma- 
re, toţi, în orice stare s'ar afla, fie vrednici, fie nevrednici, se 

împărtăşeșsc. Tot aşa fac şi când vine ziua Bobotezei, chiar 
dacă acest timp nu este pentru împărtăşire. 

Dar nici Boboteaza şi nici Postul Mare nu fac vrednici pe 
oameni pentru împărtăşire, ci îi face vrednici curăţia sufletului. 
Cu aceasta te poţi împărtăși în fiecare zi. Căci zice Sfântul 
Apostol Pavel, că oridecâte ori vă împărtășiţi vestiți moartea și 
patimile Domnului, adică faceţi pomenirea mântuirii voastre, 
adică a binefacerii pe care a-ţi primit-o. 

Gândeşte-te bine câtă grijă aveau cei ce mâncau din jertfa 
Legii Vechi? Ce nu făceau? Cum se pregăteau? Necontenit se 
curăţeau. Iar tu care vrei să te împărtășeşti din jertfa de care se 
cutremură şi îngerii, vrei să te curăţeşti numai în anumite tim- 
puri? Cum te apropii de Altarul lui Hristos şi îndrăzneşti să te 
împărtăşești cu cu mâinile şi buzele necurate şi întinate? 

Văd că se face multă nerânduială la Impărtăşire. In celelal- 
te zile ale anului nu vă împărtășiți chiar dacă adeseori sunteţi 
curaţi; iar când vin Paştile, chiar dacă aţi făcut ceva rău, 
îndrăzniţi şi vă împărtăşiţi. Vai de nepriceperea şi de răul vo- 
stru obiceiu! 

Zadarnic să săvărşeşte Liturghia în fiecare zi, că nu vă 
împărtășiți. Zadarnic stăm în fața Altarului, că nimeni nu vine 
să se împărtăşească. Acestea le spun, nu ca să vă împărtăşiţi 
oricum, la întămplare, ci ca să vă faceţi vrednici. 

Omule, nu ești vrednic să te împărtăşeşti? Atunci nici pe 
celelalte rugăciuni ale Liturghiei nu eşti vrednic să le auzi. Auzi 
pe diaconul care strigă: câți sunteţi în stare de pocăință, rugaţi 
pe Dumnezeu să vă ierte; cei ce nu se împărtăşeşc se află încă 
în stadiul de pocăință pentru păcatele lor. 


Deci dece stai? Dacă eşti din tre cei ce se pocăesc nu poți 
să te împărtășeşti. Pentrucă cel ce nu se împărtășește face parte 
dintre cei ce se pocăesc. 

Din ce pricină strigă diaconul: ieşiţi cei ce nu puteţi să vă 
rugaţi lui Dumnezeu? Si tu stai cu îndrăzneală şi cu obrăznicie! 
Iar dacă nu eşti dintre cei ce se pocăesc, ci din cei ce pot să se 
împărtășească, cum de nu te grijeşti să te împărtăşeşti? Cum de 
nu socoteşti împărtășirea ca un mare har, ci o dispreţueşti? 

Gânteşte-te bine. Masa împărătească este pregătită. Ingerii 
slujesc la masă; însuşi Impăratul este de faţă și tu stai căscând! 
Imbrăcămintea sufletului își este murdară și tie nu-ţi pasă? Sau 
este curată? Atunci stăi la masă şi mânâncă din cină. La fiecare 
Liturghie, Hristos vine să vadă pe cei ce stau la masă și spune 
şi acum fiecăruia, prin conștiința sa: Prietenilor, cum staţi aci în 
Biserică, fără să aveţi haină de nuntă? Nu a zis: Dece stai la 
masă? ci înainte de şedere îi zice că nu este vrednic nici să intre 
înlăuntru, deoarece nu i-a spus că dece a intrat. 

Pe toate acestea le strigă şi acum Hristos cătră noi toți, 
pentrucă stăm neruşinaţi şi cu obrăznicie. Că cel ce nu se 
împărtăşeşte este nerușinat. 

Din pricina aceasta, diaconul întâi îndepărtează pe cei ce se 
află în păcate. Căci preum când un stăpân vrea să meargă la 
masă, nu trebue să fie de faţă slugile care au greşit, ci sunt în- 
depărtate, tot aşa se întâmplă şi aici, când se săvârşeşte Litur- 
ghia şi se jertfeşte Mielui şi Oaia stăpânului. 

Când auzi: să ne rugăm toţi împreună; când vezi că se de- 
schid uşile altarului, să socotesti că se deschide şi cerul şi co- 
boară îngerii. Deci nu trebue să fie nici unul din cei nebotezaţi, 
dar nici unul botezat însă necurat sau spurcat. 

Rogu-te sâ-mi spui dacă cineva invitat la o masă, merge, 
intră înlăuntru, se spală pe mâni şi se aşează dar apoi nu mâ- 
nâncă, oare nu jigneşte pâ impăratul, care l-a chiemat? Nu era 
mai bine să nu se fi dus deloc? Aşa și tu, ai venit la masă, ai 
cântat cu ceilalţi, ai mărturisit că eşti vrednic, deoarece nu ai 
ieşit cu cei nevrednici, atunci de ce ai rămas, dacă nu se îm- 
părtășești din masă? 

Dar zici că eşti nevrednic! Atunci eşti nevrednic și să as- 
culti sfintele rugăciuni, deoarece Duhul Sfânt coboarâ nu numai 
în Sfintele Taine, ci şi în cântările acelea. Nu vezi pe slugile 
stăpânului că în primul rând spală masa, curăţă casa și pe urmă 
aşează farfuriile. Aşa se întâmplă şi cu rugăciunile; cu glasul 
diaconului, spălăm ca şi cu un burete Biserica, pentruca tainele 
să se săvârşească în Biserica curată şi fără de pată. Ochii necu- 
rați sunt nevrednici de această priveliște. Urechile întinate nu 
sunt vrednice să audă aceste cântări, pentrucă aşa poruncește 
Legea. Chiar dacă un animal se apropia de muntele Sinai, el era 
ucis cu pietre. Cu atât mai nevrednici au fost, că nici la poalele 
muntelui nu le-a îngăduit să stea, chiar dacă pe urmă s-au apro- 
piat şi au văzut locul unde a stat Dumnezeu. 

Aşa şi tu, creştine, dacă nu eşti vrednic să te apropii și să 
vezi pe Dumnezeu la Sfânta Liturghie, pleacă împreună cu ca- 
tehumenii, pentrucă cu nimic nu te deosebeşti de ei. Deoarece 
nu este același lucru ca omul să greşească înaintea lui Dumne- 
zu, înainte de botez sau dupăce s-a botezat şi să se facă nevred- 
nic de împărtăşire. Aş fi vrut să vă spun lucruri mai multe şi 
mai înfricoşate, dar ca să nu vă împovărez mintea, sunt deajuns 
acestea. Căci cei ce nu se înțelepţesc cu acestea, nici cu mai 
multe nu se pot îndrepta. 


Spune-mi, te rog, dacă un împărat ar porunci: Cine va face 
cutare rău, acela să nu se apropie să mânânce la masa mea, oare 
nu ţi-ai fi dat toată silința să te păzeşti ca să nu pierzi această 
cinste? Preotul ne chiamă să mergem să ne împărtăşim și noi ne 
lenevim, întărzicm şi nu alcregăm repede să primim acest dar? 
Oare ce altă nădejde de mântuire ne-a mai rămas? Nu putem 
spune că ne împiedică boala sau firea, ci neglijenţa ne face ne- 
vrednici (Omilia a treia la epist. cătră Efeseni). 

Auzi, frate, ce spune acest mare dascăl as Bisericii, că nu 
sunt vrednici să se ducă la Liturghie, acei care fără motiv nu 
sunt pregătiți să se împărtășească. 

Dar tu ce răspunzi? Apoi, dacă aşa stau lucrurile, nu mai 
merg deloc la Liturghie! 

Nu, fratele meu, nici aceasta să nu o faci, căci cazi sub afu- 
risenie, aşa cum hotărăște şi sfântul Sinod ecumenic II Trulan, 
care zice: “Cel ce nu merge la biserică trei Duminici, dacă este 
preot să se caterisească, iar dacă este mirean să se afurisească”. 
Aşa hotătăște şi Sfântul Sinod local, din Sardica, în canonul 11. 

Deci cazi sub afurisenie, iubite, dacă nu faci aceste două: 
adică să mergi la Sfânta Liturghie și să te pregăteşti cât poţi ca 
să te împărtășeşti, dacă nu eşti oprit. Nu trebue să nesocoteşti 
nici pe una, nici pe alta. 

Făcând astfel, păzeşti toate sfintele lucrări ale Dumne- 
zeeştii Liturghii, aşa cum am spus mai înainte, şi nu calci Rân- 
duiala pe care a primit-o Biserica dela însuși Domunl nostru, de 
la Sfinţii Apostoli, dela Sinoade şi de la toţi sfinţii. Si Rânduia- 
la aceasta este: Să se sfărame Sfânta Pâine la fiecare Liturghie 
şi credncioşii, care nu au oprire, să meargă să se împărtășească. 

Pentrucă, precum spune Sfântul Simeon Tesaloniceanul 
“Dumnezeeasca Litrughie este o lucrare sfântă pentru pregăti- 

rea Preasfântului Trup și Sânge a lui Hristos, ca să fie dat spre 
împărtăşire tuturor credncioșilor. Acesta este întreg scopul şi 
rostul Liturghiei: împărtăşirea credincioşilor”. 

Sfântul Nicolae Cabasila, episcopul Dirahiului. serie: “Lu- 
crul Dumnezeeştii Liturghii este să prefacă pâinea şi vinul în 
Trupul și Sângele lui Hristos, iar scopul ei este sfințirea credin- 
cioșilor prin împărtăşirea cu ele” (Tâlcuirea Sfintei Liturghii, 
cap. 1). 

Inţeleptul Iov (pe care îl pomeneşte Sfântul Fotie în Nomo- 
canonul său) zice despre Sfintele Taine așa: “Rostul întregii Li- 
turghii este împărtăşirea cu Sfintele Taine, fiindcă scopul şi lu- 
crarea ei acesta este: Impărtășirea credncioşilor cu deviaţă 
făcătoarele şi înfricoşatele Taine”. 

Gavriil al Filadelfiei, în cartea sa despre Taine, scrie că 
Dumnezeeasca Liturghie se săvârşeşte pentru trei pricini: întâi, 
pentru slava și lauda lui Dumnezeu şi Mântuitorului nostru şi 
pentru pomenirea morţii şi învierii Sale, precum Însuși a zis: 
“Aceasta să o faceţi întru pomenirea Mea”; al doilea, pentru 
odihna şi sfinţirea sufletelor binecredincioşulor creştini orto- 
docși adormiţi; şi al treilea, pentru cei vii. Astfel, când se 
săvârşeşte Dumnezeeasca Liturghie pentru slava şi lauda şi po- 
menirea morţii și învierii Domnului, fraţii noștri adormiţi în 
dreapta credinţă, primesc dela Dumnezeu odihnă și sfințire, pe 
cât este cu putință. Insă credincioşii cei vii, care nu se împăr- 
tăşesc cu Sfintele Taine la Liturghie, nu mă pricep cum pot să 
se sfințească. Sfântul Cabasila zice că nu se sfinţesc. Ci să-l 
ascultăm iarăşi pe el: 

“Dacă sufletele celor care se apropie sunt pregătite să se 
împărtășească, iar Domnul totdeauna doreşte şi voeşte să 

sfinţească şi să se dăruiască pe Sine fiecăruia, atunci ce lucru îi 
mai poate despărți de Impărtăşanie? Bine "nţeles că nici unul. 

Dar ar putea întreba cineva: Dacă un creștin, având pregă- 
tire sufletească, dar nu vrea să se împărtășească, oare poate şi el 
primi sfințenie dela Sfintele Taine, aşa cum primesc cei 
adormiţi? Si răspunde că nu o poate primi decât numai acela, 
care nu se poate duce trupeşte să se împărtășească, așa cum 
sunt sufletele celor adormiţi. 

Dacă cineva putând să meargă să se împărtăşească, nu se 
duce, acela nu poate deloc să se bucure de sfinţirea Sfintelor 
Taine, nu numai pentrucă nu s-a dus, ci şi pentrucă putând să se 
ducă, a nesocotit Sfintele Taine sau s'a lenevit şi nu a mers. 


4. Dar nu numai cele spuse până acum, îndatorează pe tot 
creştinul, care nu are împedimente, să se împărtășească des, ci 
şi însăși Dumnezeeasca Taină şi Impărtăşirea, dacă ne gândim 
bine, ne atrage să ne împărtășim des pentrucă este un element 
esenţial al vieţii sufletului. Să vedem ce însemnează acest lu- 
cru. 

Teologii scolastici spun să esențial este acel element fără 
de care este cu neputinţă să se facă ceeace se face. Pe pildă, ele- 
ment esenţial în viaţa omului este răsuflarea, pentrucă fără de 
ea omul nu poate să trăiască. Tot așa este hrana pentru între- 
ținerea trupului. Deci, aşa cum este trebuitoare respiraţia neîn- 
ceată pentru a trăi, şi hrana pentru alcătuirea firii trupești, tot 
așa şi deasa împătăşire este necesară pentru viaţa sufletului şi 
pentru susţinerea fiinţei lui, sau ca să spun mai bine, este cu 
mult şi fără de asemănare mai necesară. 

Să vină în mijlocul nostru Marele Vasilie, temelia drepte- 
lor învățături ale Bisericii şi să ne-o spună. “Ca să se învredni- 

cească omul de viața veşnică, zice, trebue să se împărtășească 
cu Trupul și cu sângele lui Hristos. Si iarăși: Este de trebuinţă 
celui ce s'a renăscut prin Botez să se hrănească cu împărtăşirea 
Sfintelor Taine. Deci toţi drepteredincioșii creştini avem nevoie 
să ne hrănim cu hrana vieţii veşnice, pe care ne-a predat-o Fiul 
lui Dumnezeu celui viu. Si iarăşi, este bine și de folos a se 
împărtăşi omul în fiecare zi cu Trupul şi Sângele lui Hristos, 
căci însuși Domnul o spune: Cine mânâncă Trupul Meu și bea 
Sângele Meu are viaţă veșnică”. Fără îndoială, împărtăşindu-se 
omul des cu Viaţa, trăiește mai deplin viaţa cu toate puterile și 
simţirile sale trupești şi sufleteşti”. 

lar monahul lov mărturisitorul zice: “Este drept și cuviin- 
cios ca des şi de multe ori să se sfințească Creştinul cu sfânta 
Impărtăşire. Să dorească şi să alerge să se împărtășească mai 
des decât respiraţia. Dacă este cu putinţă şi în fiecare zi, cei 
vrednici pot să se împărtășească”. 

Iar Ghenadie, patriarhul Constantinopolului, foarte înțelept 
arată cât de trebuitoare este creștinilor Sfânta Impărtășanie, zi- 
când: 

“Sfânta Împărtășanie lucrează mare sporire a vieţii cei în- 
tru Hristos, celor ce se împărtășeșsc. Fiindcă ceea ce lucrează 
în trup elementele cele din afară ale pâinii şi vinului, aceeași lu- 
crează în chip tainic şi nevăzut Trupul Domnului la sufletul ne- 
material. Căci precum pâinea susține şi hrănește trupul, tot aşa 
Trupul lui Hristos hrănește sufletul nostru. Si precum prin sfân- 
tul Botez luăm viaţa Harului în loc de viața păcatului pe care 
am avut-o, tot aşa hrănindu-ne cu Sfânta Impărtășanie creștem 
şi sporim în Harul lui Dumnezeu. Căci precum căldura cea fi- 
rească a trupului ar putea usca umiditatea cea firească, dacă nu 
este ajutată de hrană (căci prin hrană şi băutură se menţine 


alcătuirea trupului și se împlinesc acele lichide, care s'au con- 
sumat din cauza căldurii şi fără de care, viaţa omenească nu ar 
putea dura nici puţină vreme). 

In același chip şi căldura răutăţii, care roade sufletul pe 
dinlăuntru, pentrucă usucă puterea evlaviei, ar vrea s'o mistue 
cu totul, dacă sufletul nu s'ar împărtăși cu o hrană duhovni- 
cească, care se împotriveşte puterii distrugătoare a răului și 
crește în noi Harurile şi Darurile Sfântului Duh. 

lar Trupul lui Hristos, adică Sfânta Impărtăşanie, fiincă pe 
deoparte hrăneşte trupul, iar pe de alta este unită cu firea dum- 
nezeească, curăţă și sfințește pe cei ce se împărtăşesc și ne adu- 
ce multă hrană duhovnicească. Astfel, fiind bine hrăniţi cu 
această hrană, ne redobândim sănătatea duhovnicească şi 
curăţia, din care ne-a scos atunci din Rai, gustarea din pomul 
oprit. 

Se cuvenea deci ca si noi, care cu mâncarea trupească am 
pierdut curăţia Și sănătatea cea dintâi, tot cu hrană trupească să 
o recăpătăm şi cele asemenea să fie vindecate cu cele aseme- 
nea, iar cele protivnice, cu cele protivnice. Adică: hrană tru- 
pească a fost aceea care ne-a scos din Rai, hrană trupească este 
şi Sfînta Impărtăşanie, care ne păzeşte acum. Si aceeași viaţă 
este aceea, care atunci s'a stricat, iar acum se păzeşte. 

Totuşi din aceea Dumnezeu ne oprea să nu mâncăm, pe 
când Sfânta Impărtășanie El însuşi ne-o dă şi ne îndeamnă la 
ea. Hrănirea aceea ne-a învăţat-o diavolul cel viclean iar pentru 
Sfânta Impărtăşanie, nu numai învăţător şi sfătuitor este Fiul lui 
Dumnezeu, ci El însuşi s'a făcut slujitor al ei şi ne-a dat-o. Pe 
aceea a luat-o Adam ca un fur, iar la Sfânta Impărtăşanie ne în- 
deamnă Dumnezeu şi ne poruncește în mod vădit să o gustăm. 

In aceea era ascunsă otrava neascăltării, iar în Sfânta Impărtă- 
şanie se ascunde o comoară de nenumărate bunătăţi. 

Deci fraţilor, de vremece împărtăşirea deasă este necesară 
tuturor creștinilor, precum am dovedit cu mărturiile pe care le- 
am adus până acum, este de mare nevoie ca şi noi să ne împă- 
rtăşim des, ca să avem în voi Viaţa, care este Iisus Hristos şi ca 
să nu murim moarte suflelească. Căci acei care nu se hrănesc 
adesea cu această hrană duhovnicească, cu adevărat mor. Si 
deși se arată că trupeşte trăiesc, sufletește însă sunt morti, pen- 
trucă s'au îndepărtat de viaţa cea duhovnicească şi adevărată, 
pe care o face Sfânta Împărtășanie. 

Si așa cum pruncul, când s-a născut, plânge și cere cu 
multă stăruinţă hrana şi laptele lui, iar dacă nu suge şi mare 
poftă este semn că este bolnav și în primejdie să moară, tot aşa 
şi noi trebue să stăruim ca să ne alăptăm din hrana cea duhovni- 
cească, Sfînta Impărtăşanie, ca să vieţuim, iar dacă nu o facem 
ne primejduim de moartea sufletească. 

Zice şi Sfântul loan Gună de Aur: “De vreme ce ne-am în- 
vrednicit de atâta iubire şi cinste de la Hristos, ca să ne împărtă- 
şim cu Trupul şi cu Sângele Lui, să nu ne lenevim a face acest 
lucru. Nu vedeţi pe copii cei mici cu câtă grabă apucă sânul 
mamei lor? Cu câtă repezeală pun buzele la sân? Cu așa grabă 
ar trebui ca şi noi să ne apropiem de această Sfântă Masă și de 
acest sân al duhovnicesului Potir, ca să ne împărtăşim. Sau mai 
bine zis, cu mai mare grabă să ne alăptăm din Sfânta Impărtă- 
şanie, ca nişte prunci care se alăptează cu Harul Sfântului Duh, 
ŞI singura noastră mânhire să fie neîmpărtășşirea cu aceast hrană 
Deviaţă făcătoare” (Omil. 82, la cap. 26 de la Matei). 

CAPITOLUL 2 


Că deasa împărtășire cu Sfintele Taine este de folos 
și mântuitoare. 


Si înainte de împărtăşire, şi când se împărtășește şi după 
împărtăşire, Creştinul are mare folos de la Sfintele Taine, şi la 
suflet şi la trup. 

Inainte de împărtăşire, omul trebue să facă cuvenita pregă- 
tire, adică se spovedeşte, îşi înfrânge inima, se îndrepttează, se 
umileşte, este atent la sine, se păzeşte pe cât este cu putinţă de 
gândurile pătimaşe și toată răutatea. Deasemenea, se înfrâ- 
mează, se roagă, priveghează se face mai evlavios şi se strădue- 
şte la toată fapta bună gândindu-se ce împărat înfricoșat are să 
primească întru sine. Si mai ales când se gândește că potrivit cu 
pregătirea pe care a făcut-o va primi şi Harul din Sfânta Im- 
părtăşire. Este limpede că cu cât cineva face această pregătire 
mai des, cu atâta capătă și mai mare folos. 

lar când creştinul se împărtășește, cine poate pricepe daru- 
rile şi harismele pe care le primeşte din Sfânta Impărtăşire? Sau 
cumar putea limba noastră cea slabă să le nemele una câte 
una? Deaceea să aducem iarăşi pe dumnezeeştii și sfinţii Imvă- 

țători ai Bisericii să ni le spuna una câte una cu gurile lor cele 
binezrăitoare şi însuflate de Dumnezeu. 

Sfântul Grigorie Teologul spune: “Sfântul şi Preacuratul 

Trupal Domnului nostru, când, este bine primit şi cu vrednicie, 
celor ce se luptă le este armă, celor ce se îndepărtează de Dum- 

onezeu întoarcere, pe cei bolnavi îi întărește, pe cei sănătoși îi 
bucură, boalele le vindecă, sănătatea o ocroteşte. Prin Sfânta 
Impărtăşanie, mai lesne ne îndreptăm, suntem mai îndelung 
răbdători în dureri şi suferinţe, cu mai multă căldură în drago- 
ste, mai pătrunzători în cunoaştere, mai grabnici la slujire, mai 
iuți şi mai grabnici la lucrarea darurilor. lar celor ce nu se îm- 
părtăşesc le urmează toate cele dimpotrivă. Fiindcă nu sunt 
pecetluiţi cu Preacinstitul Sânge al Domnului nostru, precum 
spune iarăşi Sfântul Grigorie: “De atunci mielul se juncghie și 
se pecetluesc cu preacinstitul său sânge fapta şi cunoștința, adi- 
că obişnuinţa și lucrarea, care sunt ca nişte pervazuri ai uşilor 
noastre, adică ale mișcărilor minţii noastre care se deschid bine 
la cunoştinţă şi se închid iarăși ca ușile, din cunoașterea înalte- 
lor şi neajunselor înţelesuri”. 

Sfântul Efrem Sirul scrie: “Să ne îndeletnicim, fraților, cu 
liniştea, cu postul cu rugăciunea, cu lacrimile, la sfintele slujbe 
cu lucrul mâinilor, la convorbirea cu Sfinţi Părinţi, în asculta- 
rea adevărului, în auzirea Sfintelor Scripturi, ca să nu se 
înţelenească mintea noastră şi să crească mărăcinii gândurilor 
rele, dar mai ales să ne facem pe noi înșine vrednici de împărtă- 
şirea cu Preacuratele și Dumnezeeștile Taine, ca să se curețe 
sufletul de gândurile necredinței și ale necurăţiei şi ca să lo- 
cuiască întru noi Domnul şi să ne izbăvească de vicleanul dia- 
vol”. 

lar dumnezeescul Chiril al Alexandriei zice că prin Dum- 
nezeeasca Impărtăşanie, nu pot furii cei de gând, diavoli, să in- 
tre prin simţuri în inima noastră. 

“Uşi ale casei să înţelegi simţurile, prin care intră în inimi- 
le noastre închipuirile tuturor lucrurilor și se varsă într” însa 
mulţimea nenumărată a poftelor. Pe aceste simţuri, proorocul 

Ioil le numeşte ferestre zicând: “Au vrut să intre tâtharii prin fe- 
restrele voastre pentrucă nu erau unse cu preacinstitul Sânge al 
lui Hristos”. Si iarăşi: “Poruncește Legea evreilor ca dupăce 
vor junghia mielul, să ungă cu sângele lui uşorii uşilor și pragu- 
rile de sus și de jos arătând prin aceasta că prin Preacinstitul 
Sânge al lui Hristos păzim cortul nostru cel pământesc, adică 
trupul nostru, tar prin primirea împărtășşirii celei de viaţă 
făcătoare, izgonim dela noi omorirea neascultării celei vechi şi 
astfel izgonim de la noi şi pe pierzătorul, prin folosirea Sânge- 
lui lui Hristos. 

Tot dumnezeescul Kiril zice în altă parte; că prin Impărtă- 
şanie ne curățim de toată necurăţia sufletească şi căpătăm osâr- 
die şi căldură pentru cele bune. Preacinstitul Sânge al lui Hri- 
stos nu numai că ne slobozeşte de toată stricăciunea, ci ne 
curăţeşte şi de toată necurăţia, care se ascunde în sufletul nostru 
şi nu ne lasă să ne răcim cu lenevirea, ci ne face calzi şi fierbin- 
ti cu duhul. 

Sfântul Teodor Studitul, în chip minunat, descrie folosul pe 
care îl câştigă omul prin deasa împărtăşire: “Mult pot lacrimile 
şi umilinţa, ci mult mai mult decât toate şi împreună cu toate, 
Sfânta Impărtăşanie are mare putere şi folos. Deaceea nu mă 
pricep şi mă minunez văzâdu-vă aşa de lenevoşi să vă grăbiţi 
spre dânsa, ci numai Duminica vă împărtăşiţi, iar în altă zi deși 
este Liturghie nu vă cuminecaţi. Si deşi când eram în Mănăsti- 
re, fiecare putea să se împărtășească în fiecare zi dacă voia, iar 
acum când mai rar se săvârşește Liturghie, tot nu vă împărtăşiţi. 

Acestea vi le spun, nu că vreu să vă împărtăşiţi oricum şi la 
întâmplare, fără pregătire. Că scrie sfântul Apostol, să-şi cerce- 
teze fiecare conștiința sa și aşa să mânânce din Sfânta Pâine şi 
să bea din Sfântul Potir, că cine se împărtășește cu nevrednicie, 

îi va fi spre osândă, pentrucă nesocoieşte să se apropie cu vred- 
nicie de Sfântul Trup şi Sânge al Domnului, Deci nu spun acea- 
sta, Doamne fereste, ci spun să ne împărtăşim des, ci să ne 
curățim cât putem cu dorinţa şi iubirea pe care le avem pentru 
sfânta Impărtășanie și aşa curaţi să ne împărtăşim. 

Pentrucă Sfânta Pâine, care s-a pogorit din Ceruri, adică 
Hristos, dăruiește viaţă celor ce se împărtăşeasc şi cine mânân- 
că din această Pâine, va trăi în veci. 

Căci spune Domnul: “Pâinea pe care Eu o voi da, este Tru- 
pul meu, pe care Eu îi voi da pentru viaţa lumii întregi”. Si 
iarăşi zice: “Cel ce mânâncă Trupul Meu şi bea Sângele Meu, 
rămâne întru Mine şi Eu voi rămâne întru el”. 

Vezi dar netâlcuit? Nu numai că a murit pentru noi, ci si pe 
sine însuși s-a gătit pe Sfânta Masă ca să ne împărtășim cu El. 
Ce alt semn al multei Sale dragoste faţă de noi poate fi mai 
arătat decât acesta? Si ce altceva poate fi mai folositor pentru 
suflet decâ ca să se împărtășească? 

Trebue apoi să ne gândim şi la acest lucru că din masa, din 
mâncările şi băuturile obişnuite omul mânâncă în fiecare zi, iar 
dacă se întâmplă să nu mânânce se amărăște mult și îi pare rău. 
lar noi dacă ne depărtăm şi nu ne împărtășim din masa cea du- 
hovnicească a Pâinii Vieţii şi a Paharului nemuririi, această lip- 
sire ni se pare un lucru neînsemnat? Si că acest gând nu este ne- 
cuviincios şi fără minte? Iar dacă până acum s-a întâmplat acest 
lucru, pentru viitor, vă rog, fiilor, să ne păzim bine. Si știind cât 
de mare putere și har are Sfânta Impărtăşire, să ne împărtășim 
des. 

Si dacă se întâmplă să fim la lucru, îndată ce auzim toaca 
să-l lăsăm şi să mergem să ne împărtășim cu multă asârdie. Si 
această deasă împărtășire într” adevăr are să ne ajute, pentrucă 

ne păstrăm curaţi cu pregătirea pe care o facem. lar dacă nu ne 
împărtășim des, este cu neputinţă să nu ne robească patimile, pe 
când deasa Impărtăţire ne este este un bun însoțitor pentru viaţa 
de veci. 

Aşadar, fraților, dacă facem așa cum ne poruncesc Sfinţii 
Părinţi şi ne împărtășim des, nu numai că vom avea împreună 
lucrător şi ajutor dumnezeescul Har în această scurtă viaţă, ci şi 
pe îngerii lui Dumnezeu îi vom avea ajutători şi pe însuşi 
Stăpânul îngerilor şi îi vom izgoni departe dela noi pe protivni- 
cii draci, precum spune dumnezeescul Hrisostom: “Ca nişte lei, 
care suflă foc, aşa ne întoarcem dela acea dumnezeească masă a 
Tainelor şi ne facem înfricoşaţi diavolului, pentrucă avem cu 
noi pe Stăpânul nostru, pe Hristos şi dragostea pe care El ne-a 
arătat-o. Sângele acesta lumineasză icoana cea împărătească a 
sufletului nostru, adică mintea noastră, cuvăntul şi duhul. Sân- 
gele acesta naşte bunătatea şi frumusețea cea mai presus de fi- 
re; nu lasă să se vestejească bunul neam şi strălucirea sufletului, 
pe care îl adapă şi îl hrăneşte adesea. Sângele acesta când este 
primit cu vrednicie, îzgonește pe draci şi îi depărtează de la noi 
şi chiamă la noi pe îngeri şi pe Stăpânul îngerilor. 

Căci când văd Sângele cel stăpânesc, dracii fug, iar îngerii 
aleargă şi ne ajută. Acesta este mântuirea sufletelor noastre, cu 
acesta se bucură sufletul, cu acesta se infrumuseţează, cu acesta 
se încălzeşte. Sângele acesta face mintea noastră mai luminoasă 
decât focul, acesta face sufletul mai frumos decât aurul. Cei ce 
se împărtăşeşcu cu Trupul acesta stau împreună cu Îngerii, cu 
Arhanghelii şi cu Puterile cele de sus, fiindcă sunt îmbrăcaţi cu 
acea haină împărătească şi au cu ei armele cele duhovnicești. 
Dar încă n-am spus darul cel mai mare: Cei ce se împărtășesc 

Vezi, iubitul meu frate, ce minunate daruri primeşti dacă te 
împărtăşeşti des? Vezi cum cu deasa împărtășire se luminează 
mintea, se strălucește cugetarea, se curăţă toate puterile sufletu- 
lui? Dacă vrei să omori şi patimile trupului, mergi adesea să te 
împărtăşeti şi o vei dobândi. Ne încredinţează de aceasta și 
Sfântul Kiril al Alexandriei: “Impărtășește-te cu Sfânta Cumi- 
necătură crezând că ne eliberează nu numai de moarte, ci şi de 
toată boala pe care o avem. Fiindcă atunci când Hristos lo- 
cueşte în noi, prin deasa împărtășanie, adoarme şi vestejește 
războiul cel sălbatec al trupului şi aprinde evlavia cea cătră 
Dumnezeu, iar patimile le omoară. Aşa dar fără deasa împărtă- 
şire nu ne putem elibera de patimi şi să ne suim la înălțimea 
nepătimirii. Aşa cum evreii, dacă nu ar fi mâncat Pasca în 
Egipt, nu s-ar fi putut elibera din robia lui. 

Egipt însemnează viaţă împătimită. Si dacă nu ne 
împărtăşim des (dacă ar fi cuputinţă și în fiecare zi) cu preacin- 
stitul Trup şi Sânge al Domnului nostru, nu putemsă ne eli- 
berăm de faraonii cei de gând. Precum același dumnezeesc Ki- 
ril al Alexandriei zice: “In vremea când israiltenii erau robi la 
Egipteni, au junghiat mielul şi au mâncat Pasca. Ceeace era 
semn că sufletul omului nu poate în alt fel să se slobozească din 
tirania diavolului decât numai prin împărtăşirea cu Trupul şi cu 
Sângele lui Hrisots. Pentrucă El însuși ne spune în Sf. Evan- 
ghelie că dacă Fiul vă va elibera, veţi fi liberi. Si iarăşi zice: 
“Abia atunci s-au eliberat cel din Israil, dupăce au jertfit mie- 
lul în chipul lui Hristos, fiindcă în alt chip nu puteau să se eli- 
bereze și orice eliberare nu se poate face decât numai cu Hri- 
stos. 

Deci, dacă vrem și noi să fugim din Egipt, adică de poso- 
morâtul și prigonitorul păcat şi de faraon, adică de tiranul cel 

gânditor, precum zice Sfântul Grigorie Teologul şi să mostenim 
pământul inimii și al făgăduinţei, trebue să avem şi noi, aşa 
cum aceia au avut comandant pe lisus Navi, pe Domnul nostru 
Iisus Hristos, prin împrărtășirea cea deasă, ca să biruim pe Ha- 
nanei şi pe cei de alt neam, adici patimile cele nestâmpărate ale 
trupului şi pe Ghibeoniţi, gândurile cele înșelătoare, ca să stăm 
în orașul Ierusalim, care se tâlcueşte sfânta Pace, spre deosebire 
de pacea lumească, după cuvântul Domnului nostru: Pacea mea 
vă dau vouă, nu precum o dă lumea v-o dau Eu (loan 14, 27). 
Adică Pacea mea o dau vouă, o ucenici ai Mei, adică cea sfin- 
țită şi sfântă, nu aşa cum este pacea lumii, care adesea tinde şi 
spre rău. 

Deci rămânând în această pace sfântă, ne vom învrednici 
să luăm în inima noastră arvuna duhului, aşa cum și apostolii, 
rămânând şi stând în Ierusalim, după porunca Domnului, au 
primit desăvârşirea şi Harul Duhului în ziua Cincizecimii. 
Fiindcă pacea este Harul care primeşte pe toate celelalte haruri 
dumnezeești şi în pace sălăşlueşte Domnul, precum zice proo- 
rocul Ilie că nici în vijelia cea mare şi năpraznică, nici în cutre- 
mur, Nici în foc, ci în adierea de vânt uşoară şi pașnică, acolo 
era Domnul. 

Dar pacea nu o poate dobândi cineva fără să aibă şi celelal- 
te virtuţi, deasemenea virtutea nu se agoniseşte fără lucrarea 
poruncilor, iar porunca nu se săvărşeşte fără de dragoste şi nici 
dragostea nu se reînoiește fără Sfânta Impărtăşire. Astfel că 
fără Sfânta Impărtăşire zadarnic ne ostenim. 

Fiindcă mulţi dela sine găsesc multe virtuţi, socotind că se 
vor mântui cu acestea, fără deasa Impărtășire, lucru care este 
aproape cu neputinţă. Fiindcă nu voesc să se supună voei lui 

Dumnezeu, de a se împărtăşi deseori, după rânduiala Bisericii, 
când se adună la fiecare Sfântă Liturghie. 

Acestora, le spune Dumnezeu prin proorocul leremia: “Pe 
Mine izvorul apei celei vii M-au părăsit şi şi-au săpat loruşi 
fântâni sparte, care nu ţin apă” (2,13). Adică m-au păsărit pe 
Mine Dumnezeul, care sunt izvorul apei celei dătătoare de 
viaţă, adică al virtuţii şi al Harurilor Sfântului Duh şi şi-au 
săpat în ei fântâni sparte în fund, care nu țin apă. Si iarăşi zice 
prin proorocul Isaia: “In fiecare zi mă caută şi doresc să înveţe 
înţelepciunea Providenţei Mele, ca un popor drept, care a păzit 
poruncile lui Dumnezeu. Si spun: Pentruce nu vezi, Doamne, 
când postim? Pentruce nu vrei să ştii cât ne ticăloşim? Si 
răspunde Dumnezeu: Nu vă aud. Pentrucă atunci când postiţi 
vă faceţi tot voile voastre cele rele. Un astfel de post Eu nu-l 
vreau, nici această ticăloşire. Ci chiar de-ţi vei încovoia gâtul 
ca un belciug şi de-ţi vei aşterne sub tine sac şi cenușă, cu toate 
acestea un asfel de post nu primesc. Ci atunci sunt ostenelile 
primite şi faptele bune folositoare, când se fac după voia lui 
Dumnezeu. Si voia lui Dumnezeu este să facem aşa cum ne po- 
runceşte Domnul nostru, Care ne spune: “Cel ce mânâncă Tru- 
pul Meu și bea Sângele Meu are viață veşnică” (loan 6,54). 
Aceasta este nu numai poruncă, ci cap al tuturor poruncilor, 
pentrucă este săvârşitoare şi cuprinzătoare a tuturor poruncilor. 

Astfel, iubitule, dacă doreşti să aprinzi în suflet dumezee- 
scul dor şi să dovândeşti dragostea cea pentru Hristos şi cu 
aceasta să dobândești şi pe toate celelalte virtuţi, mergi des la 
Sfânta Impărtăşanie și ai să dobândeşti ceeace doreşti. Pentrucă 
este cu neputinţă ca să nu iubească cineva pe Hristos, când se 
împărtăşește adesea cu Sfântul Său Trup şi Sânge şi să nu fie 

iubit de Hristos. Deoarece lucrul acesta se face în chip firesc şi 
involuntar. 

Unii se miră de ce părinţii îşi iubesc asa de mult copiii şi 
de ce copiii iubesc pe părinți? Si zicem că nimeni nu s-a urât 
vreotată pe sine şi nici trupul său. Așa și copiii, fiindă trupurilor 
lor îşi au fiinţa din trupurile părinţilor şi mai mult, fiindcă se 
hrănesc cu săngele mamei lor (şi când sunt în pântece şi după 
aceea, când se nasc, pentrucă laptele, din fire, nu este altceva 
decât sângele care s-a înălbit), deaceea zic că este lege a firii să 
iubească pe părinţii lor şi părinţii să iubească pe copiii lor, care 
s-au zămislit din însăşi trupurile lor. In acelaşi chip, cei ce se 
împărtăşeşsc adesea cu Trupul şi cu Sângele Domnului nostru, 
în chip firesc îşi vor aprinde dorul și dragostea faţă de El. Pe 
deoparte, pentrucă îzvoritorul și făcătorul acela de viaţă Trup și 
Sânge cu cât este împărtăşit mai des, cu atât aprinde spre dra- 
goste pe cei ce se împărtăşesc, chiar de ar fi cei mai nemulţu- 
mitori și învârtoşați cu inima; iar pe de altă parte, pentrucă cu- 
noştința cea pentru dragostea de Dumnezeu, nu este un lucru 
străin de noi, ci în chip firesc este sămănată în inimile noastre, 
chiar când ne naştem trupește şi ne renaștem cu Duhul prin 
Sfântul Botez și cu lesnire se aprind în flăcări acele puţine 
scântei fireşti, precum zice înțeleptul în cele dumnezeeşti Sfân- 
tul Vasile: 

“Impreună cu facerea omului, îndată se seamănă întru el o 
putere, care în chip firesc naşte dragostea cea cătră Dumnezeu. 
Pe această putere o lucrează săvârşirea poruncilor lui Dumne- 
zeu cu grijă, o hrăneşte cu ştiinţa şi o desăvârşeşte cu harul lui 
Dumnezeu. Acest lucru al dragostei de Dumnezeu este unul, 
dar lucrează şi cuprinde pe toat celelalte porunci. 

Pe această putere firească a dragostei fată de Dumnezeu o 
întăreşte, o creşte şi o desăvârşeşte deasa împărtăşire cu Trupul 
şi cu Sângele Domnului nostru. Deaceea şi Sfântul Ciprian 
scrie că Mucenicii cind voiau să meargă la mărturisire, mai în- 
tâi se împărtăşeau cu Preacuratele Taine şi astfel întăriți cu 
Sfânta impărtăşire, se aprindeau cu dragostea de Dumnezeu şi 
alergau în stadion, ca oile spre junghiere. Si pentru Trupul şi 
Sângele lui Hristos pe care le primiseră își vărsau propriul lor 
sânge și își predau trupurile lor la tot felul de chinuri. 

Ce alt bine doreşti creştine să dobândești și nu-l dobândești 
din Impărtășirea cea deasă? Doreşti să prăznueşti în fiecare zi? 
Doreşti să faci luminatul Paşti oricând voeşti şi să te bucuri cu 
o negrăită bucurie în această viaţă amărită? Aleargă des la Sfin- 
tele Taine şi împărtăşeşte-te cu cuviincioasă pregătire și o vei 
dobândi. Fiindcă adevăratul Paşte şi adevărata sărbătoare a su- 
fletului este Hristos, Cel ce se jertfelte în Sfintele Taine, pre- 
cum zice Apostolul și dumnezeescul Hrisostom: “Sfânta şi ma- 
rca Patruzecime (Postul mare) este o singură dată pe an. Dar 
Paştile le facem, adică ne împărtăşim de trei şi de patru ori pe 
săptămână; şi ca să zic mai bine, oridecâte ori vrem. Fiind că 
nu postul face Paștile, ci comuniunea şi împărtăşire care se face 
la fiecare Liturghie. Si că lucrul acesta este adevărat, auzi pe 
Sf. Pavel, care zice: “Că Hristos este Paştile nostru, care s-a 
jertfit din dragoste pentru noi. Deci oride câteori te impărtășeşti 
cu curată conştiinţă, faci Paştile cele luminate. Nu pentrucă ai 
postit Patruzecimea, ci pentrucă te-ai împărtăşit cu Dumne- 
zeeştile Taine. 

Deaceea cel ce nu este încă botezat, catehumenul. nicio- 
dată nu face Paştele (chiar dacă postește Patruzecimea), fiincă 
nu se împărtășește. Precum şi dimpotrivă, creștinul care nu po- 

stește, face paştele când se împărtășește, fie azi, fie mâine şi în 
orice timp se va cumineca. Fiindcă pregătirea cea mai bună şi 
aleasă pentru Impărtăşire nu se judecă după respectarea timpu- 
rilor, adică după trecerea celor opt sau cincisprezece sau patru- 
zeci de zile, şi atunci să ne împărtășim. Nu, ci se judecă după 
curăţia conștiinței. 

Deci cei ce nu se împărtășeşc postesc Paştele şi nu săvâr- 
şesc Paştile, precum zice acest dumnezeesc Părinte; şi nici nu 
pot să prăznuiască adevărat, nici duminicile, nici celelalte 
sărbători ale anului, toţi acei ce nu sunt pregătiţi în fiecare 
sărbătoare să se împărtășească cu Trupul şi cu Sângele Domnu- 
lui nostru, pentrucă nu au cu ei pricina sărbătorii, care este 
Preadulcele lisus Hristos şi acea bucurie duhovnicească, ce se 
naşte din Sfânta Impărtăşanie. 

Deci se înşeală cei ce socotesc Paşti şi sărbători bogatele 
artose, lumânările frumoase, tămâile înmirezmate, lucrurile de 
aur și de argint cu care se împodobesc bisericile. Deoarece nu 
pe acestea le cera dela noi Dumnezeu ca prim şi principal scop, 
precum ne spune prin Proorocul Moisi: “Omule, ce cere dela ti- 
ne Domnul şi Dumnezeul tău, decât numai aceasta: Să te temi 
de Domnul Dumnezeul tău. Să umbli în toate căile lui, să-L iu- 
beşti și să cinsteşti pe Domnul Dumnezeu din toată inima ta și 
din tot sufletul tău, să păzeşti poruncile Domnului Dumnezeu- 
lui tău şi îndreptările Lui”. 

Dar cuvântul nostru acum nu este să arătăm dacă sunt bune 
sau nu, cele ce se aduc la biserică din evlavie. Da, sunt bune și 
acestea, dar împreună cu acestea trebue să aducem mai ales 
ascultarea de sfintele porunci ale Domnului şi pe aceasta să o 
cinstim mai mult decât pe toate. Precum zice proorocul şi 

împăratul David: “Jertfa lui Dumnezeu este duhul umilit; inima 
înfrântă şi smerită Dumnezeu nu o va urgisi” (Ps. 50,17). 

Iar Apostolul Pavel, în epistola cătră Evrei, zice în alt chip: 
“Jertfă şi prinos n ai voit, ci trup mi-ai întocmit” (10,5), ceea- 
ce însemnează: O, Doamne, pe toate celelalte jertfe şi daruri nu 
voești să ți le aduc, ci dorești să mă apropii de Sfintele Taine şi 
să mă împărtășesc cu Preasfântul Trup al Fiului Tău, pe care mi 
l-ai pregătit la Sfânta Masă, pentrucă aceasta este voia Ta. Dea- 
ceea voind să arate că este gata spre ascultare zice: “Iată, vin ca 
să fac voia Ta, Dumnezeul meu, şi Legea Ta înlăuntrul inimii 
mele am voit”. Adică, iată Doamne, vin să fac voia ta cu multă 
râvnă şi să împlinesc legea Ta cu toată inima mea. 

Deaceea, dacă iubim mântuirea noastră, trebue să facem cu 
bucurie şi cu dragoste voia lui Dumnezeu, ca fiii şi nu ca robii, 
cu frică. Fiindcă frica păzeşte poruncile cele vechi, iar drago- 
stea păzeşte pe cele evanghelice. Adică cei ai Legii păzeau po- 
runcile şi hotărîrile Legii de frică, ca să nu fie pedepsiţi şi 
chinuiţi; pe când noi, creștinii, pentrucă nu mai suntem sub 
stăpânirea Legii, trebue să împlinim poruncile Evangheliei nu 
de frică, ci din dragoste şi ca fii trebue să facem voia lui Dum- 
nezeu. 

Iar voia lui Dumnezeu şi Tatălui, după bunăvoire și înainte 
povăţuire a fost să facă trup Unuianăscut Fiului Său şi Domnu- 
lui nostru lisus Hristos și să-şi verse Sângele Său pentru mân- 
tuirea lumii, iar noi toţi creştinii să ne împărtăşim adesea cu 
Trupul şi cu Sângele Lui, pentruca prin deasa Impărtășire, în 
această viaţă să fim păziţi de cursele şi vicleșugurile diavolului, 
iiar când va ieşi sufletul nostru să zboare ca o pasăre în libertate 

şi bucurie la ceruri, fără nici o împiedicare din partea duhurilor 

Aceasta o adevereşte şi dumnezeescul Hrisostom zicând: 
“Si altcineva (mai înainte spusese că-i povestire cineva o altă 
vedenie) mi-a povestit un lucru, pe care nu l-a auzit de la altci- 
neva, ci el însuși s-a învrednicit să-l vadă şi să audă; adică aceia 
care la moartea lor se împărtăşesc cu Preacuratele Taine cu 
constiinţa curată, când iese sufletul lor, îi înconjoară îngerii, 
pentru Darul Impărtășaniei şi-l suie la cer. 

Deci şi tu, frate, pentrucă nu ştii când vine moartea, fie azi, 
fie mâine, ori în clipa aceasta, trebue să fii totdeauna împărtăşit 
cu Preacuratele Taine şi să te afli gata. Si dacă este voia lui 
Dumnezeu să mai trăieşti în viaţa aceasta, vei petrece cu Harul 
Sfintei Impărtășanii, o viaţă plină de bucurie, plină de pace şi 
însoţită de toate celelalte virtuţi. Iar dacă voia lui Dumnezeu 
este să mori, apoi cu Sfânta Impărtăşanie vei trece cu sloboze- 
nie vămile dracilor care se află în văzduh, ca să te sălăşlueşti cu 
bucurie negrăită în locaşurile cele veşnice. Căci deoarece ești 
totdeauna unit cu Preadulcele lisus Hristos, Atotputernicul 
Impărat, şi aici ai să trăieşti o viaţă fericită, iar când vei muri, 
dracii au să fugă de la tine, ca trăsniţi iar îngerii îti vor deschide 
întrarea cerească şi te vor duce cu cinste până la tronul Preaferi- 
citei Treimi. 

O, măreție, pe care o dobândesc creștinii din deasa Im- 
părtăşire, şi în viaţa aceasta şi în cea viitoare! 

Doreşti, Creştine, să ți se ierte și cele mai mici greşale, pe 
care ca un om le-ai greşii fie cu urechile, fie cu ochii? Apropie- 
te de Sfintele Taine cu frică şi cu inimă înfrântă şi ţi se vor lăsa, 
ŞI se vor ierta, Aceasta o adevereşte şi Sfântul Anastasie al An- 
tiohiei: “De se va întâmpla să greşim, oare care greşale mici şi 
de iertat, ca nişte oameni ce suntem, fie cu limba, sau cu ure- 
chile, sau cu ochii sau ne înșelăm şi cădem în mândrie, sau în 

întristare sau în mânie, sau în altceva asemenea, să ne osăndim 
pe noi înşine şi să ne spovedim lui Dumnezeu şi aşa să ne 
împărtăşim, crezând că Sfânta Impărtăşanie ne curăţă de aceste 
păcate mici; dar nu şi de cele grele, rele şi necurate, pe care le- 
am făcut. 

Aceasta o mărturisesc şi mulți alţi sfinți. Sfântul Climent 
spune: “Impărtăşindu-ne cu cinstitul Trup şi cu cinstitul Sânge 
a lui Hristos, să mulţumim Celui ce ne-a învrednicit să ne îm- 
părtășim cu Sfintele Sale Taine şi să-L rugăm să ne fie nu spre 
judecată, ci spre mântuire și spre iertarea păcatelor”. 

Sfântul Vasile cel Mare zice: “Si ne învredniceşte, Doam- 
ne, a ne împărtăşi fără de osândă, cu preacuratele acestea şi de 
viaţă făcătoare Taine, spre iertarea păcatelor” (în rugăciunea 
dela Sf. Liturghie). 

Dumnezeescul Hrisostom: “Pentruca să fie celor ce se vor 
împărtăși, spre trezirea sufletului şi spre iertarea păcatelor”. 

Si deşi spovedania și facerea canonului pot ierta păcatele, 
totuși este necesară Sfânta împărtășanie pentru iertarea păcate- 
lor. Deoarece aşa cum la o rană infectată se scot mai întâi vier- 
mii, apoi se taie părţile cele putrede şi se pune alifie pentru 
tămăduire, căci dacă o lasă revine din nou la starea dintâi; tot 
aşa este şi cu păcatul: spovedania scoate viermii, împlinirea ca- 
nonului taie cele putrede, apoi Sfânta Impărtăşanie este ca o ali- 
fie, care tămăduește (Matei 12,45). Pentrucă dacă nu va lua 
Sfânta Impărtăşanie, bietul păcătos vine iarăşi la starea dintât și 
se fac cele de pe urmă ale omului aceluia, mai rele ca cele dintâi. 

Auzi, creştinul meu, câte daruri primeşti de la deasa 
Impărtăşire? Că și păcatele tale cele neînsemnate, și cele cuno- 
scute ți se iartă şi rănile ţi se vindecă și te faci cu totul sănătos? 
Ce altceva este mai fericit decât să te prepăteşti ca să te îm- 

pătășeşti totdeauna şi cu ajutorul şi cu pregătirea pentru dumne- 
zeeasca Impărtăşanie să te afli totdeauna slobod de păcate? Să 
fii curat, tu pământean pe pămănt, așa cum sunt curaţi şi îngerii 
în ceruri? Ce altă fericire poate fi mai mare decât aceasta? 

Cu toate acestea îți voi spune una şi mai mare. Dacă, frate- 
le meu, te apropii adesea de Sfintele Taine și te împărtășeşti cu 
vrednicie cu acel nestricat, cu acel preaslăvit Trup şi Sânge al 
Domnului nostru lisus Hristos şi te faci un trup şi un sânge cu 
Hristos, puterea dătătoare de viaţă şi lucrarea acestui Preasfânt 
Trup şi sânge, la învierea drepţilor îţi va însufleţi și trupul tău 
şi-l va învia nestricăcios, preaslăvit împreună cu al lui Hristos, 
precum scrie cătră Filipeni dumnezeescul Apostol zicând: “Ca- 
re va schimba trupul smereniei nostre, ca să fie asemenea tru- 
pului slavei Sale” (3,21). 

Toate aceste măriri şi daruri, aceste mari şi mai presus de 
fire bunătăţi, câte le-am spus până acum, le primeşte tot creşti- 
nul, când se împărtăşete cu curată conștiință, cu dumnezeeștile 
Taine ale Preadulcelui nostru lisus Hristos. Ba încă şi cu mai 
multe altele, pe care le lăsăm, pentru scurtarea timpului. 

Si iarăși, dupăce s-a împărtășit omul, se gândește cu ce în- 
fricoşate şi cereşti taine s-a cuminecat, este atent cu sine ca să 
nu necinstească Harul; se teme, se ruşinează şi îşi păzeşte gân- 
durile, pune un început mai temeinic al vieţii virtuoase, se fe- 
rește pe cât posibil de la tot răul. Apoi gândindu-se că peste, 
puţine zile iarăşi se va împărtăși, îşi îndoiește atenţia, adaogă 
râvnă peste râvnă, înfrânare peste înfrânare, priveghere peste 
priveghere, osteneli peste osteneli şi se nevoieşte cât poate. 
Fiindcă este constrâns din două părți: pe deoparte, pentrucă cu 
puţin mai înainte s-a înpărtăşit; pe de alta, pentrucă peste puțin 
iară se va împărtăși. 

CAPITOLUL III 


Că amânarea Sfintei Impărtășanii pricinuește 


mare vătămare. 


Toate cele protivnice celor spuse până acum, le pricinueşte 
creştinilor Impărtăşirea ce rară. Pentrucă cel ce întârzie să se 
împărtăşească, nu face nici o pregătire, nu este atent, nu are 
atentă păzire despre gândurile rele. Pentrucă amânarea îl face 
să cadă în lenevire şi să i se răcească căldura evlaviei şi a dum- 
nezeeşti dragoste, Indelungarea vremii îl face să se poarte în 
viaţă cu neglijenţă şi nepăsare, să nu aibă teamă în suflet, sfială 
în simțuri şi pază a mişcărilor lor, face deslegare deplină la 
mâncare și la vorbă, la necuviincioase priviri şi auziri și se face 
ca un cal, care neavând frâu alunecă în prăpastia tuturor păcate- 
lor. Că este adevărat că toate acestea urmează celor ce întârzie 
să se împărtășească, o vedem noi înşine din cele ce ni se în- 
tâmplă de fapt în fiecare zi. 

Cei care fiind vrednici, pe cât este cu putinţă, întârzie să se 
împărtășească, mă mir cum pot dobândi sfinţenia şi harul de la 
Sfintele Taine, după cum a zis Cabasila, pe care l-am pomenit 
mai înainte. Cum pot să domolească văpara patimilor, când nu 
se împărtăşesc cu preacuratele Taine, care izgonesc toată 
neputinţa, amorțesc războiul sălbatec al trupului și omoară pati- 
mile, precum zice Sfântul Kiril. Cum pot să-şi curăţească min- 
tea? Să-şi lumineze cugetul? Să-și înfrumusețeze puterile sufle- 
tului, dacă nu se împărtăşesc cu Trupul şi cu Sângele Domnului 


nostru, care este adevărata curăţie, adevărata frumuseţe, lumi- 
narea cea adevărată şi bunul neam al sufletului, precum a spus 
mai înainte dumnezeescul Gură de Aur? 

Sau cum este cu putinţă să fugă de faraonul cel de gând, de 
Egipt, de amarul şi prigonitorul păcat, dacă nu sunt pecettuiți și 
însemnați cu cinstitul Sânge al lui Hristos, precum a zis mai 
înainte Sfântul Grigore Teologul? Sau cum să aprindă în inima 
lor dumnezeeasca dragoste, bucuria duhovnicească, dumne- 
zeeasca pace şi pe celelalte roade şi harisme ale Sfântului Duh, 
fără să se împărtăşească cu Trupul şi cu Sângele preaiubitului 
Fiu al Tatălui şi deoființă cu Duhul Sfânt, Care este bucuria şi 
pacea noastră, după Sfântul Apostol și izvorul tuturor bunătă- 
ţilor? 

Eu mă spăimânt și nu mă pricep cum creştinii din vremea 
noastră pot prăznui duminicile și celelalte sărbători de peste an 
și să se bucure duhovniceşte cu bucuria cea adevărată, dacă nu 
se împărtășesc adesea cu dumnezeeasca Împărtășanie şi în ce 
constă sărbătoarea şi prăznuirea lor? 

Aşa dar cu adevărat cei care nu se împărtăşesc des se lip- 
sesc (0, ce nenorocire!) de toate aceste bunătăţi cereşti și dum- 
nezeeşti, dar totodată sunt și călcători ai poruncilor şi stăpâ- 
neștilor hotărîri ale Domnului, precum am spus, ale canoanelor 
apostolești şi sinodale şi încă și ale tuturor sfinţilor locali, 
preum am arătat pe larg mai înaint. 

Aceştia, prin întârzierea la Impărtăşire, îngăduie şi dau loc 
diavolului să-i arunce în tot felul de păcate şi în multe alte ispi- 
te, precum zice dumnezeescul Kiril al Alexandriei: “Cei ce se 
îndepărtează de Biserică şi de Sfânta Impărtăşanie se fac vraș- 
maşi lui Dumnezeu și prieteni ai diavolului. 

Si dumnezeescul Gură de Aur zice: “Ca nu cumva rămâ- 
nâd departe prea multă vreme de împărtăşirea Ta, să fiu prins 
de lupul ce! înțtelegător” (Rugăciunea la Sfânta Impărtăşanie). 
Adică: deaceea, Doamne, mă apropii adesea de Sfintele Taine 
şi mă împărtășesc, pentrucă mă tem ca nu cumva îndepărtându- 
mă multă vreme de Sfânta Ta împărtăşire, să mă găsească lupul 
cel înţelegător gol de harul Tău şi să mă omoare. 

lar cuviosul Paladie povesteşte despre Avva Macarie Egip- 
teanul că, vindecând pe femeea aceea, care din lucrarea diavo- 
lului apărea oamenilor ca o iapă, i-a dat acest sfat şi i-a zis: 
“Femee, niciodată să nu te lipsești de împărtășirea cu Sfintele 
Taine ale lui Hristos, ci să te împărtăşeşti adeseori, deoarece 
această lucrare diavolească te-a ajuns, pentrucă nu te-ai împăr- 
tășit de cinci săptămâni şi de aceea a putut diavolul să te ispi- 
tească”. 

Deasemenea şi dumnezeescul Gură de Aur, în ziua în care 
a fost hirotonit, vindecând un îndrăcit, l-a sfătuit să meargă 
adeseori la Biserică şi la Sfintele Taine, cu post şi cu rugăciune 
ca să nu-l mai 1spitească diavolul. Tot așa și Simeon Metafra- 
stul scrie în viaţa unui sfânt: Un om oarecare având un drac ne- 
curat, pe neaşteptate a sărit în mijlocul bisericii şi căzând jos 
scotea spune din gură şi îi atârna afară din gură limba. Deci cei 
ce se găseau de faţă, văzând această priveliște, rugau fierbinte 
pe acel dumnezeesc suflet al lui Hrisostom să roage pe Dumne- 
zeu ca să-l vindece. Atunci sfântul i-a zis să se apropie şi pri- 
vindu-l cu iubire şi binecuvântându-l cu mâna şi chiemând nu- 
mele Sfintei Treimi, a poruncit diavolului să iasă. Si îndată, o, 
minune, cuvântul s-a făcut faptă şi omul s-a eliberat indată de 
cumplita îndrăcire. Apoi ridicându-l pe el Sfântul, l-a sfătuit să 
meargă adeseori la Biserică şi la Sfânta împărtăşire şi să se în- 

deletnicească cu postul şi cu rugăciunea. Deoarece astfel fă- 
când, i-a zis, nu vei mai fi ispitit de vrășmașul şi nici nu vei mai 
fi prins în drăceştile curse şi capcanele lui. 

Aţi auzit, fraților, că cei ce nu se împărtăşesc des, ci se 
depărtează de Sfintele Taine, câte rele pătimesc? 

Ati auzit că se îndrăcesc şi se schimbă în chip de dobitoace 
necuvântătoare, așa cum în vechime împăratul Nabucodonosor 
a fost prefăcut în bou. Si cu dreptate pătimesc aşa deoarece pu- 
tând să devină din oameni, dumnezei prin har, cu deasa 
Impărtășire dumnezeească, ei nu voesc, ci se îndepărtează de 
Dumnezeeasca Impărtășire, pierzând şi forma omenească pe 
care o au şi se preschimbă în animale necuvântătoare şi se pre- 
dau în stăpânirea diavolului, precum zice Psalmistul: “lată că 
cei ce se depărtează de Tine, vor peri” (ps. 72,27). Adică: O, 
Doamne, iată că pier desăvârşit, cei ce se depărtează de Harul 
Tău! Nu mai spun că dacă va veni fără de veste moartea peste 
cei ce amână Impărtăşirea şi-i va găsi nepregătiți, fără Sfânta 
Cuminecătură, ce au să facă, ticăloșii? Cum vor putea trece li- 
beri pe la drăceştile vămi ale văzduhului? Ce frică și ce cutre- 
mur va trăi sufletul lor? Pe câtă vreme, cu deasa Impărtășire 
puteau să fie slobozi de toate acestea, precum mai înainte a zis 
dumnezeescul Hrisostom. Milostiv fii, Dumnezeule! 

Deci, fraților, dacă împărtăşirea rară ne produce atât de 
mari şi nespuse nenorociri, iară deasa împărtăşire ne dărueşt 
atât de înalte, de mari, atâtea bunătăţi cerești şi mai presus de 
fire, atât în viaţa pământească, precum şi în cea viitoare, de ce 
întârziem aşa de mult ca să ne împărtășim? De ce nu ne gătim 
cu cuvenita pregătire să ne împărtăşim cu Dumnezeeştile Taine, 
dacă nu putem în fiecare zi, măcar în fiecare sâmbătă şi dumi- 
nică şi în fiecare sărbătoare? Ar trebui cu mare bucurie să 


63 


alergăm adesea la Sfânta Masă şi să ne împărtăşim cu Preadul- 
cele nostru lisus Hristos, Care este viaţa noastră, suflarea, 
existenţa şi toată nădejdea şi mântuirea noastră? Ca să fim dea- 
pururi uniţi şi nedespărțiți de El şi în viaţa aceasta şi în cealaltă. 
Pe când nouă ne place și avem mare bucurie dacă întârziem şi 
ne depărtăm de EI. 

Dacă cineva ne-ar opri şi numai o zi dela masa cu bucatele 
cele trupeşti, ne întristăm, ne turburăm şi ni se pare că est un 
mare rău; sar dacă ne lipsim cu totul de cereasca masă a Dum- 
nezeeştilor Taine, o zi, și două şi luni întregi, nu o socotim lu- 
cru rău. O, ce nesocotință au creştinii de acum întru cele tru- 
pești şi cele duhovnicești! Devreme ce pe acelea le îmbrăţi- 
şează cu toată dragostea, iar pe acestea nici nu le doresc. 

Mulţi creştini iubitori de Dumnezeu cheltuesc mulți bani, 
rabdă multe osteneli, se primejduesc mult pe mare şi pe uscat, 
numai să meargă la lerusalim ca să se închine la mormântul cel 
de viaţă dătător al Domnului şi la celelalte sfinte Locuri şi ca să 
aibă mândria să se numească închinători ai acestor sfinţe locuri. 
Mulţi auzind că în cutare loc depărtat se află sfinţilele moaște 
ale unui sfânt, aleargă cu multă râvnă să li se închine, ca să ia 
har şi sfinţenie. 

Dar ca să se împărtăşească cu Precuratele Taine și să se în- 
vrednicească să se bucure nu numai de mormântul cel de viaţă 
făcător, nu numai de sfintele Locuri şi de moaştele sfinţilor, ci 
de Impăratul tuturor şi de Sfântul Sfintilor, au puţină dorinţă 
sau nici nu-i înteresează. Ca să se ducă la Locurile Sfinte chel- 
tuesc bani, străbat drumuri lungi și rabdă multe primejdii. Pe 
când, ca să se împărtășească, nu trebue nici bani să cheltuiască, 
nici departe să umble, nici să se expună la primejdii. Ajunge 
numai dă facă o spovedanie cu inimă înfrântă, cu împlinirea ca- 

nonului şi pregătire, și îndată pot să se bucure şi să devină un 
trup şi un sânge cu Hristos. Si cu toate aceste înlesniri, iarăşi 
toţi se lenevesc să o facă, toți se lipsesc dintr” odată. 

O, trauilor, dacă am vedea măcar odată cu ochii gânditori ai 
sufletului, de cât e înalte și de mari bunătăţi ne lipsim neîmpă- 
rtăşindu-ne des, atunci cu adevărat ne-am strădui din toate pu- 
terile să ne pregătim şi să ne împărtăşim, dacă se poate, în fie- 
care zi. 

Deci, dacă până acum am fost atât de neglijenţi faţă de 
Sfânta Impărtăşanie, de acum încolo, vă rog din adâncul drago- 
stei frăţești, să ne trezim din somnul cel greu al lenevirii şi să 
ne sârguim cu râvnă. Si dacă cineva din cei ce au duhovnicea- 
sca putere ar vrea să ne împiedece de la acest lucru plăcut lui 
Dumnezeu. noi să nu ne răcim îndată căldura râvnei noastre şi 
să nu ne turburăm. NU, ci căzând să sărutăm ca și desfrânata 
aceea picioarele lui şi să stăruim bătând la uşă şi cerând 
îngăduinţă. Si cu adevărat, nu cred să se găsească vreodată un 
aşa de împietrit la inimă, care văzând râvna cea fierbinte, pe ca- 
re o avem faţă de Sfânta Impărtăşanie, să ne oprească. Ci sunt 
încredinţat că oricât de împietrit ar fi, oricât s-ar teme de reaua 
obişnuintă care l-a stăpânit, îşi va pleca inima să ne îngădue să 
facem ceeace dorim. 


i E E Orei ceace) 


PARTEA Il-a 
CUVINTE PROTIVNICE DESEI IMPARTAȘIRI 
Cuvântul 1 


Există creștini evlavioși, care necunoscând scripturile, 
când văd pe cineva că se împărtășește adesea, îl împiedică și-l 
ocărăsc zicând că lucrul acesta este numai pentru preoți. 
Dacă vrei să te împărtășeşti des, zic ei, fă-te și tu preot. 


Acestora le răspund nu cuvinte de ale noastre, ci ale Sfinte- 
lor Scripturi, ale Sfintelor Sinoade, ale Sfinţilor locali şi 
Invăţători ai Bisericii şi zicem: Sluujirea preoţilor este ca să 
aducă și să săvârşească dumnezeeștile Daruri, ca nişte organe, 
prin venirea Sfântului Duh şi de a mijloci cătră Dumnezeu pen- 
tru popor, precum şi alte sfinte lucrări, pe care nu le poate lucra 
cel ce nu este sfinţit. In timpul împărtășirii însă, adică atunci 
când se împărtășeșsc, preoții nu se deosebesc cu nimic de mire- 
ni şi de monahi, ci numai prin aceea că preoții le dau, iar laicii 
le primesc. Si că preoţii se împărtășesc în altar, direct, fără sfin- 
tita linguriţă, iar laicii şi monahii, afară de altar şi indirect, cu 
sfințita linguriţă. 

Că lucrul acesta este adevărat şi nu au nici o deosebire 
preoţii faţă de popor la Impărtăşire, este martor dumnezeescul 
Gură de Aur, care zice: “Unul şi acelaşi Tată ne-a născut pe 
noi, Dumnezeu. Toţi ne-am născut din aceeaşi mamă, din sfân- 

ta scăldătoare; aceeaşi băutură, adică Sângele Domnului, a fost 
dată tuturor: și preoților şi mirenilor, sau ca să zic mai bine, nu 
numai aceeași băutură, ci şi din acelaşi pahar ni s-a dat ca să 
bem. Fiind că Tatăl nostru voind să ne ducă la mai multă iubire, 
a aflat acest mijloc, să ne facă pe toți să bem din unul şi același 
pahar, ceeace este semn al unei desăvârşite iubiri. Si în altă par- 
te spune: In anumite lucruri, nu se deosebește cu nimic preotul 
de mirean, ca de pildă, în timpul când trebue să se împărtă- 
şească. Pentrucă toți şi sfințiţi și nesfinţiți din aceleaşi taine ne 
împărtăşim. 

Si nu dupăcum era obiceiul în Legea Veche când uneie 
cărnuri şi prinoase le mânca preotul și altele poporul și cei 
nesfinţiţi. Si nu era legal ca cel nesfinţit să mânânce din acelea 
pe care le mânca preotul. Dar acum, în harul Evanghelie: nu 
este așa; ci pentru toți se află gata pe Sfânta Masă unul și ace- 
lași Trup al Domnului, şi unul şi acelaşi pahar. 

Simeon Tesaloniceazul zice: “Impărtăşirea cu Sfintele Tai- 
ne este gata la toţi şi pentru toţi credincioşii și nu numai pentru 
împărtăşirea arhiereului; ci arhiereul sau preotul săvârşesc taina 
preasfântului Trup şi Sânge şi le împărtăşeşc tuturor credin- 

„cioșilor şi cu totul este pentru împărtăşirea lor. 

lov, în carte sa despre Sfintele Taine zice: “Tot scopul şi 
săvârşirea Tainei este împărtăşirea cu făcătoarele de viaţă Tai- 
ne. Deaceea, mai întâi se împărtășeşsc în altar preoţii, apoi iese 
preotul afară şi dărueşte Sfintele, celor ce sunt gata pentru 
Impărtăşire. 

Deci urmează în ship necesar ca preoții care slujesc să fie 
pregătiți să se împărtășească, mai întâi ci, care fac proaducerea. 
Apoi întreg poporul, după mărturia sfinţitului mucenic Climent, 
care zice: “Să se împărtășească întâi Episcopul apoi preoţii, 

diaconii, citeţii, cântăreții şi asceţii, şi dintre femei, diaconiţele, 
fecioarele, văduvele, pe urmă copiii şi după aceea tot poporul, 
după rânduială, cu evlavie şi cu frică, fără nici o turburare” 
(Cap. 13). 

lov cel mai sus pomenit mai spune că” deaceea este 
îngăduit ca cei vrednici să se împărtăşească adesea, fără deose- 
bire, deopotrivă şi preoţi şi mireni şi bărbaţi şi copii şi bătrâni și 
orice vârstă şi tagmă a crestinilor. 

Iar preoţii care nu împărtăşeșsc pe creştinii, care se apropie 
de Sfânta Impărtăşanie cu evlavie şi credinţă, sunt socotiți de 
Dumnezeu ca ucigași, aşa cum scrie la Proorocul Osie: “Au 
ascuns preoţii calea și voia şi porunca lui Dumnezeu și nu au 
arătat-o, au omorît Sichemul şi au făcut nelegiuire în poporul 
meu” 

Insă eu mă minunez şi mă îndoiesc dacă există astfel de 
preoți, care să izgonească pe cei ce se apropie de Sfintele Taine 
Şi nu se gândesc măcar că ei înşişi minţesc în cuvintele pe care 
le spun. Fiindcă ei înşişi, la sfârşitul Liturghiei strigă cu mare 
glas şi chiamă pe tou credincioșii zicând: “Cu frica lui Dumne- 
zeu, cu credinţă și cu dragoste apropiaţi-vă”; adică apropiaţi-vă 
la Sfintele Taine şi vă împărtășiţi. Pe urmă tot ei îşi tăgăduesc 
cuvintele rostite și gonesc pe cei ce se apropie. Eu nu ştiu cum 
să numesc această nerânduială. 

Cuvântul 2 


Unii se îimpotrivesc zicând că trebue să ne împărtăşim la 
40 de zile şi nu mai curând. 


Cei care vin cu această împotrivire, se îndreptăţesc cu măr- 
turia dumnezeescului Gură de Aur care zice: “Pentru care pri- 
cină postim aceste patruzeci de zile? In vremurile vechi, mulți 
creştini se apropiau de Sfintele Taine și se împărtăşeau simplu, 
cum se întâmpla și îndeosebi în acest timp în care Hristos ne-a 
predat Taina, în Joia cea Mare. Sfinţii Părinţi, cunoscând vătă- 
marea ce se făcea la cei ce se împărtăşeau cu nepăsare și fără 
pregătire, s-au adunat şi au rânduit aceste patruzeci de zile, 
pentruca să se curețe creştinii cu postul, cu rugăciunea, cu cetiri 
ŞI adunări, cu spovedanie și privegheri, cu milostenii şi lacrimi 
şi cu toate celelalte de Dumnezeu iubite fapte bune care se fac 
în aceste zile şi aşa să se împărtăşească cu curată conştiinţă, pe 
cât este cu putinţă, cu Preacuratele Taine” (Cuv. 28, Cătră cei 
ce postesc înainte de Paști). 

La această împotrivire răspundem că cei ce voesc să-și su- 
sţină părerea lor obişnuesc să aducă în sprijinul lor cuvinte din 
Sfânta Scriptură sau ale unor sfinţi, ca să nu apară undiţa goală, 
fără momeală. Pentrucă zice dumnezeescul Gură de Aur: “Când 
minciuna vrea să fie crezută, de nu-şi va pune întâi temelie so- 
cotită adevărată, nu adevărul însuși, nu este crezută”. Aşa cum 
fac şi aceşti binecuvântaţi. 

Dar nu trebue a tăia şi despărţi cuvintele Dumnezeeştii 
Scripturi de celelalte părţi ale lor şi a le folosi în chip forțat 
pentru scopul lor propriu. Fiindcă zice iarăşi acelaşi Hrisostom: 
“Nu se cuvine să cercetăm numai cuvântul aşa cum este, ci să 

socotim şi toată urmarea cuvântului, de cine a fost zis, pentru 
cine. cătră cine, dece, când și cum. Fiindcă nu-i deajuns a zice 
că este scris în Scripturi şi nici a despărți cuvintele simplu şi 
cum s-ar întâmpla și a le separa de celelalte părți ale trupului şi 
ale legăturii lor; şi luându-le astfel pustii şi goale dezbrăcate de 
legătura lor, să le mişte după bunul plac. Pentrucă în acest chip 
multe învățături rele şi stricate au pătruns şi s-au răspândit în 
viaţa noastră. Deoarece diavolul îndeamnă pe cei mai leneşi să 
zică cuvinte scoase din Sfintele Scripturi, la care să adaoge sau 
să scoată şi aşa să întunece adevărul. 

Deaceea şi aceştia nu trebue să spună numai ceeace zice 
Hrisostom, că au rânduit Sfinţii Părinţi patruzeci de zile întru 
care postind să ne împărtăşim. Ci trebue să se gândească şi la 
cele spuse mai înainte şi la cele de după aceea, pe care acest 
dumnezeesc Părinte le spune în același cuvânt al său şi din ce 
pricină şi cătră cine zice cuvântul. Căci dupăcum pretind 
aceştia, dovedesc că dumnezeescul Hrisostom a prevăzut numai 
în ziua de Paşti folosirea Sfintei Impărtăşanii. Pe care lucru, 
dacă aceşti apărători ai Patruzecimii îl recomandă, ar trebui, 
după părerea lor, fie să se împărtăşească numai odată pe an, 
adică la sărbătoarea Paştilor şi să se asemene cu aceia despre 
care vorbeşte dumnezeescul Hrisostom, sau să facă zece patru- 
zecimi pe ani, după numărul cu care aceştia obişnuesc să se 
împărtăşească. Dacă cea dintâi nu le place, iar cea de adoua nu 
o pot săvârşi, apoi să tacă şi să nu mai osândească faţă de alţii 
şi pe dumnezeescul Hrisostom, pe care îl prezintă ca prolivnic 
nu numai sfinţilor Apostoli, Sinoadelor ecumenice şi locale şi 
celorlalți mulţi purtători de Dumnezeu Părinţi, care vorbesc de- 
spre deasa împărtăşire ci si lui însuşi. Deoarece acesta scrie mai 
mult decât alţii despre deasa împărtăşire şi în mai multe cu- 

vântări, încă şi în aceasta zicând: “Nu-mi spune aceasta, ci 
arată-mi că așa a poruncit Hristos să faci, dar eu îţi arăt că a po- 
runcit să faci cu totul dimpotrivă. Si nu numai că nu ne-a po- 
runcit să luăm aminte la zile, ci ne-a şi eliberat de această nevoie 
şi respectare. Ascultă deci ce zice Pavel. Si când zic de Pavel, 
de însuşi Hristos zic, fiindcă Hristos era Cel care misca sufletul 
lui Pavel. Si ce zice el? Tineţi zilele şi lunile şi anii şi cele din 
ele? Mă tem ca nu cumva în zadar m-am ostenit la voi şi v-am 
propoveduit Evanghelia. Si iarăși zice: Oridecâteori veţi mânca 
pâinea aceasta şi veţi bea paharul acesta, vestiți moartea lui 
Hristos. Zicând “ori de câte ori”, a făcut domn şi stăpân pe cel 
vrea să se împărtășească, eliberându-l de orice observare a zile- 
lor. Pentrucă nu este unul şi acelaşi lucru Paştile şi Patruzeci- 
mea, ci altceva este Pastele şi altceva Patruzecimea. Fiind că 
Patruzecimea numai odată pe an se ţine, iar Paştile le facem de 
trei ori pe săptămână, uneori şi de patru ori și ca să zic mai bi- 
ne, oridecâte ori vrem. Fiindcă Paştele nu sunt post, ci Sfânta 
Liturghie şi dumnezeeasca Impărtăşire, care se face în ea. 

Că acesta este adevărul, ascultă ce zice Pavel: Pastele no- 
stru este Hristos, Care s-a jertfit pentru noi. Incât oride câte ori 
te vei împărtăşi cu curată conştiinţă, prăznueşti Paştele. Nu 
când posteşti, ci când te împărtăşeşti din acea jertfă. lar catehu- 
menul nici odată nu tace Paştele, chiar dacă posteşte în fiecare 
an, deoarece nu se împărtășește. Precum şi acela care nu po- 
steşte, dacă se apropie de Sfintele Taine cu conştiinţă, curată, 
săvârşeşte Pastele, şi azi şi mâine şi oride câte ori se împăr- 
tăşeşte. Fiindcă adevărata pregătire pentru Sfintele Taine nu stă 
în ţinerea zilelor şi a vremurilor, ci în conştiinţa curată. 

Noi însă facem cu totul dimpotrivă: Nici mintea nu ne-o 
curățim, şi ne împărtăşim numai în ziua în care Hristos ne-a 

predat Taina şi ni se pare că facem Paştile, chiar dacă suntem 
plini de multe păcate. 

Dar lucrul nu stă aşa; nici decum, ci chiar dacă şi în Săm- 
băta (desigur zice de Sâmbăta mare) te vei împărtăşi cu con- 
ştiinţă rea şi necurată, ai căzut din harul Comunicării şi ai ple- 
cat fără să sărbătorești Paștile. Precum şi dimpotrivă: dacă și 
astăzi de împărtășești cu curăţie, ai făcut Paștile cu adevărat. Se 
cuvenea deci ca această scumpătate şi cercetare să nu o faceţi la 
luarea aminte a vremilor, ci la sfânta Impărtăşanie. Si în ce chip 
acum suferiţi orice osteneală, numai să nu vă schimbaţi obi- 
ceiul nostru, tot aşa se cuvine să nesocotiţi obiceiul și în tot chi- 
pul să vă siliți, ca să nu vă împărtășiți cu păcate. Fiindcă este 
ruşine, nu a se schimba omul în mai bine, ci a stărui în ceartă 
nefolositoare. Acest lucru a pierdut pe ludeii, care căutând obi- 
ceiurile cele nechi, s-au abătut la necredinţă. 

Si iarăși zice acelaşi: Stiu că mulţi dintre voi, din obiceiul 
sărbătorii, vor merge să se împărtăşească. Se cuvine însă, pre- 
cum de multe ori am zis, să nu căutaţi la sărbători când vreţi să 
vă împărtăşiţi, ci să vă curăţiți conștiința şi aşa să vă împărtă- 
șiți. Fiindcă cel păcătos şi necurat nici în sărbătoare nu este 
vrednic să se împărtășească cu acel sfânt şi întricoşat Trup al 
lui Hristos; iar cel curaţ, care se curăţeşte de păcate cu pocăință 
adevărată, şi sărbătoarea şi în tot timpul şi totdeauna este vred- 
nic să se împărtășească cu dumnezeeştile Taine şi să primească 
darurile şi harul lui Dumnezeu. 

Insă nu ştiu dece mulţi trec cu vederea acest lucru şi fiind 
plini de multe păcate, când văd că a sosit sărbătoarea, ca şi 
când ar fi siliţi de ziua aceea, se împărtăşeșc cu acele Taine, pe 
care nici să le vadă nu sunt vrednici” (Cuvântul 74 la Sfântul 
Botez al Domnului). 


lată deci să şi dumnezeescul Gură de aur nu numai că ade- 
vereşte limpede scopul și părerea sa celor ce iubesc să audă 
adevărul, ci şi în chip proorocesc respinge acest obicei ai Patru- 
zecimii, care este ţinut de mulți. 

Iar pentru cele patruzeci de zile, pe care zice că le-au aşe- 
zat Sfinţii Părinţi, dacă ar vrea cineca să vorbească, povestirea 
ar fi lungă; totuşi noi vom aduce puţine oarecare pentru încre- 
dinţarea celor ce se îndoiesc. 

Creștinii din Asia, în vremea aceea, sărbătoreau Paştele 
împreună cu Evreii, pretextând că așa au primit dela Ioan Teo- 
logul şi de la Apostolul Filip şi de la alţii oarecare. Si cu toa- 
tecă au scris adeseori mulţi dumnezeești Părinţi de la diferite si- 
noade locale, totuşi aceia nu şi-au lăsat obiceiul lor, până când 
s-a ţinut primul sfând sinod ecumenic, care între altele, a aşezat 
ca Paştile să nu se mai sărbătorească împreună cu iudeii, ci 
după echinocțiul de primăvară, în zi de Duminică, spre a nu 
mai cădea odată cu paștele iudeilor. Totuși unii au rămas cu ve- 
chiul obicei. Cătră aceștia aduce cuvântul dumnezeescul Gură 
de Aur, mustrându-i că au defăimat pe atâţia dumnezeești 
Părinţi, prin obiceiul lor cel rău. 

Pentru această pricină laudă atât vrednicia dumnezeeştilor 
Părinţi ai întâiului Sinod şi le atribue lor hotarul Patruzecimii 
zicând, că aceştia au rânduit-o, voind ca prin aceast să-i con- 
vingă şi să-i atragă spre ascultare. Fiindcă cine nu ştia că postul 
Sfintei Patruzecimi este legiuit de Sfinţii Apostoli, care în ca- 
nonul 68 spun: “Dacă un episcop sau preot sau diacon sau ipo- 
diacon sau citeţ sau cântăreţ nu posteşte sfânta și marea Patru- 
zecime, sau miercurile şi vinerile din cursul întregului an, să se 
caterisească, iar de este mirean să se afurisească”? 

Sau poate, zice, au legiuit Sfinţii Părinţi ai sinodului întâi 
fiindcă mai adăogaseră şi această mare săptămână a Patimilor, 
aşa cum însuşi spune şi în altă parte: “Deaceea şi Părinţii au 
prelungit vremea postului, dându-ne nouă vreme de pocăință şi 
aşa curățiți să ne împărtășim”. 

Dar cea mai adevărată pricină, despre care dumnezeescul 
Hrisostom zice că, Primul Sinod a legiuit postul Patruzecimii se 
pare că este următoarea: Deoarece creştinii de atunci neglijeau 
şi nu posteau întreaga Patruzecime, ci unii posteau numai trei 
săptămâni, alţii şase, iar altii altfel, fiecare după cum se obiş- 
nuia în acel loc, precum mărturiseşte despre aceasta Socrate, în 
Istoria bisericească, Părinţii Sinodului întâi Ecumenic au reînoit 
canonul Sfinţilor Apostoli şi au legiuit să se postească tot po- 
stul Patruzecimii neabătut. Despre această înoire pe care au 
făcut-o, zice dumnezeescul Gură de Aur, cum că Părinţii aceia 
au hotărît-o. 

Ci fiindcă aceștia aduc ca apărător al celor patruzeci de zile 
pe dumnezeescul Gură de Aur, iar acela le strică ca pe o pânză 
de păianjen părerile lor, noi tăcem şi trecem la alte împotriviri. 

Cuvântul 3 


Unii se împotrivesc şi zic că scopul Sfinților Părinţi de a 
ne împărtăși des este ca să nu ne îndepărtăm cu totul de 
împărtăşirea cu Dumnezeeştile Taine. lar dacă unii din multa 
frică şi evlavie se împărtăşeşsc rar şi cu mai multă evlavie se 
apropie de Sfintele Taine, se împărtăşesc cu vrednicie. 


Dar noi am vrea să rugăm pe cei ce spun acestea, să ne ara- 
te de unde și din ce mărturii au aflat ei scopul lui Hristos şi al 
Sfinţilor. Nu cumva s-au suit la ceruri ca Pavel şi le-au auzit? 
Dar Pavel a auzit cuvinte de nespus, pe care omul nu poate să 
le rostească. Dar aceştia cum pot să le grăiască? Iar dacă sunt 
altele decât acestea, cum de nu se găsesc scrise în cărţilor dum- 
nezeeştilor noştri Părinţi? lar dacă sunt ecrise şi noi nu le-am 
găsit, îi rugăm să ni le arate. 

Totuşi frica pe care aceştia se prefac că o au faţă de Sfinte- 
le Taine, nu este după Dumnezeu, dupăcum zice proorocul: 
acolo s-au temut de frică, unde nu era frică. Deoarece acolo se 
cade să fie frică unde se face călcarea poruncilor şi nu unde 
este supunere şi ascultare, Deci nici evlavia acestora nu este 
adevărată, ci prefăcută şi fățarnică; pentrucă adevărata evlavie 
se cucerniceşte la poruncile și cuvintele Domnului şi nu le 
calcă. Tar acestea le zic nu ca să-i facă pe creștini mai atenţi şi 
mai evlavioşi faţă de Sfintele Taine, ci ca să-i discurajeze şi să- 
i îndepărteze cu totul de ele şi pe urmă să le pricinuiască pier- 
zare sufletească. 

Deaceea şi dumnezeescul Kiril al Alexandriei răspunde 
acestor zişi evlavioşi şi zice: “Dacă iubim viaţa veşnică, dacă 
vrem şi rugăm pe dătătorul nemuririi Hristos să fie cu noi, să nu 
ne lipsim de împărtășirea cu Sfintele Taine, cum fac unii leneşi. 

ca nu cumva adâncul în răutate, diavolui să meşteşugească din 
vătămătoarea de suflet evlavie faţă de dumnezeeștile Taine, o 
cursă pentru sufletele noastre. Dar tu ce-mi răspunzi? Pavel așa 
scrie, că cine mânâncă Pâinea şi bea Paharul Domnului cu ne- 
vrednicie, spre judecată luişi mânâncă şi bea. Deci şi eu, cerce- 
tându-mă pe mine nu mă văd vrednic de împărtăşire. La aceasta 
îți răspund şi eu: Când dar o să fii vrednic? Când vrei să te înfă- 
țişezi înaintea lui Hristos? De te vei teme totdeauna de cele mai 
mici greşale ale tale şi greşeşti şi aluneci în ele, nu vei înceta 
niciodată, ca un om ce eşti (deoarece zice sfântul Prooroc Da- 
vid: Cine poate cunoaşte greşalele omului cele mici şi nu de 
moarte 7). De unde urmează ca să nu te împărtăşeşti niciodată şi 
să rămâi lipsit de sfinţirea cea de suflet mântuitoare a Sfintelor 
Taine. Ci mai bine este să te gândeşti şi să trăeşti o viaţă mai 
evlavioasă, potrivit cu legile şi poruncile lui Dumnezeu şi aşa 
să te împărtăşești cu sfânta Cuminecătură;, crezând că este nu 
numai stricătoare a morţii ci şi a neputințelor celor sufleteşti și 
trupeşti, pe care le avem. Pentrucă Hristos, când se va sălășlui 
în noi prin împărtăşire, încetează cugetul cel sălbatec al trupu- 
lui nostru şi aprinde evlavia cea cătră Dumnezeu şi omoară toa- 
te patimile și vindecă păcatele noastre ca a unor bolnavi. Deoa- 
rece ca un bun Păstor ce este, își jertfeşte sufletul său pentru oi, 
leagă pe cea zdrobită şi ridică pe cea căzută. 

Si tot el zice iarăşi: Deviaţă făcătorul şi sfântul Trup al 
Domnului dă viaţă celor ce se împărtăşesc cu dânsul şi ne 
menţine întru nestricăciune, când se uneşte cu trupurile noastre. 
Fiindcă nu este trupul oarecăruia, ci al vieţii cei fireşti, adică a 
lui Dumnezeu şi are întru sine toată puterea dumnezeească a 
Cuvântului care s-a unit şi este plin de dumnezeeasca lui pute- 
re, prin care se fac toate vii şi se păzesc în viaţă. Si fiindcă ace- 

sta este adevărul, să ştie creştinii, care se lenevesc să meargă la 
Biserică pentru a se împărtăși şi care de multă vreme s-au 
depărtat de Impărtăşire că se întemeiază pe o mincinoasă și 
multă vătămătoare evlavie: să ştie, zic, că neîmpărtăşindu-se se 
lipsesc de viaţa veşnică, ne voind să învieze şi această părăsire, 
pe care ei o socotesc că o fac din evlavie, li se face cursă 
pierzătoare de suflet şi sminteală mult vătămătoare. 

De aceea, trebue să se silească din toată puterea şi râvna ca 
să se curețe de păcate şi să se sârguiască mai mult să ducă o 
viaţă plăcută lui Dumnezeu şi să se grăbească cu îndrăzneală și 
dragoste să se împărtășească. Pentrucă în acest chip vom birui 
meșteșugirile drăceşti cele împotriva noastră şi îăcându-ne 
părtaşi dumnezeescului har, să ne suim şi să sporim în viața cea 
nestricăcioasă. 

Iar loan Zonara, în tâlcuirea celui de al doilea canon al si- 
nodului din Antiohia, zice: Aversiune numesc Părinţii în acest 
canon, a nu avea cineva ură cătră Sfânta Impărtășanie și a nu se 
împărtăşi, ci şi a se feri și a nu se împărtăși, din evlavie şi sme- 
renie. Deoarece dacă se întorc și fug de Sfânta Impărtășanie 
urându-o și scârbindu-se de ea, trebue să se certe nu numai cu 
afurisirea, ci cu izgonire deplină şi cu anatemă. 

Dumnezeescul Kiril şi loan Zonara au mustrat îndeajuns 
așazisa evlavie a celor leneşi, deoarece nu naşte rodul folosului 
şi al mântuirii, ci moarte sufletească şi lipsire desăvârşită de 
viaţa veşnică, pe care o pricinueşte deasa împărtăşire cu Dum- 
nezeeştile Taine, Deoarece cei ce sunt cu adevărat evlavioşi, nu 
numai că nu nesocotesc cuvîntele Domnului şi atâtea sfinte ca- 
noane ale Apostolilor şi Sinoadelor şi ale sfinților locali, dar ni- 
ci prin minte nu je trece să facă aceasta, deoarece se tem de 
osânda şi de judecata neascultării. Pentru acești cu adevărat 

evlavioşi, zice Duhul Sfânt prin Proorocul Isaia: Spre cine voi 
căuta, fără numai spre cel blând şi smerit şi liniştit şi care se cu- 
tremură de cuvintele mele (6,2). 

Cuvântul 4 


Iarăşi spun unii că iată și cuvioasa Maria Egipteanca și 
mulți alți pustnici și asceți numai odată s-au împărtășit în 
toată viaţa lor şi această întârziere nu i-a împiedicat să se 
sfințească. 


Cătră aceştia răspundem că nici pustnicii nu conduc Biseri- 
ca şi nici Biserica nu a făcut canoanele pentru pustnici, precum 
zice Apostolul. “Legea nu este pusă pentru cel drept” (I Tim. 
10,9), iar dumnezeescul Hrisostom zice: “Toţi cei ce au iubit fi- 
losofia și petrecerea Noului Aşezământ al Evangheliei, n-au 
făcut-o de frica muncilor, ori de pedeapsă și ameninţare, ci nu- 
mai din dragoste și din dumnezeescul dor. Pentrucă acestora nu 
le-a trebuit nici porunci, nici legi ca să iubească virtutea şi să 
fugă de răutate; ci ca fii aleşi şi liberi, fiindcă au cunoscut bu- 
nul neam al firii lor, fără vreo oare care frică sau teamă de pe- 
deapsă, s-au pornit de la sine spre virtute și au săvârșit-o. 

Dar şi aceşti pustnici, dacă au avut putinţa şi nu s-au 
împărtăşit, se osândesc ca niște călcători ai sfintelor canoane și 
ca nesocotitori ai Sfintelor Taine. lar dacă nu au avut, sunt 
nevinovaţi, după cum zice sfințitul Cabasila: “Dacă sufletele 
celor adormiţi sunt pregătite pentru împărtăşire, iar Domnul tot- 

deauna voeşte şi iubeşte să sfințească şi să se dea pe sine pentru 
fiecare, ce lucru poate să-l despartă de Impărtăşire? Desigur, ni- 
ci unul. 

Dar poate va zice cineva: “Dacă un creștin viu, având 
această pregătire în sufletul său, nu va merge să se împărtă- 
şească, oare poate şi el să se bucure de sfinţirea dela Sfintele 
Taine, asemenea celor adormiţi? Nu poate fiecare să o dobân- 
dească, ci numai cel ce nu poate trupeşte să meargă să se 
împărtășească. Aşa cum de pildă sunt sufletele celor adormiţi şi 
cei ce locuesc şi se sălășluesc în pustietăţi, în munţi, în peşteri 
ȘI în crăpăturile pământului, în apropierea cărora nu se află Jert- 
felnic şi Biserică şi nici nu este cu putinţă să vadă preot; pe 
aceşti anahoreți și pustnici, Hristos nevăzut îi sfințește cu 
sfințenia 'Tainelor. 

lar dacă cineva, putând să meargă să se împărtășească, nu 
merge, aceluia cu totul îi este cu neputinţă să primească 
sfințirea Tainelor. Nu, simplu, pentrucă nu a mers, ci pentrucă 
putând să meargă, s-a lenevit și nu a mers. De aci se vede că 
sufletul său este pustiu de acele bunătăţi, care se cuvine să le 
aibă pentru Impărtăşire. Căci cum poate avea dragoste și râvnă 
pentru împărtăşire, cel care putând să meargă să se împăr- 
tăşească, dar nu vrea? Si cum poate avea credinţă faţă de Dum- 
nezeu, cel ce nu se teme deloc de teribila ameninţare pe care o 
face Domnul împotriva celor ce nesocotesc această Cină? Si 
cum va crede cineva că el iubește Tainele, pe care, putând să le 


primească, nu le primeşte? 

Cuvântul 5 


Se împotrivesc unii zicând că sfânta Impărtășanie este lu- 
cru înfricoșat, deaceea trebue şi viață sfântă, desăvârșită şi 
îngerească. 


Că este mare şi înfricoşată taina Sfintei Impărtăşanii şi că 
trebue viaţă sfântă și curată, nimeni nu se îndoeşte. Dar numele 
“sfânt” are multe înţelesuri. Sfânt numai Dumnezeu este, deoa- 
rece are sfinţenia în chip firesc şi nu dobândită: iar oamenii ca- 
re s-au învrednicit de Sfântul Botez, primesc sfinţenia prin par- 
ticipare de la Sfântul Dumnezeu. Deaceea se numesc sfinţi, 
deoarece au luat sfinţenia prin harul Sfântului Duh, din renaşte- 
rea de sus. Si prin faptul că se se împărtăşesc cu Sfântul Trup şi 
Sânge al Domnului nostru, primesc totdeauna sfinţenia dela 
Sfintele Taine. Si cu cât de apropie de Dumnezeu prin lucrarea 
stăpâneştilor porunci, cu atât mai mult se sfinţesc şi se ridică 
spre desăvârşire. lar cu cât se depărtează de Dumnezeu, prin 
nelucrarea poruncilor, pe atât se lipsesc de sfinţenie, sunt 
stăpâniţi de patimi şi răutatea creşte în ei. Fiindcă răutatea nu 
este altceva decât lipsa binelui. 

Cât dar s-au învrednicit de renasterea prin Duhul Sfânt nu 
sunt deloc opriţi să se numească sfinţi şi prin urmare să se 
împărtășească des cu Dumnezeeștile Daruri, ca fii sfinți după 
har ai Sfântului Dumnezeu. Deaceea şi dumnezeescul Gură de 
aur zice: Cele Sfințe celor sfinţi trebue să fie date şi nu celor 
necuraţi și întinaţi. Si voind ca să arate deosebirea sfinţilor, zi- 
ce: “Nici un păcătos să nu se apropie să se împărtășească. To- 
tuşi nu zic nici un păcătos, pentrucă mai întâi decât pe alţii, pe 
mine mă opresc de dumnezecasca Masă. Deci nu zic “nici un 
păcătos”, ci nimenea să nu se apropie de Sfintele Taine rămâ- 

nând păcătos. Adică nimeni nespovedit şi nepocăit; deoarece 
ştiu că toți suntem supuşi păcatului şi canonisirii şi că nimeni 
nu se poate lăuda că are inima curată de păcat. Dar nu acesta 
este răul, că adică nu avem inima curată, ci pentrucă nu ne 
apropiem de Hristos, Care poate să ne curăţească. lar Teodoret 
zice: “Cei care se împărtăşeşc cu Dumnezeeșştile Taine, unii se 
împărtășesc ca oaie, adică cei desăvârşiţi în virtute; iar alţii ca 
capre, adică acei care îşi curăţă întinăciunea păcatului prin 
pocăință. 

Dar deşi aceştia dau deasa împărtăşire numai celor desă- 
vârşiţi, totuși se pare că Sfinții Părinţi nu cer desăvârşirea de la 
cei care se împărtăşesc, ci îndreptarea vieţii prin pocăință. Căci 
dupăcum în această lume văzută nu toţi oamenii au aceeași 
vârstă, tot aşa şi în lumea cea duhovnicească a Bisericii, sunt 
stări deosebite, potrivit cu parabola seminţei. Cel desăvârşit 
aduce lui Dumnezeu numărul osută, cel mijlociu şasezeci, iar 
începătorul treizeci, fiecare după puterea lui şi nimeni nu este 
lepădat de Dumnezeu pentrucă nu aduce o sută. Dar noi, de 
vom socoti bine, este cu neputinţă să ajungă cineva la desăvâ- 
rşire fără deasa împărtăşire cu Sfintele Taine. Pentrucă fără de 
aceasta, nici dagostea nu o poate dobândi; fără dragoste, nici 
ascultarea faţă de stăpâneştile porunci, iar fără de ascultare nici 
desăvârşirea. Fiindcă precum zice înțeleptul Solomon: “Incepu- 
tul înțelepciunii este dorința cea adevărată de învăţătură, iar 
dorința de învățătură şi de cunoaştere este dragostea, iar drago- 
stea este păzirea dumnezeeştilor porunci, păzirea poruncilor 
este adevărata şi neschimbata curăţie şi nestricăciunea face pe 
om să se apropie de Dumnezeu. Drept aceea, dorul după înţe- 
lepciune ridică pe om la Impăraţia Cerurilor”. 


| 

Deaceea și cel între sfinți Avva Apolo, cunoscând că dum- 
nezeeasca Impărtăşanie este săvârşitoare a dumnezeești drago- 
ste, o numără împreună cu porunca dragostei și zice că de ace- 
ste două porunci, adică le deasa împărtăşire și în iubirea aproa- 
pelui, atârnă toată Legea şi Proorocii. 

Dar dece este nevoie să spunem multe? Cei care aduc ace- 
stea, oare cum se împărtăşesc în Postul Patruzecimii: ca 
desăvârşiți sau ca păcătoşi și nedesăvârșiţi? Dacă se împărtă- 
şesc ca desăvârșiţi, trebue să o facă mai des, după hotărîrea lor; 
iar dacă o fac ca nevrednici, atunci mai des trebue să se 
împărtășească, pentruca să devină desăvârşiți, precum am spus 
mai înainte. 

De vreme ce pruncul nu creşte la vârsta bărbăției, fără de 
hrană trupească, cu mult mai mult sufletul nu poate ajunge la 
desăvârşire, fără hrană duhovnicească. Si precum zic înțelepții 
cei din afară, că trei lucruri trebue avute în vedere la prunc: în- 
tâi, cel ce hrănește, al doilea cel ce se hrăneşte şi al treilea ceea 
cu care se hrăneşte. Cel care hrăneşte este sufletul, cel hrănit 
este trupul însufleţit, iar aceea cu care se hrăneşte este hrana. 

Astfel, zice Gavriil al Filadelfiei, se întâplă şi la renașterea 
cea duhovnicească: “Este cel ce se hrăneşte, adică omul renăs- 
cut prin botez; cea cu care se hrăneşte, Preacuratele Taine și cel 
ce hrăneşte, dumnezeescul Har, care preface pe acestea în Tru- 
pul și Sângele Mântuitorului nostru”. Deaceea zice și Marele 
Vasile, că cel ce s-a născut prin Botez trebue să se hrănească cu 
împărtăşirea Dumnezeeştilor Taine (Cuvântul 8 despre Botez). 

lar dacă se împărtăşesc fiind păcătoşi, apoi nu trebue să se 
împărtășească nici la patruzeci de zile, şi nici o dată pe an, pre- 
cum zice loan Gură de Aur: “Așacum cel ce are conştiinţa cu- 
rată trebue să se împărtășească în fiecare zi, tot așa și cel aflat 

în păcate şi nepocăit nu-i este de folos nici în sărbătoare să se 
împărtășească. Căci dacă ne împărtăşim cu nevrednicie, chiar 
dacă şi numai odată pe an ne-am împărtăşi, nu ne eliberăm de 
păcate prin aceasta, ci mai ales mai mult ne osândim, pentrucă 
nici atunci nu ne împărtăşim curat. Deaceea vă rog pe toti, nu 
vă împărtășiţi simplu, aşa cum s-ar întâmpla, pentrucă este 
sărbătoare. Nu!” 

Si iarăşi în alt loc zice tot el: “Deoarece nici preoţii nu cu- 
nosc pe toţi păcătoşii care se împărtășesc cu nevrednicie, Dum- 
nezeu de multe ori îi descopere şi îi predă ca să fie pedepsiţi de 
satana. Deoarece când se întâmplă oamenilor boli, necazuri, ca- 
lamităţi şi nenorociri şi alte asemenea rele, din această pricină 
vin, pentrucă se împărtăşesc cu nevrednicie. Si aceste pe care 
le-am zis, le arată Pavel zicând: Deaceea adică, pentrucă se 
împărtășesc cu nevrednicie, sunt mulţi bolnavi şi multi mor. Si 
cum, Îmi răspundeţi, pentrucă ne împărtăşim numai odată pe 
an? Dar aci este răul că nu vă gândiţi la vrednicia Impărtăşa- 
niei, la curăţia sufletului, ci o socotiți la lungimea vremii şi 
aceasta o socotiți că este evlavie, adică a nu se împărtăşi cineva 
des, Si nu ştii că şi numai odată pe an dacă te împărtăşeşti cu 
nevrednicie îți vatămi sufletul și dacă te împărtăşești cu vredni- 
cie, des, te foloseşti. 

Nu este îndrăzneală şi obrăznicie a se împărtăși cineva des, 
ci împărtăşirea cu nevrednicie, chiar dacă și numai odată pe an. 
Iar noi suntem atât de ticăloşi şi nepricepuţi că tot anul facem 
păcate şi nu ne străduim să ne curăţim de ele şi socotim că este 
de ajuns pentru curățirea noastră să nu ne împărtăşim des şi să 
îndrăznim cu ocară împotriva Trupului lui Hristos. Să ne gân- 
dim că cei ce au răstignit pe Hristos, numai o singură dată L-au 
răstignit; şi pentrucă numai o dată L-au răstignit, au făcut un 

păcat mai mic? Si Iuda numai odată L-a vândut, şi pentru acea- 
sta nu s-a osândit? Nu este aşa, nu! 

Pentruce dar să folosim sfânta Impărtăşanie cu măsurarea 
vremii? Fimpul cel mai bun pentru a ne împărtăşi este con- 
ştiinţa curată. 

Si iarăşi zice: Pe care deci să-i iubim? Pe cei care se îm- 
părtăşesc numai odată pe an? Sau pe cei ce se împărtăşesc de 
multe ori? Sau pe cei ce se împărtăşesc de puţine ori? Nu! Nu 
lăudăm nici pe cei ce se împărtăşesc o singură dată, nici pe acei 
ce se împărtăşesc de multe ori, nici pe acei care se împărtășesc 
de puţine ori, ci lăudăm pe cei ce se împărtăşesc cu conştiinţă 
curată, cu inimă curată, cu petrecerea şi viaţa neosândită; cei ce 
sunt astfel, totdeauna se împărtășească; cei ce ce nu sunt aşa, 
nici odată pe an nu sunt vrednici să se împărtășească. Si din ce 
pricină? Pentrucă se împărtăşesc spre osândirea lor, spre iad şi 
chinuri. 

Dar acești binecuvânţi nu ştiu de ce nu iau aminte la ace- 
stea și cer de la cei ce se împărtășesc viaţă şi stare îngerească. 
Că cel botezat şi renăscut prin Sfântul Botez făgăduiește să 
trăiască viaţă îngerească, este lucru limpede, pentrucă se sileşte 
cât poate să împlinească stăpâneştile porunci, precum este rân- 
duit, Acest lucru este propriu și cetelor îngereşti, adică să îm- 
plincască si să săvârşescă totdeauna dumnezeeştile porunci. 

Deaceca şi cei ce sunt botezați şi păzesc dumnezeeştile po- 
runci, nu sunt departe de vieţuirea îngerilor, mai ales că se si- 
lesc să păzească în trup curăţenia îngerilor celor fără de trup, 
precum și Apostolul Pavel strigă și spune: “Petrecerea noastră 
este în ceruri” (Filip. 2,20) Adică vieţuirea noastră a creştinilor 
este cerească şi îngerească, 

Dar şi dumnezeescul Gură de Aur zice: “Să atragem în noi 
ajutorul cel nebiruit al Duhului Sfânt, prin păzirea poruncilor, şi 
cu nimic nu vom fi mai prejos decât Ingerii. Si iarăşi, indoit 
primeşte Harul, creştinul cel ce s-a botezat şi s-a mântuit. Întâi 
pentru că viază cu harul Duhului Sfânt, şi al doilea pentrucă se 
face ca o pasăre uşoară şi zboară cu slobozenie spre Ceruri”. 


Cuvântul 6 


Unii aduc pentru Dumnezeeasca Impărtășire graiul dela 
Pilde și zic: Miere de vei afla, mânâncă cu măsură, ca nu 
cumva, săturându-te să o verși afară. 


La aceste sofisticării ni-i şi ruşine să dăm răspuns. Deoare- 
ce mâncarea mierii nu se referă la dumnezeeştile Taine, ci la 
contemplaţie și desăvârşire, după Grigorie Sinaitul şi alți Pă- 
rinți. lar dacă aceștia o înţeleg pentru dumnezeeșştile daruri, eu 
ascult totuşi pe Paremiastul care zice: “Fiule, mânâncă miere, 
fiindcă este dulce fagurul, ca să-ți îndulcești gura ta; şi astfel 
vei înţelege întelepciunea în sufletul tău. Pentrucă dacă o vei 
afla şi mânca, sfârşitul tău ca fi bun şi nădejdea cătră Dumne- 
zeu nu te va părăsi. 

Totuşi trebuia să ne spună cum înţeleg cuvintele “cu măsu- 
ră”, fiindcă noi nu avem altă măsură la Impărtăşanie fără numai 
sfintele canoane ale Apostolilor şi a întregei Biserici a lui Hri- 
stos, adică să ne împărtăşim (dacă este cu putinţă şi în fiecare 
zi), fie de patru ori pe săptămână după cum zice Sfântul Vasilie 
şi dumnezeescul Gură de Aur, fie cel puţin în fiecare sâmbătă și 
duminică şi în celelalte zile de sărbătoare. Precum şi Apostolul 
poruncește ca soţii să se țină departe unii de alţii în zilele ace- 
stea ca să se împărtășească cu dumnezeeştile Taine zicând: “Să 
nu vă lipsiţi unul de altul, decât cu bună învoială, pentru un 
timp, pentruca să vă îndeletniciţi cu postul şi cu rugăciunea”. 

Jar dumnezeescul Dionisie al Alexandriei zice: “Bărbatul 
şi femeia să se ferească de împreunare sâmbăta și duminica 
pentrucă în aceste zile se săvârşeşte Dumnezeeasca Jertfă, adică 
se face Dumnezeeasca Liturghie, ca să se împărtășească. 

Dar şi dumnezeescul Grigorie al Tesalonicului zice despre 
sărbători: “O zi din săptămână (care se numeşte Duminică pen- 
trucă este închinată Domnului, Care în această zi a înviat din 
morți şi ne-a arătat mai înainte şi ne-a adeverit învierea cea de 
obşte a tutror pamenilor, în care înviere va înceta orice lucru 
pământesc) să o sfinţești şi să nu faci nici un lucru de mână, sau 
meşteşug sau lucrare, în afară de cele necesare pentru trebui- 
neţe trupului şi să dai odihnă de ostenele și slujitorilor tăi şi în- 
tregei familii, pentru a slăvi toţi împreună pe Hristos, Care ne-a 
răscumpărat cu moartea Sa şi a înviat El şi a îmviat împreună 
cu El şi întreaga fire omenească. Si să-ţi aduci aminte despre 
veacul ce va să vie şi să cugeţi la toate poruncile şi îndreptările 
Domnului; să te cercetezi pe sine dacă nu cunva ai călcat vreu- 
na din ele sau ai lăsat pe vreuna şi nu ai făcut-o şi aşa să te în- 
dreptezi pe zi sine de toate greşalele. Si să stărui în această zi a 
Duminicii în Biserică, să asculti Liturghia şi toată slujba şi să te 
împărtăşeşti cu curată credinţă şi conştiinţă neprihănită cu 
Sfântul Trup şi Sânge al lui Hristos; şi să pui început pentru o 
viaţă îmbunătăţită și mai bună, să te reînoeşti pe sine însuţi şi să 
Fiigata şi în stare să primeşti bunătăţile cele viitoare și veşnice. 
Făcând aslfel vei sfinți şi vei cinsti ziua odihnei, oprindu-te de 
la toată lucrarea păcatului. Si împreună cu Duminica să unești 
şi pe celelalte sărbători mari; și aşa cum faci Dumineca să faci 
şi în acelea, păzindu-te de toate rele. 

Cuvântul 7 


Unii, mişcafi de frica de Dumnezeu, socotesc erezie deasa 
împărtășire, zicând că așa cum cei ce se botează în afară de 
Tradiția Bisericii sunt eretici, tot așa şi cei care se împăr- 
tășesc des sunt eretici. 


Faţă de aceste îndrăzneţe cuvinte, noi cu adevărat ne mi- 
nunăm ce să răspundem. Aceasta numai o spunem că după 
această părere, urmează că sunt eretici toți sfinţii, nu numai cei 
ce îndeamnă pe credicioși la Dumnezeeasca Impărtăşire, ci şi 
cei ce primesc cuvintele lor. Si toți preoții care slujesc în fieca- 
re zi şi se împărtășesc (vai ce hulă!) şi mai ales Sfântul Apolos, 
care era vestit cu sfinţenia şi avea cinci mii de ucenici în ascul- 
tarea lui; despre care scrie dumnezeescul Jeronim că s-a dus și 
l-a găsit, că, zice “Dupăce am făcut rugăciune, spălându-ne pi- 
cioarele şi punându-ne masă, ne-a ospătat sufleteşte şi trupeşte, 
adică ne-am împărtășit cu dânșii cu Dumnezeeștile Taine, pre- 
cum fac în fiecare zi. 

Apoi, după masă, noi ne-am odihnit, iar ei mergând în pu- 
stie, se rugau făcând metanii până a doua zi, la ceasul adunării. 
Si după ceasul al noulea și vecernie se împărtășcau. După 
împărtăşire, unii rămâneau de mâncau, iar alţii mai râvnitori, 
mergeau și se linişteau, trăind numai cu puterea Sintei Impărtă- 
şanii. Si ne spunea nouă pururea pomenitul acela multe povesti- 
ri folositoare de suflet şi îndeosebi să ne împărtășim în fiecare 
zi cu Dumnezeeştile Taine şi să primim pe cei străini ca pe în- 
gerii lui Dumnezeu, ca Avraam, Lot și mulți alţii, pentrucă de 
aceste două porunci atârnă toată Legea și Proorocii”. 

Deci pentrucă toată ceata Dumnezeeștilor Părinţi cu ade- 
vărat sunt sfinţi şi adevăraţi slujitori ai lui Hristos, urmează 

dimpotrivă, că cei ce spun acestea sunt protivnici si Sfinților 
Apostoli şi sfintelor Sinoade ecumenice și locale şi Sfinților lo- 
cali. Dar nu numai acestora, ci și însăşi Domnului, Care zice: 
“Cine mânâncă Trupul Meu şi bea Sângele Meu are viată veş- 
nică”; şi iarăşi: “Aceasta să o faceşi întru pomenirea Mea” 
(loan 6,54). Adică în fiecare zi şi totdeauna, precum o tâlcueşte 
Dumnezeescul Gură de Aur, precum am zis mai înainte. 

Sfântul Timotei al Alexandriei primeşte şi pe îndrăciţi să 
se împărtășească în fiecare duminică, dacă nu hulesc Dumne- 
zeeştile Daruri, zicând: “Si credinciosul, care este îndrăcit, dacă 
nu îngână Taina şi nu huleşte, să fie împărtăşit; dar nu în fieca- 
re zi, ci ajunge numai Duminica” (Canonul 3). 

Deci Sfinţii Părinţi, nu numai pe cei sănătoşi, ci şi pe cei 
îndrăciţi îi primesc des la împărtășirea Dumnezeeșştilor Taine, 
iar aceşti binecuvântaţi nici pe cei întregi la minte nu-i primesc, 
ci caută să se arate mai legisti decât legea. 

Cuvântul 8 


Unii se împotrivesc zicând că ei ca oameni ce sunt, sunt 
supăraţi de patima lăcomiei, mândriei, a râsului, a grăirii în- 
deșert şi a altora asemenea. Deci cum să se împărtășească 


des? 


Acestora le răspunde Sfântul Anastasie al Antiohiei şi zice: 
“Sunt mulţi care, fiindcă se împărtășesc rar, se prăpăstuesc în 
păcate, iar alţii împărtăşindu-se mai des se păzesc pe sineşi ade- 
se de multe rele, fiindcă se tem de Sfânta Impărtășanie. Deci 
dacă preșim, ca oameni ce suntem, cu păcate mici și de iertat, 
precum cu cuvântul, cu limba, cu auzul, sau cu ochii ne răpim 
şi ne înşelăm şi cădem în slava deşartă, în mâhnire, sau mânie 
sau în altceva asemenea, să ne osândim pe noi înșine și să ne 
mărturisim lui Dumnezeu și aşa să ne împărtășim, crezând că 
Sfânta Impărtăşire ni se face nouă spre iertarea păcatelor şi spre 
curăţire. lar dacă facem păcate grele trupeşti şi necurate, sau 
avem pomenire de rău cătră fratele nostru, până când nu ne 
vom pocăi de aceste păcate, să nu îndrăznim să ne apropiem de 
Dumnezeeştile Taine. 

Dar fiindcă suntem oameni trupești şi slabi şi ne întinăm cu 
multe păcate, Dumnezeu ne-a dat diferite jertfe spre iertarea 
păcatelor, pe care dacă I le aducem Lui, ne curăţă și ne fac 
vrednici să ne împărtăşim. 

Astfel, milostenia este jertfă, care curăţă pe om de păcate. 
Este şi altă jertfă mântuitoare, spre iertarea păcatelor despre ca- 
re zice proorocul David: “Jertfă plăcută lui Dumnezeu este du- 
hul umilit, inima înfrântă şi smerită Dumnezeu nu o va urgisi”. 

Dacă acestfel de jertfe aducem lui Dumnezeu și dacă 
avem, ca oameni, oarecare mici greșeli, putem să ne apropiem 

de Sfânta Impărtăşanie, cu frică, cu cutremur şi cu umilinţă. aşa 
cum s-a apropiat de Hristos, femeea ce avea curgere de sânge, 
plângând şi tremurând. Pentrucă este şi păcat de moarte, este şi 
păcat nu de moarte şi păcat pentru tămăduire. Totuşi pocăinţa 
cea adevărată pe toate le poate tămădui. Pentrucă altă iertare 
are acel care se apropie de Sfintele Taine şi se împărtășește cu 
frică, cu cutremur, cu spovedanie şi umilinţă şi altă osândă are 
acel care se împărtășește fără frică şi cu defăimare. Pentrucă ce- 
lor ce fără frică, cu defăimare şi nevrednicie se împărtăşesc, nu 
numai nu li se iartă păcatele, ci şi diavolul mai mult năvăleşte 
asupra lor. Iar cei ce se împărtăşesc cu frică, nu numai că se 
sfinţesc şi primesc iertarea păcatelor, ci şi pe diavolul îl îzgo- 
nesc de la ei. 

Insă cu toate aceste neîndoielnice mărturii ale Sfinţilor 
Invăţători ai Bisericii, tot nu încetează unii și aduc înainte alte 


împotriviri zicând: 

Cuvântul 9 


Fiindcă în vremea aceea se împărtăşeau cei mai mulți şi 
cei mai puțini nu se împărtăşeau, deaceea dumnezeeştii 
Părinți au canonisit (deasa împărtășire) pentru cei puțini, ca 
să nu se smintească cei mulți. Acuma însă, fiindcă cei mai 
mulți nu se împărtăşeşsc, ci numai câțiva puţini, trebue ca ni- 
ci aceşti puțini să nu se împărtășească (des), ca să nu facă 
neorânduială în Biserică și să smintească pe cei mulți. 


Cei ce spun acestea, ar trebui să ştie ce însemnează smin- 
teală și neorânduială şi apoi să aducă înainte acestea. Sminteală 
este şi se numește acel lucru care îndepărtează pe om de Dum- 
nezeu și-l apropie de diavolul, precum zice şi Marele Vasile: 
“Tot lucrul care se împotriveşte voei lui Dumnezeu se numește 
sminteală şi ca să zic mai limpede, sminteală este orice piedică 
pusă pe cale, ca să împiedece pe cel ce umblă. De care şi proo- 
rocul roagă pe Dumnezeu ca să-l izbăvească, zicând: “Păzeşte- 
mă, Doamne de mâna păcătosului;: scoate-miă de al oamenii 
nedrepți, care au gândit să împiedece paşii mei. Pusu-mi-au cei 
mândri cursă mie şi funii; curse au întins picioarelor mele, pe 
cărare mi-au pus pietre de poticneală” (Ps. 139, 4-5). 

Deci, fiindcă în felul acesta, cei mai puţini sminteau pe cei 
mai mulți, căci îi duceau la lenevire şi la călcarea poruncii lui 
Dumnezeu, iar acum cei mulţi smintesc pe cei puţini trăgându-i 
la călcarea Legii, ce trebue să facem? Aşa cum atunci, cei 
puțini şi-au tăiat voia lor şi au urmat pe cei mulți spre săvâr- 
şirea voei lui Dumnezeu; tot aşa şi acum trebue ca cei mulţi să- 
ŞI taie voia lor şi să urmeze pe cei puţini la împlinirea voei lui 
Dumnezeu. Si nu aceia pentrucă sunt puţini să lase porunca lui 
Dumnezeu şi să urmeze acestora, pentrucă sunt mulți, în călica- 

rea poruncii. Deoarece dacă aşa se întâmplau lucrurile, trebuia 
ca şi proorocul Ilie, şi Apostolii şi atâţia alți Părinţi, câţi s-au 
luptat pentru adevăr, să ascundă adevărul şi să urmeze pe cei 
mulţi, deoarece ei erau puţini. 

Deaceea spune Sfântul Vasile cel Mare: “Pentru voia şi po- 
runca lui Dumnezeu trebue a arăta o îndrăzneală plină de curaj, 
chiar dacă unii se smintesc. 

Tar dacă și zic unii că neputându-i vedea că se împărtăşesc, 
se smintesc, să înţeleagă că ei singuri sunt pricina şi că aceasta 
este urmarea sau a invidiei sau a urii de frate. 

Deci nu trebue să nesocotim poruncile lui Dumnezeu ca să 
nu se smintească oamenii, precum zice Sfântul loan Gură de 
Aur; “Atâta se cuvine să ne grijim ca să nu smintim pe oameni, 
încât să nu le dăm noi pricină; iar dacă fără să le dăm noi pri- 
cină, aceia simplu și la întâmplare ne grăiesc de rău, să râdem 
şi să plângem pentru nebunia lor; tu să te grijești să te porţi bine 
înaintea lui Dumnezeu şi a oamenilor. lar dacă tu purtându-te 
frumos altul te vorbește de rău, ţie să nu-ţi pese. Așa grăia Hri- 
stos despre acei care se sminteau de el: sunt povăţuitori orbi şi 
dascăli ai orbilor. Dacă sminteala se face din pricina noastră, 
atunci vai de noi; iar dacă nu este din pricina noastră, atunci nu 
avem păcat. Si iarăși zice: Vai de voi, pentru care se huleşte 
Numele lui Dumnezeu. Ce dar? Dacă eu fac un lucru plăcut lui 
Dumnezeu şi altul huleşte? Pentru aceasta nu tu ai păcat, ci 
păcatul este al aceluia, fiindcă printr” însul s-a hulit. Pentrucă 
atunci când se oprește vreun lucru plăcut lui Dumnezeu pentru 
sminteala altora, atunci cu adevărat trebue să ne pese, când nu 
suntem siliți de alţii ca să păcătuim lui Dumnezeu. Pentrucă, 
spune-mi te rog, dacă acum când eu îţi vorbesc, aș vrea să 
osândesc pe betivi și cineva auzind acest lucru s-ar sminti, oare 

eu ar trebui să nu mai vorbesc despre ei? Nu! Ci la tot lucrul 
este bine a-i cunoaşte măsura. Mulţi au hulit pentrucă o fru- 
moasă fecioară nu s-a căsătorit, ci a rămas fecioară şi s-a 
călugării şi pentru aceasta au grăit de rău pe cei ce au făcut-o 
călugăriță. Ce dar pentru aceasta, preoții aceia trebuiau să nu o 
mai facă monahie, pentru sminteala acelora? Ba nu! Pentrucă ei 
nu au făcut un lucru rău, ci mai ales au făcut un lucru bine 
plăcut lui Dumnezeu. 

Deci, la tot lucrul trebue să ne grijim să nu dăm nici o pri- 
cină de sminteală, urmând poruncilor lui Dumnezeu, ca să fim 
nevinovaţi și să ne învrednicim a ne bucura de iubirea de oame- 
ni a lui Dumnezeu. 

Deci acestea fie zise despre sminteală. lar neorânduială 
este când un lucru se face în afară de rânduiala lui. Si fiindcă 
rânduială şi lege a Bisericii este ca să se împărtășească, când se 
află la Sfânta Liturghie, creștinii care nu sunt sub canon, pre- 
cum am mai spus; iar cei ce nu se împărtăşesc, este vădit, că fac 
neorânduială, călcând Legile Bisericii. Deaceea zice şi prooro- 
cul Avacum: “Ridicatu-s'a soarele şi luna a stătut în a sa rân- 
duială” Adică Soarele dreptăţii, Hristos Dumnezeul nostru s-a 
înălțat pe Cruce, iar luna, adică Biserica, a stat în rânduiala ei, 
adică în voia şi porunca lui Dumnezeu, din care căzuse. Deci 
cei ce lucrează în afară de porunca lui Dumnezeu, aceia fac 
sminteală şi neorânduială și nu acei ce se nevoiesc după putere 
să păzească stăpâneştile porunci. 


(e) 

Cuvântul 10 


Alții iarăși aduc Tomul ce se chiamă al Unirii şi zic că 
este scris în Ceaslov un canon care rândueşte creştinilor să se 
împărtășească de trei ori pe an. 


Acest canon, pe care aceşti binecuvântaţi îl aduc înainte 
deşi este falsificat, dar chiar dacă ar fi adevărat, vă rog să-mi 
spuneți este cuviincios şi drept să aibă putere mai mult decât 
atâtea trâmbiţe ale Duhului Sfânt, pe care le-am adus înainte? 
Scriu legile împărăteşti că orice lege s-ar găsi protivnică sfinte- 
lor canoane ale Sfinţilor Părinţi, să fie abrogată. Zice şi dumne- 
zeescul Gură de Aur că obiceiul protivnic dumnezeeșştilor legi, 
să se curme. Si iarăşi zice: “Rău lucru este obiceiul şi îndemna- 
rea de a înşela, şi greu este a te păzi de el. Deci cu cât mai mare 
este puterea pe care o are obiceiul, cu atât mai mare trebue să 
fie și silinţa de a te păzi de această rea obişnuinţă şi te schimba 
într'o bună şi folositoare obișnuinţă. 

Cum dar aceştia caută să întărească acest obiceiu vătă- 
mător de suflet? Dar fiindcă aceştia vor să ascundă adevărul cu 
acest canon, noi vom arăta pe scurt înţelesul precis al acestui 
canon, pentruca să se vadă limpede adevărul şi să nu se mai 
însele cineva. 

Acest canon s-a făcut din pricina aceasta. Împăratul Leon 
cel înțelept, fiincă ajunsese la a patra căsătorie, a fost afurisit de 
patriarhul Nicolae de atuncea, iar împăratul a scos din scaun pe 
Nicolae, fiindcă nu a voit să-i ierte a patra nuntă şi a pus în lo- 
cul lui pe Eftimie, care a deslegat pe împărat de afurisenie. Din 
această pricină s-a împărţit în două atât arhiereii, cât şi poporul 
şi unii erau cu patriarhul Nicolae, iar alţii cu Eftimie. 


o 

Dupăce a murit împăratul Leon, a domnit în locul lui frate- 
le său Alexandru, care a scos din scaun pe Eftimie şi a pus ia- 
răşi, în scaun pe Nicoalae. Murind și Alexandru, a domnit ne- 
potul său, adică Constantin VII-lea Porfirogenetul, fiul lui 
Leon, iar socrul său Roman avea vrednicia de Tată al împăratu- 
lui. Aceștia au convocat un sinod la anul 992, după Hristos şi 
au oprit nu numai a patra căsătorie, ci şi împotriva celei de a 
treia nuntă a u făcut acest canon care zice: “Dacă cineva în 
vârstă de patruzeci de ani fiind şi fără să se ruşineze de vârsta 
lui, sau să se grijească de viaţă bine rânduită, precum se cuvine 
creştinilor, ci stăpânit numai de pofta trupească, ar vrea să facă 
a treia căsătorie, hotărîm cu toată stricteţea şi mustrarea, ca ace- 
sta să nu se împărtășească timp de cinci ani, fără îngăduinţa de 
a se micşora acest număr de ani. lar dacă se va împărtăși după 
aceşti cinci ani, să nu se împărtășească decât numai la Sfânta 
Inviere a Domnului, dupăce se va curăţi pe cât este cu putinţă 
cu postul sfintei Patruzecimi. 

Si iarăşi cine fiind de treizeci de ani şi are copii dela pri- 
mele femei şi apoi ar vrea să se căsătorească cu a treia femee, 
acesta să fie neiertal a se împărtăşi până la patru ani. Apoi dacă 
se va împărtăşi după aceşti patru ani, numai de trei ori pe an să 
se împărtășească: odată la Invierea Domnului, a doua oară la 
Adormirea Maicii Domnului şi atreia oară la Naşterea lui Hri- 
stos, pentrucă se ţine post înainte de toate aceste sărbători și 
prin post capătă folos şi curăţire cei ce postesc, 

Această hotărîre a sinodului s-a numit Tomul Unirii, pen- 
trucă iarăsi s-au unit arhiereii şi poporul, care se împărțise mai 
înainte din pricina celei de a patra căsătorie a lui Leon. 

Iar acum nu ştiu ce blagosiovit, sau din neştire sau vrând să 
împiedece pe creştini de la viaţa cea veşnică, a scurtat acest ca- 

non şi l-a pus în Ceaslov așa ştirb. lar binecuvântaţii noştri du- 
hovnici aflându-l, l-au vestit în tot pământul, împovărând cu 
pedeapsa şi canonul celei de a treia căsătorii pe toţi creştinii, di- 
gami, monogami, necăsătoriți şi simplu la toată vârsta. 

Ci eu nu mă minunez atât de duhovnici, cât mă minunez 
dece arhiereii şi păstorii cei buni nu au sunat îndată din trâmbi- 
tele cele de Dumnezeu însuflate ale Adevărului ca să înfiereze 
pe răul semănător al acestei neghine și să desrădăcineze din Bi- 
serică această plantă putredă, deoarece au putere de la Harul 
Sfântului Duh ca să întărească pe cele ce sunt bune şi să îndrep- 
teze pe cele ce trebuesc îndreptate. 

Dar poatecă arhiereii aduc îndreptăţire că adfându-se sub 
jugul otomanilor şi fiind împovăraţi cu multe griji, au încre- 
dinţat acestea învăţătorilor şi sfinţiţilor propoveduitori. Dar ei, 
binecuvântaţii, unul voind să nu-şi piardă liniştea, altul alte în- 
dreptăţiri aducând, toţi totuşi împreună demisionând şi arun- 
când greutatea unul asupra altuia, acoperă ca în mormânt Cu- 
vântul lui Dumnezeu şi Adevărul, şi tăcut arată că aprobă să se 
întâmple acestea, precum zice dumnezeescul Meletie Mărturisi- 
torul: 

“Cel ce are cunoștința adevărului și-l ascunde, cel ce nu 
susține dumnezeeştile canoane şi Legile, se cuvine să fie pe- 
depsit ca şi cei care le calcă. Cel ce tace adevărul, este ca cel ce 
acopere pe Hristos în mormânt, precum a zis unul din Părinţi. 
Si altul iarăşi a spus: a tăcea cineva buna credinţă este mare pri- 
mejdie, muncă veşnică şi groapă a pierzării. Nu este drept şi cu- 
viincios ca cei binecredincioşi să tacă, atunci când Legile lui 
Dumnezeu sunt călcate şi cei răi caută să-şi susţină rătăcirea 
lor. Căci a zis marele Părinte, când cineva este în primejdie să 
fie despărțit de Dumnezeu și răul este aruncat asupra lui Dum- 

nezeu, nici un dreptcredincios nu trebue să tacă, sau să se li- 
niştească cu totul; pentrucă tăcerea este trădare şi negare a 
adevărului. Acest lucru îl arată Inainte Mergătorul Domnului şi 
vitejii Macabei, care pentru o mică poruncă a Legii s-au primej- 
duit până la moarte şi nu au trădat nici cea mai mică parte a Le- 
gii. 

Iar Dumnezeescul Gură de Aur zice: “Dacă nu este bine a 
tăcea cineva când este nedreptăţit, cu cât mai mult va fi pedep- 
sit cel ce trece cu vederea şi tace când sunt hulite dumnezeeştile 
legi şi canoanele?” 

Cuvântul 11 


Mulți împotrivindu-se zic că Impărtăşirea nu este o dog- 
mă de credinţă, care trebue să se păzească negreșit. 


Deși deasa Impărtăşire nu este o dogmă de credinţă, totuși 
este v poruncă stăpânească, cuprinsă şi în alte cuvinte ale Dom- 
nului şi în deosebi în aceea care zice: “Aceasta să o faceți întru 
pomenirea Mea” (Luca 12, 19), adică totdeauna, în fiecare zi, 
dealungul întregei vieţi. Deaceea, pentrucă este poruncă stăpâ- 
nească trebue în chip necesar să fie păzită, așa cum am spus în 
prima parte a cărţii. 

Ci acei care spun acestea, arată astfel, că vor să desbrace 
dogmele şi să le lase pustii de orice rânduială bisericească şi 
punere de lege. Dar să-i întrebăm: aceste dogme pe ce să se 
sprijine? Nu ne-a spus mai înainte dumnezeescul Hrisostom că 
statul are nevoie de dogme drepte, iar dogmele de un stat drept, 
iar Statul drept se face şi reuşeşte cu ajutorul dumnezeeştilor 
Porunci, ale afintelor legi ale Bisericii, ale cinstitelor predanii şi 
aşezăminte ale dumnezeeștilor Părinţi? Deci dacă călcăm sfin- 
tele canoane stăpâneştile porunci şi celelalte, va dispare și Sta- 
tul cel bun, vom pierde şi dogmele cele drepte şi vom rămâne 
pustii și întunecaţi. 

Vremea nu mi-ar ajunge să număr miile de pilde a atâtor 
sfinți care au pătimit şi au murit pentru legile şi canoanele Bise- 
ricii. Si totuși se găsesc unii atât de obraznici, încât nu numai 
că nu sufăr pentru adevăr, ci şi cu îndrăzneală se împotrivesc 
stăpâneştilor porunci, împiedecând de la dumnezeeasca îm- 
părtășanie pe cei ce se apropie să se împărtăşească, fără nici o 
vină sau pricină. Care lucru este foarte îndrăzneț, deoarece 
Domnul nostru nici pe luda nu l-a alungat de la împărtăşire, 

deși cunoștea ce vas necurat al răutăţii era. Pe lângă aceasta, 
Hristos primește pe toți care se împărtăşesc; şi pe cei vrednici îi 
curăţă, luminează și sfințește, iar pe cei nevrednici, mai întâi îi 
predă să fie mustraţi de conştiinţă, pe urmă dacă s-au îndreptat, 
îi primește cu milostivire. lar dacă rămân neîndreptaţi îi predă 
la diferite boli, precum zice Apostolul: pentrucă adică mulţi se 
împărtăşesc cu nevrednicie, se îmbolnăvesc şi mulți mor. (I 
Cor. 11, 30). 

Iar aceşti binecuvântaţi, fără să ştie starea celor ce se îm- 
părtăşesc, ci numai ca să-şi țină obiceiul lor cel rău, care în chip 
vătămător de suflet a stăpânit, împiedică pe drepteredincioşi de 
la Sfânta Impărtăşire. 

Dar să întrebăm pe Marele Vasilie ca să ne spună adevărul. 
“Se cuvine oare, dumnezeesc şi sfinţite cap, sau nu este primej- 
dios a nesocoti vreo poruncă a lui Dumnezeu, sau a împiedeca 
pe cel rânduit să o facă, sau să se supună celor care îl împiedi- 
că, sau şi mai mult dacă cel ce împiedică este prieten şi casnic 
al lui Dumnezeu, sau să o părăsească dacă de află vreun motiv 
binecuvântat, care se împotrivește acelei porunci dumnezeeşti? 

La acestea răspunde sfântul şi zice: Fiindcă şi Domnul a 
zis: Invăţaţi de la Mine că sunt blând şi smerit cu inima, arătat 
este că şi toate celelalte de la Dânsul, mai cu încredințare le 
învăţăm, precum şi despre aceasta. Să ne aducem aminte de în- 
suşi Domnul nostru lisus Hristos, Fiul lui Dumnezeu celui viu, 
cum a răspuns lui loan, când nu voia să-L boteze, cu aceste cu- 
vinte: “lasă acum, o loane, aceste cuvinte că mi se cuvine Mie 
ca să împlinesc toată dreptatea”. Si iarăşi să ne aducem aminte 
de El, cum a zis cu mânie lui Petru, când îl oprea ca să nu păti- 
mească ispitele pe care le prezisesc Domnul, să nu fie adică 
răstignit: “Mergi înapoia mea satană, că sminteală îmi ești Mie, 

deoarece nu gândeşti cele ce le vrea Dumnezeu, ci cele ale oa- 
menilor”. Si iarăşi când însăși Petru îi aducea cinste Stăpânului 
Hristos, ne voind ca să-i spele picioarele, Domnul i-a răspuns: 
“Dacă nu te spăl, nu ai parte cu mine”. Acestea sunt ale Dom- 
nului. 

lar dacă este nevoie să luăm pildă și de oameni şi să în- 
țelegem că nu trebue a ne supune celor care ne împiedică să fa- 
cem voia lui Dumnezeu, să ne aducem aminte de Apostolul Pa- 
vel, care a zis celor ce-l rugau să nu meargă la Ierusalim: Dece 
plângeti așa şi-mi sfăşiaţi inima? Eu sunt gata nu numai să fiu 
legat, ci şi să mor pentru numele lui lisus Hristos. 

Dar cine poate fi mai Slăvit şi mai mare decât Inainte 
Mergătorul loan? Si cine este mai sincer şi mai apropiat de Hri- 
stos decât Petru? Si ce gânduri mai drept credincioase şi mai iu- 
bitoare de Dumnezeu se pot găsi decât ale lui loan și ale lui Pe- 
tru? Deoarece amândoi fiind mişcaţi de evlavie și respect, unul 
nu voia să boteze pe Hristos, iar altul nu voia să i se spele pi- 
cioarele:; şi cu toate acestea, Hristos nu s-a plecat lor. 

Ci eu știu că nici proorocul Moisi, nici proorocul lona nu 
au rămas nevinovaţi înaintea lui Dumnezeu, pentrucă au urmat 
gândurilor lor şi nu au păzit ascultarea faţă de ceeace le porun- 
cise Dumnezeu. Din toate acestea învăţăm că nu trebue să ne 
împotrivim voei şi poruncilor lui Dumnezeu, nici pe alţi să nu-i 
împiedecăm să o facă şi nici să nu ne supunem celor care ne 
opresc. 

Lui Dumneu trebue mai ales să ne supunem. Iar dacă pilda 
acestor atât de slăviți şi iubitori de Dumnezeu Sfinţi ne învață 
să ne supunem lui Dumnezeu, cu cât mai mult ne învață să-i 
imităm în celelalte şi să nu se supunem oamenilor, când aceştia 
ne sfătuesc cele protivnici lui Dumnezeu. 

Si iarăşi zice: Nu se cuvine ca cineva să împiedece pe cel 
ce face voia lui Dumnezeu; fie că o face după porunca lui 
Dumnezeu, fie pentru alt scop potrivit cu porunca. Si nici cel 
care o face nu trebue să se supună celor care îl împiedecă, chiar 
dacă aceştia ar fi prieteni adevăraţi ai lui Dumnezeu, ci să 
rămână la judecata şi la hotărîrea pe care a socotit să o facă. 

Si iarăşi zice: Nu se cuvine să împiedece cineva pe cel ce 
face voia lui Dumnezeu şi care la arătare păzeşte scumpătatea 
învăţăturii Domnului, dar nu o face cu scop drept și cu gând în- 
treg. Nu se cuvine, zic, să-l împiedece pe acesta, dacă nu se 
vatămă cineva din acest lucru şi mulţi se folosesc din el; ci tre- 
bue să-l sfătuiască să împlinească porunca cu scop bineplăcut 
lui Dumnezeu. 

Si iarăşi zice: Nu se cade să urmăm predaniile oamenilor şi 
să călcăm porunca lui Dumnezeu. Si iarăşi, nu se cuvine să pu- 
nem voia noastră mai presus de voia lui Dumnezeu, ci la tot lu- 
crul se cade să căutăm a face voia lui Dumnezeu. lar Dumne- 
zeescul Gură de Aur zice: “Să stăm cu bărbăţie împotriva tutu- 
ror celor ce ne împiedică de la acest lucru. Ascultă ce zice Hri- 
stos: “Cel ce iubește pe tatăl sau pe mamă mai mult decât pe 
Mine, nu este vrednic de Mine”, deoarece când săvârşim vreun 
lucru plăcut lui Dumnezeu, cel ce ne împiedică de la aceasta 
trebue să-l socotim vrăşmaș şi protivnic, chiar de ar fi tatăl no- 
stru, chiar mama sau oricine alt cineva”. (Cuv. 19 despre Fecio- 
rie). 

lar Sfântul Ignatie purtătorul de Dumnezeu zice: Cel ce 
grăeşte în afară de cele poruncite de Dumnezeu, chiar dacă este 
vrednic de încredere, chiar dacă posteşte, chiar dacă se ne- 
voiește, chiar dacă minuni face, chiar dacă proroceşte, să-ţi fie 

te ca un lup îmbrăcat în piele de oaie, care strică și nimiceşte 
oile. 

lar dumnezeescul Meletie Mărturisitorul zice: Să nu as- 
cultaţi nici pe monahi, nici pe preoți când vă sfătuesc cele rele. 
Dar ce zic eu monahi şi preoţi? Nici episcopilor să nu vă su- 
puneti când vă sfătuesc să faceţi, să ziceți şi să cugetaţi cele ce 
nu sunt de folos sufletului vostru. 

Cuvântul 12 


Unii se smintesc că nu ne încredințăm de cele ce ni le 
spun şi îndeosebi de cele despre deasa împărtăşire și aduc 
pentru apărarea lor trei mărturii: Intâi, că sfintele canoane și 
poruncile sunt sub puterea arhiereilor; al doilea, că noi nu 
trebue să cercetăm pe arhierei, pe învățători și pe duhovnici 
pentru cele ce ni le spun, ci numai să ne supunem în toate cu 
simplitate; şi al treilea, aduc acel cuvânt apostolesc: “As- 


cultați pe mai marii voştri şi vă supuneți lor”. 


Faţă de aceste trei părți ale împotrivirii, noi nu avem nimic 
asemănător de spus, ca să nu producem cuiva turburare dar a 
lăcea cu totul [aţă de acestea, socotim că este vătămălor pentru 
suflet. Deci să vedem ce zic sfinţii, ca să nu se plângă nimenea. 

La cea dintâi răspunde Marele Vasile şi zice: “Dacă însuşi 
Domnul lisus, întru Care a binevoit să se odihnească Tatăl şi în 
care sunt ascunse toate vistieriile înțelepciunii şi ale cu- 
noştinței; dacă, zic, Acesta Care a primit toată stăpânirea şi ju- 
decata de la Dumnezeu și Tatăl Său, zice că poruncă mi-a dat 
Tatăl Meu, ce să spun şi ce să grăesc; şi iarăși: acelea pe care 
eu vi le grăesc, vi le spun întocmai neschimbate, aşa cum mi le- 
a spus Tatăl; şi dacă Duhul Sfânt nu grăeşte de la sine, ci acelea 
pe care le aude pe acelea le şi spune, cu cât mai cuviincios şi 
mai sigur pentru mântuirea noastră este a gândi şi a face acea- 
sta. Adică a nu călca dumnezeeştile porunci, ci a ne supune lor 
cu respect. 

lar dumnezeescul Gură de Aur din însăși hirotonia arhie- 
reilor dovedeşte că arhiereii sunt supuşi duimnezeeştilor canoa- 
ne şi porunci, zicând: “Fiindcă arhiereul Legii vechi era căpele- 


nie a poporului și căpetenie fiind trebuia ca pe cap să aibă şi 

puterea (deoarece stăpânirea care nu este supusă altei stăpânire 
mai înalte este nesuferită, deceeaa are pe cap semnul stăpânicii, 
ca să se vadă că este sub lege); deci porunceşte Legea ca arhie- 
reul să nu aibă capul descoperit, ci acoperit, pentruca să înveţe 
capul poporului că are o stăpânire și mai mare. 

Deaceea și în legea Harului când se hirotonesc arhiereii se 
pune Stânta Evanghelie pe capul lor, pentruca să înveţe arhie- 
reul care este hirotonit că primeşte pe capul lui Tiara (mitra) 
cea adevărată a Evangheliei, adică autoritatea şi ca să mai în- 
veţe că deși el este cap al tuturor, totuşi este supus legilor Evan- 
gheliei, că el, care stăpâneşte peste toţi, este stăpânit de legi; că 
el legiuește pentru toţi, dar este stăpânit de lege. Deaceea şi vi- 
teazul şi sfântul Mucenic Ignatie scrie o epistolă cătră un arhie- 
reu zicând: Nimic să nu se facă fără părerea ta; iar tu să nu faci 
nici un lucru fără părerea şi porunca lui Dumnezeu. Deci a avea 
arhiereul Evanghelia pe capul lui, este semn că se găseşte sub 
stăpânire. 

La mărturia a doua pe care o aduc, ca adică să nu cercetăm 
noi pe arhierei, pe invăţători și pe duhovnici, ci să-i ascultăm 
întru toate, răspunde Marele Vasilie zicând că “propoveduitorul 
cuvântului, fie el Invăţător, fie Arhiereu, trebue cu multă luare 
aminte şi cu multă cercare şi cu scop plăcut lui Dumnezeu să 
spună totdeauna cuvântul şi să facă tot lucrul, ca unul care tre- 
bue să fie cercat prin cuvânt şi prin faptă și de cătră supușii lui. 

Si iarăşi: Se cuvine ascultătorilor, care sunt învăţa în 
Scripturi, să cerce cu dreaptă socoteală, acelea pe care le zic 
dascălii şi câte sunt de acord cu Scripturile să le primească, iar 
pe cele care nu sunt să le lepede, iar de cei care stărue în aceste 
învățături să depărteze şi mai mult. Si iarăşi, în altă parte zice: 
Se cuvine ca celor ce au multă cunoştinţă în Scripturi să cu- 

noască pe sfinţi din roadele Duhului Sfânt şi din darurile pe ca- 
re le au. Si pe cei ce au aceste daruri să-i primească, iar de cei 
care nu le au să se depărteze. Si iarăşi zice: Nu se cade ca omul 
să se lase răpit, aşa simplu şi cum s-ar întâmpla de cătră cei ce 
tățţărnicesc adevărul, fără să cerceteze; ci să cunoască pe fiecare 
după felul învăţăturii și după oglinda dumnezeeştilor Scripturi. 
Si iarăşi, se cuvine ca tot cuvântul și tot lucrul să fie încredinţat 
şi adeverit cu mărturia de Dumnezeu însuflatelor Scripturi, ca 
să le cunoască cei buni şi să se ruşineze cei răi. 

La a treia parte a împotrivirii răspunde dumnezeescul Gură 
de Aur zicând: “Rău lucru este pretutindenea a nu avea cineva 
stăpân şi cap, ci pricină a multor nenorociri şi început a toată 
neorânduiala şi turburarea; totuşi nu -i mai mic răul ca cei su- 
puşi să nu se supună stăpânitorului. Dar ar putea spune cineva 
că se află și un al treilea rău, când întâistătătorul şi conducăto- 
rul s-ar întâmpla să fie rău. Ci eu ştiu că acesta nu este un mic 
rău, ci mult mai rău decât a nu avea cineva deloc stăpân. Că e 
mai bine să nu fii condus de cineva decât să fii condus de un 
stăpân rău. Fiindcă cine nu are un conducător peste el de multe 
ori se izbăveşte și de multe ori se primejduește; dar cine are în- 
tâistătător rău, totdeauna se va primejdui, căzând în gropi și în 
prăpăstii. Cum dar zice: Ascultaţi pe mai marii voştri şi vă 
supuneţi lor? 

Pricina pentru care Pavel a zis aşa este următoarea. Pentru- 
că mai înainte a zis despre conducători, aceste laude: “văzând 
bunele roade ale vieţii lor virtuoase și împreună petrecerea lor 
urmaţi-le credinţa”; apoi dupăce i-a arătat că sunt drepti întru 
toate, a zis: “ascultați pe mai marii şi întâistătătorii voştri ŞI vă 
supuneţi lor”. 

Dar îmi răspundeți: dacă acela este rău şi nu ne supunem, 
ce se întâmplă? Si în ce spui că este rău întâistătătorul tău? 
Dacă este greşit în credinţă, fugi de dânsul şi-l părăseşte, nu nu- 
mai dacă este om, ci şi înger din cer dacă ar fi; iar dacă este 
gresit în viaţa şi faptele lui, nu lua aminte. Această pildă nu o 
spun dela mine, ci din sfânta Scriptură. Ci ascultă pe Hristos, 
care zice: Pe scaunul de învăţătură a Legii au șezut cărturarii şi 
fariseii; dupăce a zis mai înainte multe rele despre ci, atunci a 
zis: Pe scaunul Legii au șezut. Aşa dar, câte vă vor zice din Le- 
ge să faceţi, faceţi-le, dar lucrurile lor rele să nu le faceţi. Ca şi 
cum ar zice: au vrednicia ca să înveţe, dar au şi viaţă necurată. 
Voi însă care auziţi, nu luaţi aminte la viaţa lor, ci la cuvintele 
lor, căci din viaţa lor nimeni nu se poate vătăma. Din ce pri- 
cină? Fiindcă sunt cunoscute tuturor şi fiindcă nici acesta care 
învaţă, oricât de viclean şi păcătos ar fi, nu poate niciodată să 
înveţe pe oameni să facă cele rele. 

Iar credinţa și învăţăturile cele rele pe care le are, nici nu 
sunt cunoscute de toţi și nici ei nu încetează a le tace. Deaceea 
şi poruncă pe care a dat-o Domnul: nu judecaţi ca să nu fiți ju- 
decaţi, sc referă la viaţă și nu la dogmele credinţei. 

Si iarăşi îmi spui în altă parte: dar cutare și cutare om, 
blândul acela, sfinţitul acela, prea înțeleptul acela face aşa şi 
aşa. Omule, nu-mi spune mie despre acest prea blând, prea 
înţelept, evlavios sau sfințit, ci dacă vrei spune că este Petru, 
sau Pavel sau înger din cer. Chiar dacă sunt aşa de mari sfinţi, 
eu nu mă grijesc de vrednicia fetelor; deoarece eu nu citesc lege 
‘şi poruncă de rob, ci lege împărătească. Iar când se citesc scri- 
sori împărăteşti, toată vrednicia robilor să înceteze. De ce îmi 
aduci de faţă pe cutare şi pe cutare? Dumnezeu nu te va judeca 


după lenea slugilor celor împreună cu tine, ci după porunca 

dumnezeeştilor sale legi. Am poruncit, îţi va zice în ziua Ju- 
decăţii; trebuia să te supui poruncii mele și nu să pui înainte pe 
unul sau pe altul şi să cercetezi răutăţile altora. 

Dacă şi marele împărat David a căzut într” un păcat, oare 
tu nu te temi ca să nu cazi? Cu adevărat este mare primejdie. 
Deuceea se cuvine să luăm aminte. Si nu numai virtuțile sfin- 
tilor să le imităm, ci dacă și lor, ca niște oameni, li s-a întâm- 
plat vreo nepăsare sau călcare a legii, noi trebue să ne ferim de 
ele, deoarece nu vom fi judecaţi de cei împreună cu noi asluji- 
tori, ci de Stăpânul şi Dumnezeul nostru, Căruia îi vom da 
seamă pentru toate cuvintele şi faptele noastre. 

Si sfinţii la fel grăesc. Ci noi, fraţilor, fiindcă la pace ne-a 
chiemat pe noi Domnul, trebue să ne supunem şi arhiereilor și 
duhovnicilor şi dacălilor noştri, pentru vrednicia pe care o au 
dela Dumnezeu. lar dacă cineva dintr’ înşii ar face ceva fără 
dreaptă judecată sau ne-ar împiedecu de a face vreun lucru plă- 
cut lui Dumnezeu, noi să nu încetăm a-i cere şi a-l ruga, până- 
când îl vom convinge ca să se facă voia lui Dumnezeu, pentru- 
a să domnească pacea între noi să stăpânească unirea şi înţe- 
legerca. ca să lie dragoste între păstori si oi, între arhierei şi 
creştini, între clerici şi mireni, între întâistătători şi supuşi; ca 
să fie departe de noi smintelele, turburările, schismele, 
despărtirile. Deoarece acestea sunt stricătoare a sufletelor noa- 
stre, a caselor, a bisericilor şi a toată obşteasca petrecere. In 
scurt ca să fim toți un trup şi un duh, toți cu o singură nădejde, 


cum am şi fost chiemaţi. ca și Dumnezeul pacii să fie cu noi. 

Cuvântul 13 


Zic unii: iată facem porunca Domnului şi ne împărtăşim 
de două şi de trei ori pe an şi aceasta este de ajuns pentru 
apărarea noastră. 


Acestora le răspundem că şi acest lucru este bun şi folosi- 
tor; dar a se împărtăși cineva mai des este mult mai folositor. 
Căci cu cât se apropie cineva de lumină, se luminează; cu cât 
de apropie de toc, cu atât mai mult se încălzeşte; cu cât se apro- 
pie de sfințenie, cu atât mai mult se sfințește, cu cât se apropie 
cineva de Dumnezeu, prin sfânta Impărtăşanie, cu atât mai mult 
se luminează, se încălzeşte şi se sfințește. Fratele meu, dacă eşti 
vrednic să te împărtăşești de două și de trei ori pe an, eşti vred- 
nic să te împărtășeşti şi mai des, precum spune dumnezeescul 
Gură de Aur, păstrând aceeaşi pregătire şi vrednicie. Dar ce ne 
împiedecă să ne împărtăşim? Lenevirea şi nepăsarea noastră, de 
care fiind biruiţi, nu ne pregătim pe cât este cu putinţă pentru a 
ne împătăși. 

lar în alt chip răspundem, că aceştia nu fac, precum soco- 
tesc ei, după porunca lui Dumnezeu. Căci unde a poruncit 
Dumnezeu sau vreunul din sfinți ca să ne împărtășim de două 
sau de trei ori pe an? Nicăiri nu se află acest lucru. Trebue deci 
să ştim ca atunci când facem vreo poruncă, să fim atenţi să o 
facem şi cum trebue. Adică să avem în vedere şi locul, și tim- 
pul, şi scopul şi modul şi toate celelalte împrejurări în care tre- 
bue să se facă şi aşa să fie desăvârşit întru toate acel lucru bun 
şi bineplăcut lui Dumnezeu. 

Tot aşa trebue să procedăm şi la Sfânta Împărtășanie. Adi- 
că a ne împărtăși des este şi necesar, şi foarte folositor de su- 
flet, şi după porunca lui Dumnezeu, şi lucru desăvârșit și bine 

plăcut; iar a ne împărtăşi numai de trei ori pe an, nu este nici 
după poruncă, nici un bine deplin, deoarece nu este lucru bun, 
ceeace nu se face bine. 

Deaceea, aşa cum toate celelalte porunci ale lui Dumnezeu 
au fiecare timpul cuvenit, precum zice Eclesiastul: “Este vreme 
pentru tot lucrul” (3,17), tot aşa și cu porunca sfintei Impăr- 
tăşanii, trebue să-i dăm timpul cuvenit, iar timpul potrivit este 
acela în care preotul zice: “Cu frica lui Dumnezeu, cu credință 
şi cu dragoste să vă apropiaţi” lar aceasta numai de trei ori pe 
an se aude? Vai şi vai! Si dacă pentru a trăi trupul cel material, 
trebue omul să mânânce de două și de trei ori pe zi, nenorocitul 
suflet ca să-şi trăiască viaţa sa duhovnicească, numai de trei ori 
sau şi o singură dată să mânânce hrana cea dătătoare de viaţă? 
Si nu este aceasta o mare nebunie? lar dacă se face altfel, mă 
tem, mă tem ca nu cumva să nu ne folosim din lucrarea porun- 
cilor. Pentrucă le falsificăm şi le stricăm și nu suntem împlini- 
tori ai Legii, ci împotrivitori. Si în timp ce postind adeseori so- 
cotim că împlinim porunca lui Dumnezeu, dimpotrivă noi păcă- 
tuim, precum zice dumnezeescul Gură de Aur: “Să nu-mi spui 
aceea că postesc, ci să-mi arăţi dacă postesc şi după porunca lui 
Dumnezeu. Penirucă dacă nu este după voia lui Dumnezeu, po- 
stul acela este mai rău decât beţia. Deoarece nu trebue să ve- 
dem numai ceeace fac, ci şi pentru ce o fac; pentrucă ceeace se 
face după rânduiala lui Dumnezeu, chiar rău dacă ar părea că 
este, totuși este mai bun decât toate; iar ceeace nu se face după 
voia lui Dumnezeu, chiar de se pare că este foarte bun, este cu 
totul rău și preanelegiuit. Căci lucrurile nu sunt bune sau rele 
de la sine, ci alegerea și hotărîrea lui Dumnezeu le fac să fie 
bune sau rele”. 

Cuvânt de încheiere 


lată, iubiții mei fraţi, că cu ajutorul lui Dumnezeu, a luat 
sfârşit cărticica de faţă şi s-a arătat limpede cu mărturii din 
Sfânta Scriptură și de la Sfinţi Părinţi, că este necesară şi folo- 
sitoare de suflet deasa Impărtăşire cu Preacuratele Taine şi că 
fără de aceasta este cu neputinţă să ne suim la dragostea Dum- 
nezeului nostru, Carele ne-a creat din neființă, şi ne-a creat din 
nou, dupăce ne-ar zdrobi. 

Deci acum nu trebue altceva decât numai să ne pregătim cu 
cuviincioasa pregătire, cu înfrângerea inimii, cu spovedanie şi 
împlinirea canonului şi aşa să ne apropiem de Sfintele Taine cu 
frică şi cu cutremur ca să ne împărtăşim. Câţi voim viaţa şi iu- 
bim să vedem zile bune, după spusa Psalmistului, să ne apro- 
piem de Domnul nostru, de preadulcele Iisus Hristos, Care ne 
strigă în fiecare zi de la Sfânte Masă și ne zice: Veniţi de 
mâncaţi Pâinea Mea şi beţi Vinul, pe care l-am gătit în Sfântul 
Potir, ca să vă luminaţi sufletește şi trupeşte, ca să vă îngrăşaţi 
cu hrana nemuririi, ca să vă adăpaţi cu băutura nestricăciunii 
cea cerească, ca să nu se ruşineze feţele voastre la vremea ne- 
voei (ps. 33,6). 

Deci, până avem vreme, să lucrăm binele, după cuvântul 
Apostolului: (Gal. 6, 10). “lată vremea potrivită, iată ziua 
mântuirii” (2 Cor. 6,2). Să alergăm şi să urmăm pe Domnul şi- 
L vom găsi ca pe nişte zori gata să ne lumineze, după cuvântul 
proorocului Osie, şi va veni la noi, cum vine ploaia pe pământ 
timpurie și târzie. Să auzim pe Ieremia care zice: Staţi în căile 

poruncilor, cugetaţi şi cercaţi legile și voile lui Dumnezeu şi 
vedeţi care este calea cea bună şi mergeţi pe ea. Să ne pocăim 
din tot sufletul și din toată inima pentru lenevirea noastră de 
mai înainte şi să ne îndreptăm pe noi înşine, ca să nu auzim 
iarăși pe proorocul Ieremia osândindu-ne și zicând: “Doamne, 
iată ochii Tăi văd că i-ai bătut şi ei n-au simţit durere; i-ai zdro- 
bit şi ei nu vor să se înțelepţească, au învârtoşat obrazul lor mai 
tare decât piatra şi nu au voit să se întoarcă. Proorocii prooro- 
cesc nedreptăţi, preoții i-au lăudat bătând din palme şi poporul 
meu aşa a dorit; cui, Doamne, să vorbesc şi să mă audă? Iată că 
au urechile închise şi nu pot să mă audă. lată că şi cuvintele lui 
Dumnezeu au ajuns de râs la ei şi nu voesc să le asculte. De la 
mic până la mare, toţi fac rele și nelegiuiri; atât preoții cât şi 
proorocii cei mincinoșşi, toţi au spus minciuni”. 

Să scultăm cuvintele cele folositoare sufletului nostru şi să 
nu cercetăm cum este acel care le zice: înțelept sau neînţelept, 
renumit sau smerit. Căci ce ne foloseşte dacă cutare sau cutare 
este mare şi tare? Si ce ne păgubeşte cutare dacă este smerit şi 
defăimat? Noi nu vom cumpăra nici pe unul, nici pe altul; ci 
numai cuvintele Sfintei Scripturi ne trebuesc pentru folosul no- 
stru; și nu pe pasă dacă este înţelept sau neînţelept cel care le 
grăiește. Deaceea trebue să le probăm cu cele scrise şi dacă 
sunt de acord să le primim, iar dacă nu sunt, nu ne trebuesc nici 
nouă, nici altora. Deoarece cel ce merge la piaţă să cumpere 
grâu sau altceva, nu se gândesște dacă cel ce vinde este bun sau 
rău, ci numai la lucru se uită dacă este bun. 

Aşa se cuvine să luăm aminte şi la cuvinte cu scumpătate 
şi să nu ne abatem dela cele pe care ni le-au predat dumne- 
zeeştii Părinţi, dacă vrem să nu pierdem calea cea dreaptă. Pen- 
trucă şi ereticii, dacă luau aminte la dumnezeeştile Scripturi, nu 

urmau pe începătorii de erezii, ca să meargă împreună cu ei 
spre pierzare. Căci la aceia mult meșteșugărețul diavol a semă- 
nat felurite erezii, păgubindu-i între altele şi de Sfântul Botez. 
lar pe noi cei drept credincioşi se sileşte să ne piardă, în- 
depărtându-ne de deasa împărtăşire cu Sfintele Taine. Si fiindcă 
din sfântul Botez nu a putut să ne clatine, meșteşugeşte alt chip 
ca să ne omoare. 

Să nu socotiți că au vreo deosebire una de alta; pentrucă 
deopotrivă a hotărît Domnul nostru pentru amândouă, precum 
am zis mai înainte. Pentrucă nu este nici o deosebire dacă cine- 
va nu se naște sau dupăce s-a născut să moară de foame. 

Aşa şi noi, ne naştem din nou prin dumnezeescul Botez, 
dar apoi, dacă nu ne hrănim cu deasă Impărtăşanie, ca să trăim 
viaţa cea duhovnicească, iarăşi murim de foamea harului şi 
cădem în patimi mai rău aproape decât cei nebotezaţi. 

Deaceca, vă rog, să ne temem de cuvintele Domnului no- 
stru, acuma până trăim, ca să aflăm mântuire şi să nu ne cutre- 
murăm atunci la infricoșata judecată, fără nici o mângâiere. Să 
nu ne asemănăm cu aceia cătră care a zis: “Lăsând porunca lui 
Dumnezeu, ţineţi datina oamenilor” (Marcu 7, 8). 

Să nu ne înşelăm de superstiţiile şi relele obiceiuri care au 
stăpânit, ci să luăm aminte la cele scrise. Pentrucă zice Marele 
Vasilie: “Cu adevărat ne-a înşelat reaua obişnuinţă; în adevăr, 
stricata, şi reaua predanie a oamenilor multe rele ne-a pricinuit. 
Si iarăşi: Dacă păzirea Legii vechi şi îndreptările ei, când se ţin 
de un creştin care a mărturisit la Sfântul Botez că nu mai 
trăieşte, luişi, ci viaţa lui Hristos; dacă, zic, aceasta este socotită 
ca preacurvie la creştinul care o face, ce trebue să zicem despre 
predaniile oamenilor? 

lar pentru predaniile omeneşti arătat se vede că este iadul, 
care va fi, după cuvântele Domnului. lar pentru gândurile cele 
omeneşti, care cu înţelepciune omenească se grăesc de unii, ne- 
a învăţat Apostolul să le lepădăm cu nevoinţă zicând: “Armele 
cu care ne luptăm noi nu sunt trupeşti şi omenești, ci sunt puter- 
nice cu harul lui Dumnezeu ca să surpăm tot zidul gândurilor şi 
tot înţelesul înalt, care se împotriveşte cu mândrie cunoștinței 
de Dumnezeu. Acestea le-a zis Apostolul atât pentru gândurile 
cele omenești, cât și pentru orice altă dreptate carc se vede la 
fiecare, chiar dacă s-ar face pentru Dumnezeu. Aşa dar din toa- 
te acestea și unele ca acestea, arătată este osânda, pe care o vor 
primi acei care viclenesc poruncile lui Dumnezeu şi le întore 
după scopul lor. Pentrucă este scris: Vai de cei ce se socot că 
sunt înţelepti şi pricepuţi. Deaceca trebue să ne curăţim de toa- 
te; şi de poftele diavolului şi de grijile lumii, de predaniile ome- 
nești şi de voile noastre, chiar dacă ni s-ar părea că sunt bune. 

Să nu călcăm poruncile lui Dumnezeu şi să ne facem mai 
răi decât dobitoacele cele necuvântătoare şi mai nepricepuți de- 
cât peștii, care nu se împotrivesc Legii lui Dumnezeu, după cu- 
vântul aceluiaşi Vasile: “Peştii cei muţi și necuvântători nu se 
împotrivesc legii cei fireşti, iar noi oamenii cei cuvântători nu 
păzim poruncile cele mântuitoare ale Domnului nostru”. 

Să lăsăm pe cei ce voesc să trăiască cu lenevire şi mai ales 
să ne rugăm lui Dumnezeu să le dea şi lor râvnă și să ne deştep- 
team toți din somnul nepăsării şi să primim căldură și dragoste 
în inimă si să ascultăm duhovniceasca chiemare a preotului şi 
să ne apropiem cu inimă înfrântă de sfintele Taine. Mare păcat 
este nesocotirea lui Dumnezeu! Să mergem atâta mulţime de 
creştini la Sfânta Liturghie, apoi să ne chieme Domnul, prin gu- 
ra preotului, ca să ne împărtăşim și nimeni din atâta mulţime a 

celor chiemaţi să nu se găsească să împlinească dumnezeeasca 
chiemare; nu din pricina unui păcat sau motiv, ci numai din 
reaua obișnuinţă! 

Vai, fraților, mă tem ca nu cumva să zică şi despre noi; Ni- 
ci unul din acei bărbaţi chiemaţi nu va gusta din cina mea; ba 
nu cumva să ne pedepsească şi mai greu, dacă nu ne vom pocăi 
şi îndrepta. 

Eu vă voi întreba aceasta: Dacă în timpul Cinei celei de 
Taină, unul din Apostoli ar fi zis că eu nu mă îmărtășesc astăzi, 
oare ce ar fi zis Domnul? De sigur mi se pace că i-ar fi zis ceea- 
ce i-a zis şi lui Petru, la sfintita spălare: “Dacă nu te voi spăla, 
nu ai parte cu Mine”. Intocmai la fel, şi la Dumnezecasca Cină, 
i-ar fi spus celui ce nu se împărtășea: Dacă nu mânânci Trupul 
Meu şi dacă nu bei Sângele Meu, nu ai parte cu Mine. 

Acelaşi lucru ne spune şi acum, iubiţilor, la fiecare Litur- 
ghie: “Dacă nu mâncaţi Trupul Fiului Omului, nu aveţi viaţă în- 
tru voi”. Răbdare, dacă cineva espe oprit de păcat şi de canonul 
duhovnicului său aceea să nu se împărtășească; dar să se lip- 
sească de acest dar ceresc, numai din reaua obisnuinţă! Vai ce 
rea obisşnuinţă! 

Aşa de mult s-a înrădăcinat acest rău obiceiu, încăt nu nu- 
mai că nu ne împărtăşim noi, ci şi dacă vedem pe alții că merg 
des la sfânta Impărtăşanie, îi mustrăm osândindu-i ca fiind ne- 
cuviincioşi şi nesocolitori ai Dumnezeeştilor Taine, în loc să-i 
imităm după cuviinţă. 

Cu dreptate s-a împlinit cu noi proorocia lui Isaia, care zi- 
ce: “Mergi şi spune poporului acestuia: Cu auzul veţi auzi și nu 
veţi înțelege, şi privind veti privi si nu veţi vedea. Că s-a învâr- 
tosat inima poporului acestuia şi cu urechile greu aud şi li s-au 
închis ochii lor” (6,9); căci cu adevărat toţi ne-am făcut ca nişte 

nesimțitori şi nu întelegem nici ceeace spunem, nici ceeace au- 
zim, nici ceeace vedem. 

Si din această jalnică stare a noastră, știu şi eu că putini vor 
asculta toate care le-aş grăi despre tema noastră, prentrucă s-au 
îngreuiat urechile lor, ca să nu audă precum a zis Isaia. 

Pentru aceşti puţini voi spune o pildă şi voi sfârşi. Dacă 
frații mei, un împărat, stând afară, pe un tron înalt şi având 
înaintea lui pe toţi ofiţerii și toată armata cu frică şi cu mult cu- 
tremur; dacă, zic, acel împărat ar porunci unuia din aceia să 
vină înaintea lui ca să-i vorbească pentru un oare care serviciu, 
şi dacă unii dintre aceia invidiindu-i indrăzneala pe care o capătă 
faţă de împăratul, ar voi să-l împiedece, oare îi va asculta pe ei 
ca să nesocotească adică pe împăratul? Eu socot, că nu le va da 
nici cea mai mică atenţie, ci cu mult zel va alerga cătră împăra- 
tul, socotind acest lucru ca o mare cinste şi slavă pentru sine. 
Deci, dacă faţă de un împărat muritor vrem să apărem atât de 
supuşi, dece să nu fim mai supuși faţă de împăratul ceresc şi 
Stăpânul nostru. Împăratul cel pământesc ar putea să ne lip- 
sească numai de cinste, de slavă şi de averi, pe care pe toate azi 
sau mâine moartea le nimiceşte; dar pe Dumnezeu, care poate 
să ne osândeasă la moarte veşnică, cine atuncea îl va potoli? Ce 
vom face atunci noi nenorociţii, care călcăm acum stăpânestile 
porunci, când se va face judecata cea mare? Oare vom putea 
găsi atunci îndreptăţire înaintea lui Dumnezeu, pe Care acum îl 
dispreţuim, cu îndreptăţire că cutare ne-a împiedecat şi nu am 
împlinit porunca Ta? Aceasta poate o vom spune mulţi, dar fără 
folos. 

Deaceea trebuc să ne pocăim acum, înainte de a veni cea- 
sul acela; trebue să părăsim voile diavolului și obiceiurile ome- 
nești; trebuc să facem poruncile lui Dumnezeu, pregătindu-ne 

cu cuvenits pregătire, să ne împărtășim des cu Trupul şi cu Sân- 
gele Domnului nostru lisus Hristos ca să ne întărim cu Harul lui 
Dumnezeu prin Sfânta Impărtăşanie, și astfel întăriți săfacem în 
fiecare zi, aci pe pământ voia lui Dumnezeu, ce bună. plăcută şi 
desăvârşită, precum o fac şi îngerii în ceruri. lar dacă ne împie- 
dică cineva, să rugăm pe părinţii nostri duhovniceşti cu lacrimi 
fierbinţi, până când îi vom convinge să ne lase, ca să ne învred- 
nicim să primim arvuna Duhului în inimile noastre, cu deplină 
cunoştinţă. Si aci pe pământ şi acolo în cer, fie să ne învredni- 
cim să slăvim împreună cu îngerii şi cu toţi sfinţii, pe Tatăl pe 
Fiul şi pe Sfântul Duh, Treimea cea în Unime și Unimea în 
Treime, pe atotdesăvârșitul Dumnezeu, în nesfârșiţii vecii veci- 
lor. Amin. 


A 


117 


INSEMNARE 


Acum când se tipăreşte pentru prima oară în limba română, 


EL] 


cartea despre “Deasa împărtăşire...”, cititorul român se va 
bucura aflând că ea a fost scrisă în România şi anume în orașul 
Braşov, la anul 1772, de cătră un învăţat monah athonit, Neofit 
Kavsokalivitul, care a trăit şi activat în Bucureşti şi Braşov, 
între anii 1768-1786. Manuscrisul său se află în Biblioteca 
Academiei Române. 

Lucrarea s-a tipărit îndată în Veneţia în două ediţii, în anii 
1777 și 1783, fără însă a se indica numele autorului, din care 
pricină ca a fost atribuită unor mari cărturari ai vremii: Sf. 
Macarie, mitropolitul Corintului şi Sf. Nicodim Aghioritul. 

Ediţia din 1777 reproduce întocmai manuscrisul monahului 
Neofit, pe când ediţia din 1783, este o prelucrare a ediţiei 
anterioare, de cătră Nicodim Aghioritul, care a desvoltat-o 
mult, a îmbogăţit-o şi sistematizat-o, devenind astfel împreună 
cu Neofit autor al cărţii, care apoi, în noua formă, s-a tipărit în 
limba greacă de mai multe ori şi după care s-a făcut şi prezenta 
traducere românească. 

(Despre acestea, a se vedea mai pe larg în Teza de Docto- 
rat a Pr. Constantin Caraisaridi din Athena: “Sfântul Nicodim 
Aghioritul şi activitatea sa în domeniul Liturgic”, București, 
Institutul Biblic, 1987). 

Cât priveşte cuprinsul, cartea noastră este alcătuită din trei 
părți. Prima parte în 9 capitole se ocupă cu tâlcuirea rugăciunii 
Tatăl Nostru, iar celelalte două, de Sfânta Impărtăsanie. 

Editorii prezentei ediţii, dorind să reînoiască în mijlocul 
poporului credincios vechea tradiţie ortodoxă a unei mai dese 
împărtăşiri cu Sfintele Taine, au lă 

rugăciunii domnești şi au tipărit numai celelalte două părți, care 
tratează despre folosul cel mare al desci împărtăşiri cu Sfintele 
lui Hristos Taine și lămuresc nedumeririle şi obiecţiunile care 
ar putea fi aduse împotriva ei. La care s-a adăogat, și Cuvântul 
P.S. Episcop Serafim Făgărăşanul, vicarul Mitropoliei Transil- 
vaniei, care tratează tema despre deasă sau rară împărtăşire. 


Rugăm călduros pe cinstiţii slujitori ai Celui 
Prea Înalt să pomenească pentru dragostea lui 
Hristos pe editorul ostenitor al acestei cărți şi fa- 
milia lui: 

Pentru sănătate şi îmbogățirea cea întru Dum- 
nezeu: Stelian şi Despina cu fii: Filotei, Dumitru, 
Varvara şi Efrem; 

Pentru odihna sufletelor robilor lui Dumnezeu: 
Nicolae, Gheorghe, Varvara, Constantin şi Alana- 
sie, cu tot neamul cel a-dormit; 

